ചൈനീസ് റോക്കറ്റ് കടലില് പതിക്കുമെന്ന് ചൈന; ദൃശ്യങ്ങള് കിട്ടി | Videos from Middle East appear to show beginning of re entry\nചൈനീസ് റോക്കറ്റ് കടലില് പതിക്കുമെന്ന് ചൈന; ദൃശ്യങ്ങള് കിട്ടി\nലോംഗ് മാര്‍ച്ച് ബഹിരാകാശ റോക്കറ്റിന്റെ മുഖ്യഭാഗത്തിനു തന്നെ 18 ടണ് ഭാരമാണ്. ഇതിന്റെ പകുതിയും അന്തരീക്ഷത്തില് വച്ചു തന്നെ കത്തിപ്പോകുമെങ്കിലും ശേഷിക്കുന്ന ഭാഗം എവിടെ വീഴുമെന്നതിന് കൃത്യമായ ഉത്തരമാണ് ഇപ്പോള് ചൈന നല്‍കുന്നത്.\nBeijing, First Published May 9, 2021, 8:42 AM IST\nബിയജിംഗ്: ലോകത്തെ ആശങ്കയിലാക്കിയ ചൈനീസ് റോക്കറ്റ് അവശിഷ്ടങ്ങള് കടലില് പതിക്കുമെന്ന് ചൈന. മെഡിറ്ററേനിയന് കടലിലായിരിക്കും പതിക്കുക. അതേ സമയം റോക്കറ്റ് കടന്നുപോകുന്നതിന്‍റെ ദൃശ്യങ്ങള് ലഭിച്ചു. ഒമാന് ഇസ്രയേല് ഏന്നീ രാജ്യങ്ങളില് നിന്നുള്ള ചിത്രങ്ങളാണ് ലഭിച്ചത്.\nലോംഗ് മാര്‍ച്ച് ബഹിരാകാശ റോക്കറ്റിന്റെ മുഖ്യഭാഗത്തിനു തന്നെ 18 ടണ് ഭാരമാണ്. ഇതിന്റെ പകുതിയും അന്തരീക്ഷത്തില് വച്ചു തന്നെ കത്തിപ്പോകുമെങ്കിലും ശേഷിക്കുന്ന ഭാഗം എവിടെ വീഴുമെന്നതിന് കൃത്യമായ ഉത്തരമാണ് ഇപ്പോള് ചൈന നല്‍കുന്നത്. പ്രധാന സെഗ്മെന്റ് ഇപ്പോള് ഫ്രീഫാളിലാണ്, എവിടെ, എപ്പോള് എങ്ങനെയെന്ന് കൃത്യമായി പറയാന് പ്രയാസമാണെന്നാണ് നേരത്തെ ശാസ്ത്രഞ്ജര് പറഞ്ഞത്.\nഅമേരിക്കന് ഐക്യനാടുകളിലെ പെന്റഗണ് മുമ്പ് ശനിയാഴ്ച രാത്രി 11.30 നോടടുത്ത് ഇത് ഭൂമിയില് പതിക്കുമെന്ന് പ്രവചിച്ചിരുന്നു. എന്നാല് ഇത് ചിലപ്പോള് ഒമ്പത് മണിക്കൂര് മുന്‍പോട്ടു പോയോക്കാമെന്നും അവര് കരുതുന്നു. അതേ സമയം ചില സ്വതന്ത്ര്യ ഗവേഷകര് ഇന്ത്യന് മഹാസമുദ്രത്തില് റോക്കറ്റ് അവശിഷ്ടങ്ങള് വീണിരിക്കാം എന്നാണ് അഭിപ്രായപ്പെടുന്നത്.\nRead more ചൈനയുടെ റോക്കറ്റ് എവിടെ വീഴും; പ്രവചനവുമായി റഷ്യന് ബഹിരാകാശ ഏജന്‍സി...\nRead more അടുത്ത മണിക്കൂറുകളില് ചൈനീസ് റോക്കറ്റ് ഭൂമിയില് പതിച്ചേക്കും...\nLast Updated May 9, 2021, 8:53 AM IST\nചൈന റോക്കറ്റ് എവിടെ വീഴും\nഭൂമിയിലേക്ക് എപ്പോള് വേണമെങ്കിലും വീണേക്കാം ചൈനീസ് റോക്കറ്റിന്‍റെ ചിത്രം കിട്ടി, ആശങ്കയോടെ ലോകം\nആ റോക്കറ്റ് ശനിയാഴ്ച ഭൂമിയില് വീഴും; ചങ്കിടിപ്പോടെ ലോകം, മൗനം പാലിച്ച് ചൈന.!


പ്രണയവും ആക്ഷനും ചിരിയും നിറച്ച ലൗ ആക്ഷന് ഡ്രാ...\nMonday 26 August 2019 12:52:14 PM\nധ്യാന് ശ്രീനിവാസന് ആദ്യമായി സംവിധാനം ചെയ്യുന്ന ചിത്രം 'ലൗവ് ആക്ഷന് ഡ്രാമ'യുടെ ടീസര് പുറത്തിറക്കി. ഒരു മിനിറ്റ് ദൈര്‍ഘ്യമുള്ള ടീസറാണ് പുറത്തിറങ്ങിയിരിക്കുന്നത്. നിവിന് പോളി, നയന്‍താര, അജു വര്‍ഗീസ്, വിനീത് ശ്രീനിവാസന് എന്നിവരെല്ലാം ടീസറില് പ്രത്യക്ഷപ്പെടുന്നുണ്ട്. ഓണം റിലീസ് ആയി പുറത്തിറങ്ങുന്ന ചിത്രം ഒരു ഫെസ്റ്റിവല് മൂഡിലുള്ളതാണെന്ന് സൂചിപ്പിക്കുന്ന തരത്തിലുള്ള ടീസറാണ് ഇപ്പോള് പുറത്തുവിട്ടിരിക്കുന്നത്.\nശ്രീനിവാസനും പാര്‍വ്വതിയും അഭിനയിച്ച 'വടക്കുനോക്കി യന്ത്രം' എന്ന ചിത്രത്തിലെ കഥാപാത്രങ്ങളുടെ പേരാണ് പുതിയ ചിത്രത്തില് കഥാപാത്രങ്ങള്‍ക്ക് ധ്യാന് നല്‍കിയിരിക്കുന്നത്. ദിനേശന് ആയി നിവിന് പോളി എത്തുമ്പോള് ശോഭയായാണ് നയന്‍താര എത്തുന്നത്. അജു വര്‍ഗീസും വിശാഖ് സുബ്രഹമണ്യവും ചേര്‍ന്നാണ് ചിത്രം നിര്‍മ്മിക്കുന്നത്. ധ്യാന് തന്നെയാണ് ചിത്രത്തിന്റെ തിരക്കഥ ഒരുക്കിയിരിക്കുന്നത്\nഒരിടവേളയ്ക്ക് ശേഷം നയന്‍താര മലയാളത്തില് എത്തുന്ന ചിത്രം കൂടിയാണ് 'ലവ് ആക്ഷന് ഡ്രാമ'. 2016 ല് പുറത്തിറങ്ങിയ മമ്മൂട്ടി ചിത്രം 'പുതിയ നിയമം' ആയിരുന്നു നയന്‍താരയുടെ അവസാന മലയാള ചിത്രം. ഒമ്പത് വര്‍ഷത്തെ ഇടവേളയ്ക്ക് ശേഷം മലര്‍വാടിയിലെ ആ പഴയ കൂട്ടുകാര് വീണ്ടുമൊന്നിക്കുന്നു എന്നതും ചിത്രത്തിന്റെ പ്രത്യേകതയാണ്. നിവിന് പോളി, ശ്രാവണ്, ഹരികൃഷ്ണന്, ഭഗത്, അജു വര്‍ഗ്ഗീസ് എന്നിങ്ങനെ വിനീത് ശ്രീനിവാസന്റെ കന്നി ചിത്രത്തിലൂടെ അരങ്ങേറ്റം കുറിച്ചവര് അനിയന്റെ ആദ്യചിത്രത്തിലൂടെ വീണ്ടുമൊന്നിക്കുകയാണ്.\nRead more topics: # love action drama trailer


മന്നയ്ക്കു സമാനം മല്ലി : Deepika.com Karshakan News\nമന്നയ്ക്കു സമാനം മല്ലി\nമരുഭൂമിയിലൂടെ സഞ്ചരിച്ച ഇസ്രായേല് ജനതയ്ക്ക് കാനനില് എത്തുന്നതുവരെ ഭക്ഷിക്കാന് ദൈവം സ്വര്‍ഗത്തില് നിന്ന് അമൃതിന് സമാനമായ മന്ന വര്‍ഷിച്ചു എന്ന് വിശുദ്ധ ബൈബിളില് സൂചിപ്പിക്കുന്നു. കഴിക്കാന് ആവശ്യത്തിന് ഭക്ഷണം തികയാതെ വന്നപ്പോള് ആളുകള് മോശയെയും ആരോണിനെയും പഴി പറഞ്ഞുകൊണ്ടാണ് മരുഭൂമിയിലൂടെയുള്ള തങ്ങളുടെ ദുര്‍ഘടമായ യാത്ര തുടര്‍ന്നത്. തങ്ങള് എല്ലാവരും ആഹാരം കിട്ടാതെ ആ മരുഭൂമിയില് കിടന്ന് പട്ടിണി കൊണ്ട് മരിച്ചു പോകുമോ എന്നു പോലും അവര് ആശങ്കാകുലരായി. സഞ്ചാരികളുടെ ദൈന്യതയും പരിഭവും അറിഞ്ഞ ദൈവം അവര്‍ക്ക് സ്വര്‍ഗത്തില് നിന്ന് മന്ന നല്‍കുകയായിരുന്നു.\nഇങ്ങനെ അന്ന് ദൈവം നല് കിയ മന്ന മല്ലിയരിപോലെ വെളുത്തതായിരുന്നെന്നാണ് പറയുന്നത്. മന്നയെയും മല്ലിയെയും ബന്ധിപ്പിക്കുന്ന ഈ കഥ എന്തു മാകട്ടെ. വിശുദ്ധ ബൈബിളിന്റെ കാലം മുതല്‍ക്ക് മല്ലി മനുഷ്യചരിത്രത്തിന്റെ അവിഭാജ്യഘടകം ആയിരുന്നു എന്ന് ചുരുക്കം.\nപേര്‍ഷ്യയിലെ മല്ലി വളര്‍ത്ത ലിന് 3000 വര്‍ഷത്തിലധികം പഴക്കമുണ്ട്. ബാബിലോണിലെ തൂങ്ങുന്ന പൂന്തോട്ടം സുഗന്ധ മയമാക്കാന് മല്ലിയാണ് ഉപയോഗിച്ചിരുന്നത്. വിവിധ വന്‍കരകളില് നിരവധി നൂറ്റാണ്ടുകളുടെ ഉപയോഗവും ചരിത്രവുമാണ് മല്ലിക്കുള്ളത്. പുരാതന ഗ്രീക്ക് വൈദ്യശാസ്ത്രജ്ഞനായിരുന്ന ഹിപ്പോക്രാറ്റസ് മല്ലിയുടെ ഉപയോഗം ഒരു മരുന്ന് എന്ന നിലയ്ക്കാണ് ശിപാര്‍ശ ചെയ്തത്. റോമന് ചരിത്രകാരനും തത്വചിന്തകനുമായ പ്ലിനി ഏറ്റവും മികച്ച മല്ലി കാണുന്നതും വളരുന്നതും ഈജിപ്റ്റിലാണെന്ന് രേഖപ്പെടുത്തിയിരുന്നു. ഈജിപ്ഷ്യന് ജനത വളരെ വിലമതിച്ച ഒരു സുഗന്ധവ്യഞ്ജനമാണ് മല്ലി. ബ്രിട്ടീഷുകാരാകട്ടെ മല്ലി വിനീഗറുമായി ചേര്‍ത്ത് മാംസവിഭവങ്ങള് സംരക്ഷിക്കാനാണ് ഉപയോഗിച്ചത്. ഇസ്രായേല് ജനത പാചകാവശ്യങ്ങളിലാണ് മല്ലി ഉള്‍പ്പെടുത്തിയത്. ചീനരാകട്ടെ മല്ലി കഴിക്കുന്നവര്‍ക്ക് അമരത്വം ഭവിക്കുമെന്നു വിശ്വസിച്ചിരുന്നു.\nഇങ്ങനെ വന്‍കരകളില് വ്യാ പിച്ചു കൊണ്ടിരിക്കേ ഏറ്റവും ശ്രദ്ധിക്കപ്പെട്ടത് മല്ലിയുടെ സവിശേഷ ഗന്ധമാണ്. സുഗന്ധമെന്നോ ദുര്‍ഗന്ധമെന്നോ വേര്‍തിരിക്കാന് കഴിയാത്ത അവസ്ഥ. അക്കാലത്ത് ഇത് ദുര്‍ഗന്ധം വമിക്കുന്ന ചെടി എന്നയര്‍ഥത്തില് ടശേിസശിഴ വലൃയ എന്നാണ് പരക്കെ അറിയപ്പെട്ടത്. എന്നാല് ഇതുകൊണ്ട് മറ്റൊരു ഗുണമുണ്ടായി. ഇത്തരത്തില് സവിശേഷഗന്ധം പുറപ്പെടുവിക്കുന്ന ചെടികള്‍ക്ക് സ്വതഃസിദ്ധമായ ഔഷധസിദ്ധികളുണ്ടാകുമെന്നാണ് പൊതുവെ വിശ്വാസം. ഈ വിശ്വാസത്തിന്റെ ഭാഗമായാണ് മല്ലിച്ചെടിയുടെ ഔഷധമേന്മകള് കണ്ടെത്താനുള്ള ശ്രമങ്ങള്‍ക്ക് തുടക്കം കുറിക്കുന്നത്. അങ്ങനെ ബ്രിട്ടീഷ് ഫാര്‍മകോപ്പിയ ഓഫ് മെഡിസിന്‍സ് അന്നുതന്നെ മല്ലിയുടെ ദഹനശേഷി വര്‍ധിപ്പിക്കുവാനുള്ള കഴിവ്, വാതം, സന്ധിവാതം പോലുള്ള രോഗാവസ്ഥകള്‍ക്ക് നല്‍കുന്ന ശമനം തുടങ്ങിയ സിദ്ധികള് കണ്ടെത്തി രേഖപ്പെടുത്തിയിരുന്നു.\nആഗോളതലത്തില് മല്ലിയുത്പാദനം പ്രതിവര്‍ഷം ആറു ലക്ഷം ടണ്ണാണ്. പല രാജ്യങ്ങളിലും വീട്ടുവളപ്പുകളില് ചെയ്യു ന്ന മല്ലിക്കൃഷിയുടെ കയ്യും കണ ക്കും ഇതില് വരുന്നില്ല. ഇന്ത്യ, മൊറോക്കോ, കാനഡ, റൊമേനിയ, റഷ്യ, ഉക്രെയിന് എന്നിവരാണ് പ്രധാന മല്ലി ഉത്പാദക രാജ്യങ്ങള്. കൂടാതെ ഇറാന്, ടര്‍ക്കി, ഇസ്രായേല്, ഈജിപ്റ്റ്, ചൈന, അമേരിക്ക, അര്‍ജന്റീന, മെക്‌സിക്കോ എന്നിവിടങ്ങളിലുമുണ്ട് മല്ലിക്കൃഷി. ഇന്ത്യ, ടര്‍ക്കി, ഈജിപ്റ്റ്, റൊമേനിയ, മൊറോക്കോ, ഇറാന്, ചൈന എന്നീ രാജ്യങ്ങളാണ് ഏറ്റവുമധികം മല്ലി കയറ്റുമതി ചെയ്യുന്നത്. തെക്കു-കിഴക്കന് ഏഷ്യ, അമേരിക്ക, ഇംഗ്ലണ്ട്, ജര്‍മനി തുടങ്ങിയവര് ഇറക്കുമതിയില് മുന്‍പന്തിയിലും.\nഇന്ത്യയാണ് മല്ലിയുത്പാദനത്തില് മുന്‍പന്തിയില് നില്‍ക്കുന്ന രാജ്യം. അഞ്ചു ലക്ഷം ടണ് വരെ മല്ലി ഇന്ത്യയില് ഉത്പാദിപ്പിക്കുന്നു. രാജസ്ഥാന്, മധ്യപ്രദേശ്, ആസാം, ഗുജറാത്ത് എന്നീ സം സ്ഥാനങ്ങളിലാണ് ഇന്ത്യയിലെ മല്ലിക്കൃഷി കേന്ദ്രീകരിച്ചിരിക്കുന്നത്. പ്രതിവര്‍ഷം കുറഞ്ഞത് 40,000 ടണ് മല്ലി, മല്ലിവിത്തായും പൊടിയായും ഇന്ത്യ കയറ്റി അയയ്ക്കുന്നു. കേരളത്തില് ഇതര സംസ്ഥാനങ്ങളിലെ പോലെ വാണിജ്യ മല്ലിക്കൃഷി ഇല്ല. എന്നാല് വീട്ടാവശ്യത്തിന് വളര്‍ത്തിയെടുത്ത് ഉപയോഗിക്കുന്ന പതിവ് പണ്ടുപണ്ടേ കേരളത്തിലുണ്ട്. 15-20 സെന്റീമീറ്റര് ഉയരമുള്ള പരന്ന പാത്രത്തില് പോട്ടിംഗ് മിശ്രിതം നിറച്ച് വിത്തു പാകാം.\nവാണിജ്യരീതിയില് കൃഷി ചെയ്യാന് യോജിച്ച ചില മല്ലിയിനങ്ങളാണ് ഇീ1, ഇീ2, ഇീ3, ഇെ2 എന്നിവ. ഇവയെല്ലാം ഏതാണ്ട് 90 മുതല് 100/110 ദിവസം വരെ മൂപ്പുള്ളവയാണ്. മികച്ച വിളവും രോഗപ്രതിരോധശേഷിയും വരള്‍ച്ചയെ പ്രതിരോധിക്കാനുള്ള കഴിവുമുണ്ട്. ഇെ2 എന്ന ഇനമാകട്ടെ പടര്‍ന്ന് കുറ്റിച്ചെടിയായി വളരുന്നതാണ്. ഇട287 എന്ന ഇനം, മല്ലിച്ചെടിയെ ബാധിക്കുന്ന വാട്ടരോഗം ചെറുക്കാന് കഴിവുള്ളതാണ്. തീരെ ചെറിയ മല്ലിയരി ഉത്പാദിപ്പിക്കുന്ന ഇനമാണ് കരണ്. വരണ്ട, തണുത്ത കാലാവസ്ഥയാണ് മല്ലികൃഷിക്ക് അനുയോജ്യം. മഞ്ഞ് ഇഷ്ടമല്ല. ജൂണ്-ജൂലൈ, ഒക്‌ടോബര്-നവംബര് ആണ് പ്രധാനകൃഷികാലങ്ങള്. വളക്കൂറുള്ള കളിമണ്ണാണ് വളര്‍ച്ചക്ക് ഉത്തമം. വെള്ളക്കെട്ട് പാടില്ല. മല്ലിവിത്ത് അതേപടി പാകിയാല് മുളയ്ക്കില്ല. അതിനാല് വിത്ത് പിളര്‍ന്നു വേണം പാകാന്. ഒരു ഹെക്ടറില് 10-12 കിലോ ഗ്രാം വിത്തു വിതയ്ക്കാം.\nമല്ലിക്കൃഷിലെ വാട്ടരോഗം ഒഴിവാക്കാന് വിത്ത് നടുന്നതിനു മുന്‍പ് അസോസ്‌പൈറില്ലം/ ട്രൈക്കോഡെര്‍മ വിറിഡേ എന്നിവ വിത്തില് പുരട്ടി പരിചരിക്കുന്ന പതിവുണ്ട്. ഒരു ഹെ ക്ടറിന് മൂന്നു പായ്ക്കറ്റ് അസോസ്‌പൈറില്ലം വേണം. മുന്നോ നാലോ തവണ ഉഴുത് നിരത്തി കൃഷിയിടം നേര്‍മ്മപ്പരുവമാക്കുകയാണ് മല്ലിക്കൃഷിയില് പ്രധാനം. അവസാന ഉഴവോടെ ഹെക്ടറിന് 10 ടണ് എന്നയളവില് ജൈവവളം ചേര്‍ക്കണം. ചാലുകളും തടങ്ങളും കോരുക. പിളര്‍ന്ന മല്ലിവിത്തുകള് 20ഃ15 സെന്റീമീറ്റര് അകലത്തില് പാകുക. 1-2 ആഴ്ച മതി വിത്തു മുളയ്ക്കാന്. നനച്ചു വളര്‍ത്തുന്ന കൃഷിയില് നട്ട് ഒരു മാസം കഴിയുമ്പോള് ഹെക്റ്ററിന് 10 കിലോഗ്രാം നൈട്രജന് വളം ചേര്‍ക്കണം. കൂടാതെ 40 കിലോ ഗ്രാം ഫോസ്ഫറസ്, 20 കിലോ ഗ്രാം പൊട്ടാഷ് വളം എന്നിവ വേറെയും.\nമഴക്കാലത്ത് നന നിര്‍ബന്ധമില്ലെങ്കിലും നനച്ചു വളര്‍ത്തുമ്പോള് വിത്തു പാകിയ ഉടന് ആദ്യനന വേണം. പിന്നെ 2-3 ദിവസം കഴിഞ്ഞ്. തുടര്‍ന്ന് ഒരാഴ്ചയിടവിട്ട് തുടര് നനകളും. നട്ട് ഒരു മാസം കഴിയുമ്പോള് ഞെരു ക്കം കുറയ്ക്കാന് ഞെരുങ്ങി വളരുന്ന തൈകള് പറിച്ചു നീക്കണം. കായ്കള് മൂത്ത് ഉണങ്ങാന് തുടങ്ങുമ്പോള് മല്ലി വിളവെടുക്കാം. ചെടി പാടെ ഉണങ്ങിയ ശേഷം വിത്ത് തല്ലിക്കൊഴിക്കാം. വൃത്തിയാക്കി മാറ്റുക. മല്ലിയിലയുടെ ആവശ്യത്തിന് 30-35 ദിവസം പ്രായമായ ചെടികള് എടുക്കണം.\nഇന്ത്യയില് രാജസ്ഥാനിലെ രാംഗഞ്ച് കോട്ട, ബാരന്, മധ്യപ്രദേശിലെ നീമുച്ച്, കുംഭ് രാജ്, ഗുജറാത്തിലെ രാജ്‌കോട്ട്, തമിഴ്‌നാട്ടിലെ തിരുച്ചിറപ്പള്ളി, വുരുതുനഗര്, ആന്ധ്രയിലെ ഗുണ്ടൂര്, വരവന്‍കൊണ്ട നന്ദ്യാര് എന്നിവിടങ്ങളിലാണ് മല്ലിയുടെ പ്രമുഖ തല്‍സമയ വിപണികള്.\nമുന് പ്രിന്‍സിപ്പല് ഇന്‍ഫര്‍മേഷന് ഓഫീസര് , ഫാം ഇന്‍ഫര്‍മേഷന് ബ്യൂറോ


National Vision News 01:25 PM National News\nതിരുവല്ല: തിരുവല്ലയില് ഓടുന്ന തീവണ്ടിക്ക് മുന്നില് സെല്‍ഫിയെടുത്ത സ്കൂള്‍കുട്ടികളെ ട്രെയിന് നിര്‍ത്തി പിടികൂടി ലോക്കോപൈലറ്റ്. ഓഗസ്റ്റ് പതിനഞ്ചിനാണ് സംഭവം. കുറ്റൂര് മണിമല പാലത്തില് ബെംഗളൂരുവില് നിന്നുള്ള ഐലന്‍ഡ് എക്സ്പ്രസിന് മുന്നില് നിന്ന് പടമെടുക്കാനാണ് സ്കൂള് കുട്ടികള് ശ്രമിച്ചത്. പ്ലസ് വണ്, പത്താക്ലാസ് വിദ്യാര്‍ത്ഥികളാണ് സാഹസിക സെല്‍ഫിക്ക് ശ്രമിച്ച് പിടിയിലായത്.\nതിരുവല്ല: തിരുവല്ലയില് ഓടുന്ന തീവണ്ടിക്ക് മുന്നില് സെല്‍ഫിയെടുത്ത സ്കൂള്‍കുട്ടികളെ ട്രെയിന് നിര്‍ത്തി പിടികൂടി...


എറണാകുളത്ത് വന് ലഹരി മരുന്ന് വേട്ട;2കോടിയുടെ ഹാഷിഷ് പിടികൂടി -\nഎറണാകുളം: അങ്കമാലിയില് വന് ഹാഷിഷ് വേട്ട.2കോടി വിലമതിക്കുന്ന ഹാഷിഷാണ് പിടിച്ചെടുത്തിരിക്കുന്നത്. സംഭവത്തില് ഒരാളെ പോലീസ് അറസ്റ്റ് ചെയ്തു. ആന്ധ്രയില് നിന്നും ബസ് മാര്‍ഗം കൊച്ചിയില് എത്തിയ കാക്കനാട് സ്വദേശിയാണ് അറസ്റ്റിലായത്.\nക്രിസ്മസ് പുതുവത്സര ആഘോഷങ്ങളുടെ ഭാഗമായി കൊച്ചി നഗരത്തിലെ വിവിധ ഡിജെ പാര്‍ട്ടിക്കായി എത്തിച്ച ഹാഷിഷാണ് പോലീസ് പിടിച്ചെടുത്തത്. പ്രത്യേക സംഘം ഇന്ന് രാവിലെയാണ് പരിശോധന നടത്തിയത്. ആലുവ റൂറല് എസ് പിയുടെ നിര്‍ദ്ദേശ പ്രകാരമായിരുന്നു പരിശോധന.\nപ്രതിയുടെ പേര് വിവരം പോലീസ് പുറത്തുവിട്ടിട്ടില്ല. കൂടുതല് പേര് സംഭവുമായി ബന്ധപ്പെട്ട് അറസ്റ്റില് ആകാനുണ്ടെന്നും, 2.5 കിലോ തൂക്കം വരുന്ന ഹാഷിഷാണ് പിടിച്ചതെന്നും പോലീസ് അറിയിച്ചു.


ഇ.കെ.ദിവാകരൻ പോറ്റി സ്മാരക പ്രഭാഷണം ഗ്രാമികയിൽ 23ന് – IRINJALAKUDALIVE.com\nകുഴിക്കാട്ടുശ്ശേരി : ആറു പതിറ്റാണ്ടുകാലം സാമൂഹ്യ സാംസ്കാരിക സാഹിത്യ രംഗങ്ങളിൽ നിറഞ്ഞു നിന്ന ഇ കെ.ദിവാകരൻ പോറ്റിയുടെ ഓർമ്മക്കായി ഗ്രാമിക വർഷം തോറും സംഘടിപ്പിച്ചു വരുന്ന പ്രഭാഷണം ഈ വർഷം അദ്ദേഹത്തിന്റെ 14ാം ചരമവാർഷിക ദിനമായ ജൂലൈ 23 ചൊവ്വാഴ്ച വൈകീട്ട് 4:30 ന് കുഴിക്കാട്ടുശ്ശേരി ഗ്രാമികാഭവനത്തിൽ നടത്തുന്നു. പ്രമുഖ ചിന്തകനും വാഗ്മിയുമായ സുനിൽ. പി. ഇളയിടമാണ് സ്മാരക പ്രഭാഷണം നിർവ്വഹിക്കുന്നത്. “വിമോചനത്തിന്റെ വിചാരധാരകൾ – മാർക്സും അംബേദ്ക്കറും ” എന്നതാണു് പ്രഭാഷണ വിഷയം. പ്രശസ്ത ദളിത് ആക്ടിവിസ്റ്റും പാഠഭേദം പത്രാധിപസമിതി അംഗവുമായ മൃദുലാദേവി.എസ്. ചടങ്ങിൽ അധ്യക്ഷത വഹിക്കും. പുരോഗമന കലാസാഹിത്യസംഘം ജനറൽ സെക്രട്ടറിയും സാഹിത്യകാരനുമായ അശോകൻ ചരുവിൽ ഇ.കെ.ദിവാകരൻ പോറ്റി അനുസ്മരണം നടത്തും.\nമനുഷ്യവിമോചനത്തെ സ്വപ്നം കണ്ട രണ്ടു മഹാത്മാക്കളായ ചിന്തകരായിരുന്നു മാർക്സും അംബേദ്ക്കറും. എന്നാലവരുടെ വഴികൾ വ്യത്യസ്തമായിരുന്നു. അവരുടെ ചിന്തകൾ ഇന്നത്തെ പ്രതിസന്ധികൾക്ക് എന്തു പരിഹാരം നിർദ്ദേശിക്കുന്നു എന്നതും അവ സമകാലിക സമൂഹത്തിൽ എങ്ങനെ സ്വാധീനിക്കുന്നു എന്നതും ഇന്നേറെ പ്രസക്തമാണ്. കാലികമായി ഏറെ പ്രസക്തമായ ഈ വിഷയത്തിലുള്ള പ്രഭാഷണത്തിനു ശേഷം ശ്രോതാക്കളുടെ ഇടപെടലുകൾക്കും സംവാദത്തിനും അവസരമുണ്ടാകും എന്ന് സംഘാടകർ അറിയിച്ചു.


അമ്പലപ്പുഴ പള്ളിപ്പാന - വിക്കിപീഡിയ\n(Pallippana എന്ന താളിൽ നിന്നും തിരിച്ചുവിട്ടതു പ്രകാരം)\nചെമ്പകശ്ശേരി രാജാവിന്റെ കാലത്ത് അമ്പലപ്പുഴ ക്ഷേത്രത്തിൽ ആരംഭിച്ച ഒരു ഉത്സവമാണ് പള്ളിപ്പാന. ക്ഷീണിതനായ മഹാവിഷ്ണുവിനെ പരമശിവൻ വേലന്റെ രൂപത്തിൽ എത്തി കൊട്ടിപ്പാടിയതാണ് ആദ്യ പള്ളിപ്പാനയെന്നാണ് ഐതിഹ്യം. ചെമ്പകശ്ശേരി രാജാവായ ദേവനാരായണനാണ് അമ്പലപ്പുഴ പള്ളിപ്പാന തുടങ്ങിവെച്ചത്.ആദ്യത്തെ പാന നടന്നത് കൊ.വ 841-ലാണ്. ഇന്നും ഇത് തുടർന്നുവരുന്നു. 12 വർഷത്തിലൊരിക്കലാണ് അമ്പലപ്പുഴ പള്ളിപ്പാന നടത്തപ്പെടുന്നത്. വേലൻ സമുദായത്തിൽ പെട്ടവരാണ് പള്ളിപ്പാന നടത്തുന്നതിലെ പ്രധാനികൾ. ഇതിന്റെ അനുബന്ധമായാണ് ഈ ക്ഷേത്രത്തിൽ പള്ളിപ്പാന നടത്തുന്നത്. ശരശയ്യയിൽ കിടക്കുന്ന ഭീഷ്മരെ സാക്ഷിയാക്കിയാണ് ഇത് നടത്തുന്നത്. ഓത്തും മുറോത്തുമാണ് അമ്പലപ്പുഴ പള്ളിപ്പാനയിലെ പ്രധാന ചടങ്ങുകൾ.\n2 ഓത്തും മുറോത്തും\nഎല്ലാ വർഷവും മകരമാസത്തിലെ പന്ത്രണ്ടാം നാൾ പന്ത്രണ്ടു കളഭം എന്ന ആചാരം നടന്നു പോകുന്നു, അങ്ങനെ പന്ത്രണ്ട് പന്ത്രണ്ടു കളഭങ്ങൾക്കു ശേഷമാണ് ഒരു പള്ളിപ്പാന നടത്തുന്നത്. വിഗ്രഹത്തിലെ അശുദ്ധികൾ നീക്കം ചെയ്യുവാനും അതിൻറെ ശക്തി പുനർപ്രതിഷ്ട്ടിക്കുവാനുമാണ് ഈ ആചാരം നടത്തുന്നത്. വേലന്മാരാണ് പാനപ്പാട്ടുപാടി വിഗ്രഹത്തിനു ശക്തി പകരുന്നത്. ആദ്യത്തെ വേലൻ പരമശിവനാണെന്ന വിശ്വാസം ഇന്നും നിലനിൽക്കുന്നു. അതിനു പിന്നിലെ കഥ ഇങ്ങനെയാണ്, പണ്ടൊരിക്കൽ മഹാവിഷ്ണുവിന് അദ്ധ്വാനഭാരം മൂലം തളർച്ച ബാധിക്കുകയും അദ്ദേഹം ഉറങ്ങിപ്പോവുകയും ചെയ്തു. ജ്യോതിഷത്തിന്റെ ദേവനായ സുബ്രഹ്മണ്യൻ അദ്ദേഹത്തെ ഉണർത്തുവാൻ വേണ്ടി പള്ളിപ്പാന നടത്തുവാനായി ആവശ്യപ്പെട്ടു. ഒടുവിൽ പരമശിവനും പാർവതിയും വേലനും വേലത്തിയുമായി അവതരിച്ച് പള്ളിപ്പാന നടത്തുകയും മഹാവിഷ്ണുവിനെ ഉണർത്തുകയും ചെയ്തു. അതിനാൽ പാനപ്പാട്ടുകളിൽ ആദ്യം പരമശിവനെ സ്തുതിക്കുകയാണ് പതിവ്, മാത്രമല്ല പാട്ടിനൊപ്പം ശൈവവാദ്യോപകരണങ്ങളാണ് ഉപയോഗിക്കാറുള്ളത്.\nഓത്തും മുറോത്തും പള്ളിപ്പാനയിലെ രണ്ടു പ്രധാന ആചാരങ്ങളാണ്. ഓത്ത് പകൽസമയത്ത് വേലന്മാരാണ് നടത്തുന്നത്, മുറോത്ത് രാത്രിസമയത്ത് വേലത്തികളും. ഈ ആചാരത്തിൽ പങ്കെടുക്കുന്ന വേലന്മാർ രണ്ടായി തിരിയുന്നു. ഒരു വിഭാഗം ഓത്ത് അനുഷ്ഠിക്കുകയും(കുട്ടാടികൾ) മറ്റൊരു വിഭാഗം രസികന്മാരായി(പുരാനടികൾ) പ്രവർത്തിക്കുകയും ചെയ്യും. പുരാനടികൾ യഗ്നസ്ഥലത്തിനുചുറ്റും ഇലഞ്ഞിപ്പൂക്കളും ഓലകൊണ്ടുള്ള തൊപ്പിയും ധരിച്ച് മുഖത്ത് ചായം പൂശി ഓടിനടന്നു കുട്ടാടികളിൽ നിന്നും ആളുകളുടെ ശ്രദ്ധ തിരിക്കുന്നു. ഇവരെ പരമശിവന്റെ ഭൂതഗണങ്ങളായി കണക്കാക്കുന്നു. ക്ഷേത്രത്തിലെ പ്രധാനതന്ത്രി കൊയ്മാവതി (ദൈവികശക്തി സൂചിപ്പിക്കുന്ന ഒരു ദണ്ഡ്) പുറത്തുകൊണ്ടുവന്നു പള്ളിപ്പന്തലിൽ വയ്ക്കുന്നതോടുകൂടിയാണ് ചടങ്ങ് ആരംഭിക്കുന്നത്. അതിനുശേഷം പ്രധാനതന്ത്രി കുട്ടാടികൾക്ക് ഓത്ത് തുടങ്ങാനുള്ള അനുമതി നല്കുന്നു. വൈകിട്ട് 5:30 വരെ ഓത്ത് നടക്കും. ദീപാരാധനയ്ക്കു ശേഷമാണ് മുറോത്ത് തുടങ്ങുന്നത്.\nപള്ളിപ്പാനയിലെ ഭാഷയുടെ പഴക്കം വച്ച് അതിനു 300-400 വർഷം പഴക്കമുണ്ടെന്ന് പറയാം. തൊട്ടുകൂടായ്മയും മറ്റും കൂടിയ, കീഴ്ജാതിക്കാർക്ക് ക്ഷേത്രപ്രവേശനം നിരോധിച്ചിരുന്ന ആ കാലഘട്ടത്തിൽ ഈ ഒരു ആചാരത്തിൽ അവർക്കുള്ള പങ്ക് ശ്രദ്ധിക്കേണ്ടതാണ്. കീഴ്ജാതിക്കാർക്ക് ക്ഷേത്രപ്രവേശനം അനുവദിക്കുന്നതിന് വർഷങ്ങൾക്ക് മുൻപ് തന്നെ വേലന്മാർ ക്ഷേത്രത്തിൽ ഒരു പ്രധാന പങ്കു തന്നെ വഹിച്ചിരുന്നു.\n↑ മധു കുട്ടംപേരൂർ (20 ജൂലൈ 2014). "പറകൊട്ടിപ്പാടിയ 70 വർഷങ്ങൾ : വേലൻപാട്ട് എന്ന അനുഷ്ഠാനകലയിൽ 70 വർഷമായി സാധന തുടരുന്ന കെ.വി. കൃഷ്ണൻ" (പത്രലേഖനം). മാതൃഭൂമി ദിനപത്രം. മൂലതാളിൽ നിന്നും 2014-07-23-ന് ആർക്കൈവ് ചെയ്തത്. ശേഖരിച്ചത് 23 ജൂലൈ 2014.\n↑ "പള്ളിപ്പാന" (ലേഖനം). ഭാരതീയ വേലൻ സൊസൈറ്റി, കോട്ടയം ജില്ലാകമ്മറ്റി. മൂലതാളിൽ നിന്നും 2014-07-23-ന് ആർക്കൈവ് ചെയ്തത്. ശേഖരിച്ചത് 23 ജൂലൈ 2014.\n↑ "അമ്പലപ്പുഴ ക്ഷേത്രത്തിൽ ഭക്തിനിർവൃതിയിൽ പള്ളിപ്പാന" (വാർത്ത). ഏഷ്യാനെറ്റ്ന്യൂസ്.ടിവി. 04 മാർച്ച് 2014. മൂലതാളിൽ നിന്നും 2014-07-23-ന് ആർക്കൈവ് ചെയ്തത്. ശേഖരിച്ചത് 23 ജൂലൈ 2014. Check date values in: |date= (help)\n↑ 4.0 4.1 4.2 ഗോപകുമാർ, അമ്പലപ്പുഴ. അമ്പലപ്പുഴ ശ്രീ കൃഷ്ണസ്വാമി ക്ഷേത്രം (PDF). അമ്പലപ്പുഴ ശ്രീ കൃഷ്ണസ്വാമി ക്ഷേത്ര ഡെവലപ്മെന്റ് ട്രസ്റ്റ്.\n"https://ml.wikipedia.org/w/index.php?title=അമ്പലപ്പുഴ_പള്ളിപ്പാന&oldid=3623468" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:41, 10 ഓഗസ്റ്റ് 2021.


ആഭ്യന്തരമന്ത്രി അമിത് ഷായ്ക്ക് ഇന്ന് 56ാം പിറന്നാൾ, ആയുരാരോഗ്യ സൗഖ്യം നേർന്ന് പ്രധാനമന്ത്രി| Union Home Minister Amit Shah turned 56 on Thursday – News18 Malayalam\nബിജെപിയെ ഉയരങ്ങളിലേക്ക് നയിച്ച അധ്യക്ഷൻ\nLast Updated : October 22, 2020, 11:36 IST\nന്യൂഡല്‍ഹി: ആഭ്യന്തര മന്ത്രി അമിത് ഷായ്ക്ക് ഇന്ന് 56ാം പിറന്നാൾ. സഹപ്രവര്‍ത്തകന് ജന്മദിനാശംസകള് നേര്‍ന്ന് പ്രധാനമന്ത്രി നരേന്ദ്രമോദി രംഗത്തത്തി. ''അമിത് ഷാ ജിയ്ക്ക് പിറന്നാളാശംസകൾ. രാജ്യത്തിന്റെ പുരോഗതിക്കും വികസനത്തിനും അദ്ദേഹത്തിന്റെ സംഭാവനയും ആത്മസമർപ്പണവും മികവിനുമെല്ലാം രാജ്യം സാക്ഷ്യം വഹിക്കുകയാണ്. ബിജെപിയെ ശക്തമാക്കാനുള്ള അദ്ദേഹത്തിന്റെ പരിശ്രമങ്ങളും വിലമതിക്കാനാകാത്തതാണ്. ദീർഘായുസോടെ ആരോഗ്യകരമായ ജീവിതം നയിക്കാൻ ദൈവം അനുഗ്രഹിക്കട്ടെ''- പ്രധാനമന്ത്രി ട്വീറ്റ് ചെയ്തു.\nനിരവധി പ്രമുഖര് അമിത് ഷായ്ക്ക് ജന്മദിനാശംസകള് നേര്‍ന്നു. രാജ്യത്തിന്റെ ആഭ്യന്തര മന്ത്രി എന്ന നിലയില് ആഭ്യന്തരസുരക്ഷയെ ശക്തിപ്പെടുത്താന് കഠിനമായി പ്രവര്‍ത്തിക്കുന്ന അമിത് ഷായ്ക്ക് ജന്മദിനാശംസകള് നേരുന്നുവെന്ന് പ്രതിരോധ മന്ത്രി രാജ്‌നാഥ് സിങ്ഗ് ട്വിറ്ററില് കുറിച്ചു.\n2014 ലോക്സഭാ തെരഞ്ഞെടുപ്പിൽ ഉത്തർപ്രദേശ് സംസ്ഥാനത്തിന്റെ ചുമതല അമിത് ഷാക്കായിരുന്നു. മത്സരിച്ച 80 സീറ്റുകളിൽ 73 സീറ്റുകളിലും വിജയിച്ച് ഉത്തർപ്രദേശിൽ ബിജെപി അതിന്റെ ചരിത്രത്തിലെ ഏറ്റവും മികച്ച വിജയം കരസ്ഥമാക്കി.ഈ വിജയത്തോടെ, അമിത് ഷാ, ബിജെപിയുടെ ദേശീയ അധ്യക്ഷസ്ഥാനത്തേക്കെത്തി. 2014 മുതൽ അഞ്ചരവർഷക്കാലം ബിജെപിയുടെ ദേശീയ അധ്യക്ഷനായിരുന്നു അമിത് ഷാ. അദ്ദേഹത്തിന്റെ നേതൃത്വത്തിൽ പാർട്ടി അതിവേഗത്തിൽ വളർച്ചയിലേക്ക് കുതിച്ചു. നിരവധി സംസ്ഥാനങ്ങളിൽ അധികാരത്തിലെത്തി. 2014ലേതിനെക്കാൾ മികച്ച വിജയം നേടി കേന്ദ്രത്തിൽ വീണ്ടും പാർട്ടിയെ അധികാരത്തിലേറ്റി. രണ്ടാം മന്ത്രിസഭയിൽ പ്രധാനമന്ത്രി, അമിത് ഷായെ ഉൾപ്പെടുത്തി.\nമോദി സർക്കാരിനെ പ്രശംസിച്ച് അമിത് ഷാ കഴിഞ്ഞ ദിവസം ട്വീറ്റ് ചെയ്തിരുന്നു. 30 ലക്ഷം ജീവനക്കാർക്ക് ബോണസ് നൽകാനുള്ള തീരുമാനത്തെ പ്രകീർത്തിച്ചുകൊണ്ടായിരുന്നു ട്വീറ്റ്. ഉത്സവകാലത്ത് ഇത് അവരുടെ ജീവിതങ്ങളിൽ സന്തോഷം നിറക്കുമെന്ന് അദ്ദേഹം പറഞ്ഞു. മോദി സർക്കാർ അഭിവൃദ്ധിയുടെ പര്യായമാണ്. 30.67 ലക്ഷം ജീവനക്കാർക്ക് ദസ്റക്ക് മുമ്പ് ബോണസ് നൽകാനുള്ള തീരുമാനത്തിൽ പ്രധാനമന്ത്രി നരേന്ദ്രമോദിയെ അഭിനന്ദിക്കുകയാണ്. ജമ്മുകശ്മീരിലെ ജനങ്ങൾക്കായി ഇനിയും ശക്തമായ ഇടപെടലുകൾ നടത്തും. അവിടത്തെ ആപ്പിൾ കർഷകർക്കായി വിപണി ഇടപെടൽ നടത്തുമെന്നും അദ്ദേഹം ട്വിറ്ററിൽ കുറിച്ചു.\nFirst published: October 22, 2020, 11:33 IST\namit shahPM narendra modi


‘എന്റെ മാനസപുത്രിയിലെ ഗ്ലോറി!! ബീച്ചിൽ തകർപ്പൻ ഡാൻസുമായി അർച്ചന സുശീലൻ..’ – വീഡിയോ വൈറൽ – POCKET CREATIONS\n‘എന്റെ മാനസപുത്രിയിലെ ഗ്ലോറി!! ബീച്ചിൽ തകർപ്പൻ ഡാൻസുമായി അർച്ചന സുശീലൻ..’ – വീഡിയോ വൈറൽ\nSwathyMay 25, 2022 12:41 pm\nസിനിമയിൽ അഭിനയിക്കുന്ന നായകന്മാരെ പോലെ തന്നെ പ്രേക്ഷകർ ആരാധകരായി മാറുന്ന വില്ലന്മാരുമുണ്ടാവാറുണ്ട്. അങ്ങ് ഹോളിവുഡ് മുതൽ ഇങ്ങ് മോളിവുഡ് വരെ നമ്മൾ കണ്ടിട്ടുണ്ട്. സിനിമയിൽ വില്ലന്മാരായി അഭിനയിക്കുന്ന ജീവിതത്തിൽ നന്മയുള്ളവർ ആയിരിക്കുമെന്നും പലരും പറയാറുണ്ട്. ഒരുപക്ഷേ നായകന്മാരെക്കാൾ പ്രേക്ഷകർക്ക് ഏറെ ഇഷ്ടം തോന്നുന്നതും അവരുടെ പ്രകടനം ആയിരിക്കും.\nഅതുപോലെ ടെലിവിഷൻ രംഗത്ത് സീരിയലുകളിലും ഇതുപോലെ പ്രധാന കഥാപാത്രത്തെ അവതരിപ്പിക്കുന്നവരേക്കാൾ പ്രേക്ഷകർ എന്നും ഓർത്തിരിക്കുന്നത് വില്ലനായോ/വില്ലത്തിയായോ ഒക്കെ അഭിനയിച്ചവരെ ആയിരിക്കും. ചിലർ ആ സീരിയലിലെ കഥാപാത്രത്തിന്റെ പേരിലായിരിക്കും ഇന്നും അറിയപ്പെടുന്നത്. അത്തരത്തിൽ ഒരാളാണ് എന്റെ മാനസപുത്രി എന്ന സീരിയലിലൂടെ മലയാളികൾക്ക് പ്രിയങ്കരിയായി മാറിയ അർച്ചന സുശീലൻ.\nഅതിലെ ഗ്ലോറി എന്ന വില്ലത്തി റോളിലാണ് അർച്ചന അഭിനയിച്ചിരുന്നത്. മികച്ച പ്രകടനം കാഴ്ചവച്ച അർച്ചനയ്ക്ക് ഒരുപാട് ആരാധകരെയും ലഭിച്ചിരുന്നു. സിനിമയിൽ അഭിനയിക്കാൻ വരെ ക്ഷണം വരെ അതിലെ പ്രകടന മികവ് കൊണ്ട് ലഭിച്ചു. കുറെ സിനിമകളിൽ അഭിനയിക്കുകയും ചെയ്‌ത അർച്ചന കഴിഞ്ഞ വർഷം വിവാഹിതയാവുകയും അമേരിക്കയിലേക്ക് പോവുകയും ചെയ്തു.\nഏഷ്യാനെറ്റിലെ ബിഗ് ബോസ് ഷോയിലെ ആദ്യത്തെ സീസണിൽ മത്സരാർത്ഥി ആയിരുന്നു അർച്ചന. വിവാഹം കഴിഞ്ഞ് അമേരിക്കയിൽ പോയ അവിടെ നിന്നുള്ള ചിത്രങ്ങളും വീഡിയോസും പോസ്റ്റ് ചെയ്യാറുണ്ട്. ഇപ്പോഴിതാ അവിടെയൊരു ബീച്ചിൽ നിന്ന് ഡാൻസ് ചെയ്യുന്ന ഒരു വീഡിയോ ആരാധകർക്ക് ഒപ്പം പങ്കുവച്ചിരിക്കുകയാണ് അർച്ചന. തകർപ്പൻ എന്നാണ് ആരാധകർ കമന്റ് ചെയ്തത്.\nTAGS Archana SuseelanDanceFeaturedFilmNewsViral Video\nNEWER POST‘പൗഡർ ബ്ലൂ ഡ്രെസ്സിൽ പൊളി ലുക്കിൽ നടി സാനിയ ഇയ്യപ്പന്റെ കിടിലൻ ഫോട്ടോഷൂട്ട്..’ – ഫോട്ടോസ് വൈറൽ\nOLDER POST‘ഭീഷ്മ പർവ്വത്തിലെ റേച്ചൽ അല്ലെ ഇത്!! ഹോട്ട് ആൻഡ് സ്റ്റൈലിഷ് ലുക്കിൽ അനഘ..’ – ഫോട്ടോസ് വൈറൽ


ന്യൂനപക്ഷങ്ങൾ സാമൂഹികമായും രാഷ്ട്രീയമായും പുറന്തള്ളപ്പെടുന്നു –സ്പീക്കർ എം ബി രാജേഷ്; - politicaleye.news\n19/12/2021 19/12/2021 Inews No comments\nതിരുവനന്തപുരം: ഭരണഘടന ഉറപ്പുനൽകുന്ന ന്യൂനപക്ഷ അവകാശങ്ങൾ പോലും ഭരണകൂട അധികാരങ്ങൾ ഉപയോഗിച്ചുതന്നെ രാജ്യത്ത് കവരുകയാണെന്നും ന്യൂനപക്ഷങ്ങെള ശത്രുപക്ഷത്ത് നിർത്തുന്ന നിയമങ്ങൾക്ക് രൂപം നൽകുകയാെണന്നും സ്പീക്കർ എം.ബി. രാജേഷ്.\nന്യൂനപക്ഷങ്ങൾ സാമ്പത്തികമായും സാമൂഹികമായും മാത്രമല്ല, രാഷ്ട്രീയമായും പാർശ്വവത്കരിക്കുകയോ പുറന്തള്ളെപ്പടുകയോ ആണ്. ജനാധിപത്യം ഭൂരിപക്ഷത്തിെൻറ വാദം മാത്രമല്ലെന്ന കാര്യം ഉറക്കെപ്പറയേണ്ട കാലമാണിതെന്നും അദ്ദേഹം പറഞ്ഞു. ന്യൂനപക്ഷ വകുപ്പ് സംഘടിപ്പിച്ച ന്യൂനപക്ഷ ദിനാചരണത്തിെൻറ സംസ്ഥാനതല ഉദ്ഘാടനം അയ്യൻകാളി ഹാളിൽ നിർവഹിക്കുകയായിരുന്നു സ്പീക്കർ.\nന്യൂനപക്ഷ അവകാശങ്ങൾ ഉറപ്പുവരുത്തുന്ന ഭരണഘടന വ്യവസ്ഥകൾ പോലും ലംഘിക്കപ്പെടുകയോ സത്ത ചോർത്തിക്കളയുകയോ ചെയ്യുന്ന സ്ഥിതി രാജ്യത്തുണ്ട്. ബഹുസ്വര സമൂഹങ്ങളുടെ മുന്നോട്ട് പോക്കിന് ഏറ്റവും അനിവാര്യം ന്യൂനപക്ഷ അവകാശങ്ങൾ ഉറപ്പുവരുത്തുകയാണ്. രണ്ടാംതരം പൗരന്മാരായല്ല ന്യൂനപക്ഷങ്ങളെ കണക്കാക്കുന്നതെന്ന് ഉറപ്പുവരുത്തിയാലേ മതനിരപേക്ഷതയും ജനാധിപത്യവും വിജയിക്കൂ. മതരാഷ്ട്രവാദം പ്രത്യയശാസ്ത്രപരമായി സ്വീകരിക്കുന്നിടങ്ങളിൽ ശത്രുപക്ഷത്ത് കാണുന്നത് ന്യൂനപക്ഷങ്ങളെയാണെന്നും അദ്ദേഹം പറഞ്ഞു.\nമന്ത്രി ആൻറണി രാജു അധ്യക്ഷത വഹിച്ചു. മന്ത്രി വി. അബ്ദുറഹിമാൻ, പാളയം ഇമാം ഡോ.വി.പി. സുഹൈബ് മൗലവി, നെയ്യാറ്റിൻകര രൂപത മെത്രാൻ ഡോ. വിൻസെൻറ് സാമുവൽ, അഡ്വ. ഹരീഷ് വാസുദേവൻ, സ്വാമി സന്ദീപാനന്ദ ഗിരി, എസ്. രഘുവരൻ, മുഹമ്മദ് ഇസ്മാഈൽ കുഞ്ഞ് എന്നിവർ പെങ്കടുത്തു.\nTagsMB rajesh speakerSpeaker keralaSpeaker kerala niyamasaba


കെഎസ്ആർടിസി പ്രതിസന്ധി; പ്രശ്നപരിഹാരത്തിനായി ത്രികക്ഷി കരാറുണ്ടാക്കും. | government management and workers union come together to solve ksrtc crisis\nകെഎസ്ആർടിസി പ്രതിസന്ധി; പ്രശ്നപരിഹാരത്തിനായി ത്രികക്ഷി കരാറുണ്ടാക്കും\nTrivandrum, First Published 28, Dec 2019, 10:01 PM\nമുഖ്യമന്ത്രിയുടെ മേൽനോട്ടത്തിൽ ഇതിനായി സമഗ്ര പാക്കേജ് തയ്യാറാക്കും. സർക്കാർ സഹായം സംബന്ധിച്ച ഉറപ്പ്, മാനേജ്മെന്‍റ് നടപ്പിലാക്കേണ്ട പരിഷ്കാരങ്ങൾ, തൊഴിലാളി യൂണിയനുകൾ ചെയ്യേണ്ട കാര്യങ്ങള് എന്നിവ ഉൾപ്പെടുത്തി ത്രികക്ഷി കരാറുണ്ടാക്കും. ശമ്പള വിതരണം മുടങ്ങാതിരിക്കാന് സര്‍ക്കാര് സഹായം ഉറപ്പാക്കും.\nതിരുവനന്തപുരം: കെഎസ്ആർടിസിയിലെ പ്രതിസന്ധി പരിഹരിക്കുന്നതിന് സർക്കാരും മാനേജ്മെന്‍റും തൊഴിലാളി യൂണിയനുകളും ചേർന്ന് ത്രികക്ഷി കരാറുണ്ടാക്കും. ഗതാഗത മന്ത്രി വിളിച്ചു ചേർത്ത യൂണിയൻ നേതാക്കളുടെ യോഗത്തിലാണ് തീരുമാനം. ഇതോടെ കെഎസ്ആർടിസിയിലെ തൊഴിലാളി യൂണിയനുകള് സത്യഗ്രഹ സമരം അവസാനിപ്പിച്ചു.\nതുടർച്ചയായി മൂന്ന് മാസം ശമ്പളം ഗഡുക്കളായി വിതരണം ചെയ്ത സാഹചര്യത്തിലാണ് ഭരണ പ്രതിപ്രക്ഷ യൂണിയനുകൾ സെക്രട്ടറിയേറ്റിനു മുന്നിൽ സത്യഗ്രഹ സമരം തുടങ്ങിയത്. ഭരണപക്ഷ യൂണിയന്‍റെ സമരം 28ദിവസം പിന്നിടുകയും പ്രതിപക്ഷ യൂണിയൻ പണിമുടക്കിലേക്ക് നീങ്ങുമെന്ന് പ്രഖ്യാപിക്കുകയും ചെയ്തപ്പോഴാണ്, ഗതാഗത മന്ത്രി ചർച്ച നടത്തിയത്. കെഎസ്ആർടിസിയിലെ പ്രതിസന്ധി പരിഹരിക്കാൻ ദീർഘകാലാടിസ്ഥാനത്തിലുള്ള പദ്ധതിയാണ് വേണ്ടതെന്ന് യോഗത്തിൽ ധാരണയായി.\nമുഖ്യമന്ത്രിയുടെ മേൽനോട്ടത്തിൽ ഇതിനായി സമഗ്ര പാക്കേജ് തയ്യാറാക്കും. സർക്കാർ സഹായം സംബന്ധിച്ച ഉറപ്പ്, മാനേജ്മെന്‍റ് നടപ്പിലാക്കേണ്ട പരിഷ്കാരങ്ങൾ, തൊഴിലാളി യൂണിയനുകൾ ചെയ്യേണ്ട കാര്യങ്ങള് എന്നിവ ഉൾപ്പെടുത്തി ത്രികക്ഷി കരാറുണ്ടാക്കും. ശമ്പള വിതരണം മുടങ്ങാതിരിക്കാന് സര്‍ക്കാര് സഹായം ഉറപ്പാക്കും. കിഫ്ബി സഹായത്തോടെ പുതിയ ബസ്സുകൾ നിരത്തിലിറക്കും. '\nമന്ത്രിയുടെ ഉറപ്പിന്റെ അടിസ്ഥാനത്തിൽ അടുത്ത മാസം 20 മുതൽ നടത്താനിരുന്ന അനിശ്ചിതകാല പണിമുടക്ക് മാറ്റിവച്ചുവെന്ന് പ്രതിപക്ഷ സംഘടനയായ ടിഡിഎഫ് അറിയിച്ചു. ഭരണാനുകൂല ട്രേഡ് യൂണിയനുകള് സെക്രട്ടേറിയറ്റിനു മുന്നിൽ നടത്തിവന്ന സത്യഗ്രഹ സമരവും അവസാനിപ്പിച്ചു.\nLast Updated 28, Dec 2019, 10:22 PM\nമാനേജ്മെന്‍റും തൊഴിലാളി യൂണിയനുകളും


Saturday 23 July 2011 6:03 pm IST\n'ശരണാഗതി'. ആലങ്കാരികമായി പറഞ്ഞാല് "ശ്രീപത്മനാഭന്റെ കൈയെത്തും ദൂരത്ത്" പഴയൊരു അഗ്രഹാരം. പൊതുനിരത്തില് നിന്നും പടിഞ്ഞാറെ നടയിലേക്കുള്ള നടപ്പാത കഴിഞ്ഞാല് ശ്രീ ചിത്തിര തിരുനാളിന്റെ പൂര്‍ണകായ പ്രതിമ. ശ്രീ പത്മനാഭദാസന്റെ കുലീനമായ കടാക്ഷം കഴിഞ്ഞാല് ഉരള്‍പുര മഹാഗണപതി കോവിലായി. പടുകൂറ്റന് അരയാല് തണല് വിരിച്ച വീഥിക്കരികെ കോവിലിനോട് ചേര്‍ന്നുള്ള അഗ്രഹാരത്തിന്റെ കാഴ്ചഭാഗം പുതുക്കി പണിത് ഇരുനില മന്ദിരമാക്കിയിട്ടുതന്നെ എത്രയോ പതിറ്റാണ്ടുകളായിക്കാണണം. അതിലെ കോണിപ്പടിയോട് ചേര്‍ന്ന് നിറയെ പുസ്തകങ്ങളുള്ള അലമാരകള് ചേര്‍ത്തുവച്ചുണ്ടാക്കിയ കൊച്ചുമുറി. എന്നോ പാകിയ തറയോടുകള്‍ക്ക് തേയ്മാനം വന്നെങ്കിലും തറവാടിത്തം മാറിയിട്ടില്ല. അകത്തുകടന്നാല് ശ്രീകോവിലില് കയറിയ പ്രതീതിയാണ്. ചുമര് നിറയെ ഭഗവാന്റെ വിവിധ രൂപങ്ങള്. പൂജാവസ്തുക്കളുടെ സുഗന്ധം നിറഞ്ഞുനില്‍ക്കുന്നു. രാജ്യമാകെ ഇന്ന് പേരുകേട്ട ടി.പി. സുന്ദരരാജന്റെ വീടാണിത്. അവിടെ ഇപ്പോള് ആളൊഴിഞ്ഞ നേരമില്ല.\n1941 ല് ടി.കെ.പത്മനാഭ അയ്യങ്കാറുടെയും ശേഷമ്മാളുടെയും മകനായി പിറന്ന ടി.പി.സുന്ദരരാജന് ബി.എസ്.സി, എം.എല്, എല്.എല്.എം. ബിരുദങ്ങള് കരസ്ഥമാക്കി. പിന്നീട് ഐപിഎസ് നേടിയ അദ്ദേഹം ഐ.ബിയിലെ അസി. ഡയറക്ടറായി. ഇരുപത്തിരണ്ടാം വയസ്സില് ബംഗാള് കേഡറില് നിന്നുള്ള 1964 ബാച്ച് ഐപിഎസ് ഓഫീസറായാണ് സുന്ദരരാജന് സര്‍വീസില് പ്രവേശിച്ചത്. 29 -ാ‍ം വയസ്സില് കേന്ദ്ര ഇന്റലിജന്‍സ് ബ്യൂറോ അസി. ഡയറക്ടറായി. ഇന്ദിരാഗാന്ധിയുടെ ഭരണകാലത്ത് അവരുടെ സ്റ്റാഫ് അംഗമായിരുന്നു. കോണ്‍ഗ്രസ്സിന് പശുവും കിടാവും നഷ്ടപ്പെട്ടപ്പോള് തെരഞ്ഞെടുപ്പ് ചിഹ്നമായി 'കൈ' നിര്‍ദ്ദേശിച്ചത് സുന്ദരരാജനായിരുന്നു. രാഷ്ട്രീയ സ്വയംസേവക സംഘത്തിന്റെ സര്‍സംഘ് ചാലകായിരുന്ന പരംപൂജനീയ ഗുരുജി ഗോള്‍വള്‍ക്കര് ആദ്യമായി ഇന്ദിരാഗാന്ധിയെ സന്ദര്‍ശിക്കുന്നതിന് സമയം നല്‍കിയത് സുന്ദരരാജനായിരുന്നു. ഗുരുജിയെക്കുറിച്ചുള്ള മതിപ്പും ബഹുമാനവും മരണംവരെ കാത്തുസൂക്ഷിക്കുകയും സംഘബന്ധമുള്ളവരുമായി ആശയവിനിമയം നടത്തുമ്പോള് ഇത് പങ്കുവയ്ക്കുകയും ചെയ്തിരുന്നു. രാജ്യത്തെ പല സന്ന്യാസിവര്യന്മാരെയും നേരില്‍ക്കാണാന് അവസരം ലഭിച്ചിട്ടുണ്ടെങ്കിലും ഗുരുജിയുടെ തേജസ്സിനോട് തുലനംചെയ്യാന് മറ്റൊരാളെ കണ്ടെത്താനായിട്ടില്ലെന്ന് അദ്ദേഹം പറയുമായിരുന്നു. നിയമബിരുദം നേടിയതിനെ തുടര്‍ന്ന് സുപ്രീംകോടതിയില് അഭിഭാഷകനായി. അച്ഛന്റെ അനാരോഗ്യമാണ് ഐബിയിലെ ജോലിയും അഭിഭാഷക വൃത്തിയും അവസാനിപ്പിച്ച് തിരുവനന്തപുരത്തേക്ക് മടങ്ങാന് സുന്ദരരാജനെ പ്രേരിപ്പിച്ചത്. അച്ഛനൊപ്പം ക്ഷേത്രത്തിലെ നിത്യസന്ദര്‍ശകനായി. പിന്നെ അത് തന്റെ ജീവിതചര്യയാക്കി. അച്ഛനമ്മമാരെ ഭാരമായി കാണുകയും വൃദ്ധസദനങ്ങളിലേക്കോ പെരുവഴിയിലേക്കോ തള്ളിവിടുന്ന കഥകേട്ടുകൊണ്ടിരിക്കുകയും ചെയ്യുന്ന പുതുസമൂഹത്തിന് ഇങ്ങിനെയൊരാളെ അറിയുന്നതുതന്നെ അത്ഭുതമാകാം. തിരക്കുകള്‍ക്കിടെ വിവാഹത്തെക്കുറിച്ചും അദ്ദേഹം മറന്നു. ഭക്തിമാത്രമായി ജീവിതം. ഹനുമാനെപ്പോലെ ഭക്തിയും ശക്തിയും ഒത്തിണങ്ങിയ വ്യക്തിത്വം. ഭഗവാനെയല്ലാതെ മറ്റാരെയും ഭയന്നില്ല. തികച്ചുമൊരു സന്ന്യാസിയുടെ രൂപവും ഭാവവുമായിരുന്നു. എപ്പോഴും ചുണ്ടില് നാരായണജപം. അധികം സംഭാഷണമില്ല. എന്നാലും അനീതികളോട് ഒരിക്കലും വിട്ടുവീഴ്ചയുണ്ടായിരുന്നില്ല. തുനിഞ്ഞിറങ്ങുന്ന കാര്യങ്ങളില് വിജയം കണ്ടുമടങ്ങാന് നിശ്ചയമുള്ള മനസ്സിന്റെ ഉടമ-ഇതെല്ലാമായിരുന്നു അന്തരിച്ച ടി.പി.സുന്ദരരാജന്. തന്റേതായ വിശ്വാസപ്രമാണങ്ങള് അദ്ദേഹത്തിനുണ്ടായിരുന്നെങ്കിലും അത് മറ്റാരിലും അടിച്ചേല്‍പ്പിക്കാന് ശ്രമിച്ചിരുന്നില്ല.\nസുപ്രീംകോടതിയില് പ്രാക്ടീസ് ചെയ്തിരുന്ന കാലത്ത്, ഒരു ദിവസം ശ്രീപത്മനാഭസ്വാമിയെ ദര്‍ശിക്കണമെന്ന് പെട്ടെന്നൊരു മോഹം. ഫ്ലൈറ്റ് ടിക്കറ്റ് തരപ്പെടുത്തി. രാവിലെ 11.30 നാണ് ക്ഷേത്രം അടയ്ക്കാറുള്ളത്. 11.10 ന് തന്നെ സുന്ദരരാജന് ക്ഷേത്രത്തിലെത്തി.\nപുലര്‍ച്ചെ രണ്ടരയ്ക്ക് എഴുന്നേല്‍ക്കും. നാല് മണിക്ക് ശ്രീപത്മനാഭ സ്വാമി ക്ഷേത്രത്തില് ദര്‍ശനം നടത്തും. 5.45ന് തിരിച്ചെത്തിയശേഷം നേരെ വരാഹം ക്ഷേത്രത്തിലേക്ക്. ഇലക്ട്രിക് സ്കൂട്ടറിലായിരുന്നു യാത്ര. 7.40ന് തിരിച്ചെത്തും. എട്ട് മണിക്ക് വീണ്ടും കുളി. 10.45വരെ വീട്ടില് 24 സാളഗ്രാമത്തിന് പൂജ. 11 മണിക്ക് വീണ്ടും പത്മനാഭസ്വാമിക്ഷേത്രത്തിലേക്ക്. 12 മണിക്ക് തിരിച്ചെത്തി നേരത്തെ തയ്യാറാക്കിയ നിവേദ്യം കഴിക്കും. കൂട്ടിനായി സ്വയം തയ്യാറാക്കിയ പരിപ്പുകറി. ഒരുദിവസത്തെ ആകെ ഭക്ഷണവും ഇതുതന്നെ. കുടിക്കാനും കുളിക്കാനുമെല്ലാം കിണറിലെ വെള്ളമേ ഉപയോഗിക്കൂ. അത് സ്വയം കോരിയെടുക്കും. വസ്ത്രം അലക്കാനും മറ്റാരെയും ആശ്രയിക്കില്ല. 12 മുതല് 4.30 വരെവീടിനുള്ളില്‍ത്തന്നെയുള്ള ഓഫീസ് മുറിയില് കേസുകളുടെ ലോകത്ത്, സുപ്രീംകോടതിയിലെയും മറ്റും അന്നന്നത്തെ വിധികള്‍വരെ അപ്ഡേറ്റ് ചെയ്ത് ഓര്‍മ്മയില് സൂക്ഷിക്കും. അവസാനം ഹൈക്കോടതിയില് ഹാജരായത് നളിനി നെറ്റോയ്ക്കുവേണ്ടിയാണ്. നളിനിക്ക് അനുകൂലമായിരുന്നു ഹൈക്കോടതിവിധി. അപൂര്‍വ്വമായേ കോടതിയില് പോയിരുന്നുള്ളുവെങ്കിലും അഭിഭാഷകരുടെ സര്‍വവിജ്ഞാനകോശമായിരുന്നു സുന്ദരരാജന്. അഞ്ചുമണിക്ക് വീണ്ടും കുളിച്ച് ആറ് മണിക്ക് ദിപാരാധന തൊഴാന് പത്മനാഭസ്വാമിക്ഷേത്രത്തിലേക്ക്. ഏഴിന് തിരിച്ചെത്തും. എട്ട് വരെ വീട്ടില് പൂജ. എട്ട് മണിക്ക് വീണ്ടും ശ്രീവരാഹം ക്ഷേത്രത്തിലേക്ക്. അവിടെനിന്ന് നേരെ പത്മനാഭസ്വാമിക്ഷേത്രത്തിലേക്ക്. ഒമ്പത് മണിയോടെ തിരിച്ചെത്തിയാല് 10.30 വരെ നാരായണീയവും ഭാഗവതവും വായിച്ച് ഇരിക്കും. തുടര്‍ന്ന് ഉറക്കം.\nതികഞ്ഞ വൈഷ്ണവഭക്തനായ സുന്ദരരാജന് പ്രശസ്തമായ 108 വൈഷ്ണവക്ഷേത്രത്തില് 105ലും ദര്‍ശനം നടത്തിയിട്ടുണ്ട്. ഇന്ത്യയിലും നേപ്പാളിലുമായി സ്ഥിതിചെയ്യുന്നവയാണ് ഇവ. മൂന്ന് ക്ഷേത്രങ്ങള് ഒഴിവാക്കപ്പെട്ടത് അവ ഇന്ന് ഇല്ലാത്തതിനാലാണ്. കടലെടുത്തുപോയി.\nശ്രീപത്മനാഭസ്വാമിക്ഷേത്രം കഴിഞ്ഞാല് ഏറ്റവും കുടുതല് തവണ പോയിട്ടുള്ള ക്ഷേത്രം ബദരീനാഥാണ്. ഐപിഎസ് ഓഫീസര് ആയിരുന്നപ്പോള് തുടങ്ങിയതാണ് ബദരീനാഥ് ഭക്തി. ഈ വര്‍ഷവും ഒന്നിലധികം തവണ പോയിരുന്നു. ബദരീനാഥിലെ ആദിശങ്കര അദ്വൈത ഫൗണ്ടേഷന്റെ ട്രഷററായിരുന്നു, മരിക്കുവോളം.\nശ്രീപത്മനാഭസ്വാമി ക്ഷേത്രം സര്‍ക്കാരിന്റെ നിയന്ത്രണത്തില് കൊണ്ടുവരണമെന്ന് ആവശ്യപ്പെട്ടാണ് ഹൈക്കോടതിയെ സമീപിച്ചത്. അനുകൂലവിധി വന്നെങ്കിലും തിരുവിതാംകൂര് രാജകുടുംബം സുപ്രീം കോടതിയില് അപ്പീല് നല്‍കുകയായിരുന്നു. ഇതിന്റെ തുടര് നടപടികളുടെ ഭാഗമായാണ് ക്ഷേത്രനിലവറകള് തുറന്ന് സ്വത്തുവകകളുടെ കണക്കെടുക്കാന് കോടതി ഉത്തരവായത്.\nശ്രീപത്മനാഭ ക്ഷേത്രവുമായി ബന്ധപ്പെട്ട നിയമയുദ്ധം ഒരു വലിയ വിഭാഗത്തെ സുന്ദരരാജന്റെ ശത്രുപക്ഷത്താക്കി. നിലവറകള് തുറന്നതോടനുബന്ധിച്ചുണ്ടായ വിവാദമെല്ലാം അദ്ദേഹത്തെ കേന്ദ്രീകരിച്ചായിരുന്നു. അദ്ദേഹത്തെ വീട്ടില് നിന്ന് പുറത്താക്കണമെന്ന് ആവശ്യപ്പെട്ടുപോലും ചിലര് രംഗത്തെത്തി. ശ്രീപത്മനാഭന്റെ സമ്പത്ത് ആരും കൊണ്ടുപോകരുത്. അത് എപ്പോഴും അദ്ദേഹത്തിന്റെ പക്കല് തന്നെയുണ്ടാകണം - ഇതായിരുന്നു സുന്ദരരാജന്റെ ആഗ്രഹം. 70-ാ‍ം വയസ്സില് മരണത്തിന് കീഴടങ്ങുമ്പോഴും പത്മനാഭസ്വാമിയുടെ സമ്പത്തിനെക്കുറിച്ച് ആശങ്കാകുലനായിരുന്നു സുന്ദരരാജന്.\nക്ഷേത്രത്തിലെ അമൂല്യനിധികളുടെ കണക്കെടുത്ത് സംരക്ഷിക്കുകയായിരുന്നു സുന്ദരരാജന്റെ ലക്ഷ്യം. ശതകോടികളുടെ മൂല്യമുള്ള മഹാനിധി കണ്ടെത്തിയതോടെ തന്റെ ദൗത്യം പൂര്‍ത്തിയായെന്നും ഇനിയെല്ലാം ശ്രീപത്മനാഭന് നോക്കിക്കൊള്ളുമെന്നും മരണത്തിന്റെ തലേന്ന് തന്നെക്കാണാനെത്തിയവരോട് സുന്ദരരാജന് പറഞ്ഞിരുന്നു. ഇഷ്ടദേവനായ ശ്രീപത്മനാഭപ്പെരുമാളാണ് തന്നെ ഈ ദൗത്യത്തിലേക്ക് തള്ളിവിട്ടതെന്നും അദ്ദേഹം വിശ്വസിച്ചിരുന്നു.\nതിരുവനന്തപുരം സബ്കോടതിയില് ആരംഭിച്ച വ്യവഹാരം സുപ്രീംകോടതിവരെ എത്തി. 2007 - ല് ക്ഷേത്ര നിലവറകള് തുറന്ന് ചിത്രങ്ങളെടുത്ത് ആല്‍ബം തയ്യാറാക്കാന് ക്ഷേത്രമധികാരികള് തീരുമാനിച്ചതുമുതലാണ് കേസുകള് ആരംഭിച്ചത്. 2007 ആഗസ്റ്റ് മൂന്നിന് ഉച്ചയ്ക്ക് രണ്ടിന് നിലവറകള് തുറക്കുമെന്നായിരുന്നു അന്നത്തെ എക്സിക്യൂട്ടീവ് ഓഫീസര് ശശിസാംസണിന്റെ സര്‍ക്കുലര്. പല സംശയങ്ങള്‍ക്കും അതിടയാക്കി. ചില ഭക്തരുടെ ഭാഗത്തുനിന്ന് എതിര്‍പ്പുണ്ടായതോടെ ഇത് മാറ്റിവച്ചു. സെപ്തംബറില് വിശ്വംഭരന്, പത്മനാഭന് എന്നീ ഭക്തര് തിരുവനന്തപുരം പ്രിന്‍സിപ്പല് സബ്കോടതിയില് നിന്ന് നിലവറകള് തുറക്കുന്നതിന് സ്റ്റേ വാങ്ങി. അതിന് ശേഷം ഡിസംബറില് ഉണ്ടായ പ്രിന്‍സിപ്പല് സബ്ജഡ്ജ് എസ്.എസ്.വാസന്റെ വിധി ക്ഷേത്രം സംബന്ധിച്ച അധികൃതരുടെ നിലപാടിന് എതിരായിരുന്നു. ഇക്കാര്യത്തില് അപ്പീല് ഇപ്പോഴും ജില്ലാ കോടതിയുടെ പരിഗണനയിലാണ്.\nഅഡ്വ. ടി.പി.സുന്ദരരാജന് 2009 ഡിസംബറില് ഹൈക്കോടതിയില് നല്‍കിയ ഹര്‍ജിയാണ് പിന്നീട് സുപ്രീംകോടതി വരെ എത്തിയത്. രാജകുടുംബത്തിന് ക്ഷേത്രത്തിലുള്ള അധികാരം ചോദ്യം ചെയ്തുകൊണ്ടായിരുന്നു അദ്ദേഹത്തിന്റെ ഹര്‍ജി.\nചിത്തിര തിരുനാള് മഹാരാജാവോടുകൂടി രാജവാഴ്ച അവസാനിച്ചെന്നും ക്ഷേത്രം പൊതുസ്വത്താണെന്നും ചൂണ്ടിക്കാട്ടിയായിരുന്നു ഹര്‍ജി. ക്ഷേത്രത്തിനെതിരെ കീഴ്ക്കോടതികളിലുള്ള കേസുകള് റദ്ദാക്കണമെന്നാവശ്യപ്പെട്ട് 2010 - ല് ഉത്രാടം തിരുനാള് മാര്‍ത്താണ്ഡവര്‍മയും ഹൈക്കോടതിയിലെത്തി. കോടതി ഈ രണ്ടുകേസുകളും ഒന്നിച്ചുപരിഗണിച്ചു. ഈ കേസിലാണ് ക്ഷേത്രഭരണം ട്രസ്റ്റിനോ പ്രത്യേക ദേവസ്വത്തിനോ കീഴിലാക്കണമെന്ന ഉത്തരവ് വന്നത്. മൂന്നുമാസത്തിനകം ഇത് നടപ്പിലാക്കണമെന്ന നിര്‍ദ്ദേശവുമുണ്ടായിരുന്നു. വിധിക്കെതിരെ രാജകുടുംബം സുപ്രീം കോടതിയെ സമീപിച്ചു. ക്ഷേത്രഭരണം ഏറ്റെടുക്കണമെന്ന ഹൈക്കോടതി വിധി ജസ്റ്റിസുമാരായ ആര്.വി.രവീന്ദ്രനും എ.കെ.പട്നായിക്കും അടങ്ങിയ ബെഞ്ച് വിലക്കി. എന്നാല്, ക്ഷേത്ര നിലവറകള് തുറന്ന് പരിശോധിച്ച് ആസ്തി തിട്ടപ്പെടുത്താന് ഉത്തരവിട്ടു.\nനിലവറ തുറക്കാന് സുപ്രീംകോടതി നിയോഗിച്ച ഏഴംഗസംഘത്തില് സുന്ദരരാജനുമുണ്ടായിരുന്നു. ആറുനിലവറകളില് അഞ്ചും തുറന്നതിന് സാക്ഷിയായ സുന്ദരരാജന് പക്ഷേ സുപ്രീംകോടതിയുടെ ഒടുവിലത്തെ വിധികേള്‍ക്കാന് കാത്തുനിന്നില്ല. നിലവറകള് വീണ്ടും തുറന്ന് ഭഗവാന്റെ വസ്തുവകകള് ചിത്രീകരിക്കാനാണ് സുപ്രീംകോടതിവിധി. മൂന്ന് നിരീക്ഷകരും അഞ്ചുപേരടങ്ങിയ വിദഗ്ദ സംഘവുമാണ് വിധി നടപ്പാക്കേണ്ടത്. സുന്ദരരാജന് ജീവിച്ചിരുന്നെങ്കില് നീരീക്ഷകന്റെ സ്ഥാനത്തുണ്ടാകുമായിരുന്നു.\nനിലവറകളിലെ അമൂല്യ സ്വത്തിന്റെ വിവരങ്ങളിലൂടെ ക്ഷേത്രം ലോകശ്രദ്ധ തന്നെ പിടിച്ചുപറ്റിയപ്പോള്, സുന്ദരരാജന് വിമര്‍ശനങ്ങള് ഏറ്റുവാങ്ങുകയായിരുന്നു. കുറേ ദിവസങ്ങള് കടുത്ത മാനസികപ്രയാസം അദ്ദേഹം അനുഭവിച്ചിരുന്നു. പക്ഷേ, പനി പിടിച്ച് കിടപ്പിലായിരുന്നപ്പോഴും ഒരു ദിവസം പോലും ക്ഷേത്രദര്‍ശനം മുടക്കിയില്ല.\nമൂത്ത സഹോദരന് ടി.പി.കൃഷ്ണനോടും അദ്ദേഹത്തിന്റെ മകന് അഡ്വ. അനന്തപത്മനാഭനോടുമൊപ്പമായിരുന്നു താമസം. അനന്തപത്മനാഭനാണ് മരണാനന്തര കര്‍മങ്ങള് ചെയ്തത്.\nപത്മനാഭസ്വാമി ക്ഷേത്രത്തിലെ അറ തുറന്നു ശതകോടികളുടെ സ്വര്‍ണ്ണം\nനിലവറ തുറന്നതില് ആചാരലംഘനം ഉണ്ടോയെന്ന് പരിശോധിക്കും: തന്ത്രി\nശ്രീപത്മനാഭന്റെ യോഗനിദ്രയും ചലനവും\nക്ഷേത്ര സുരക്ഷ ശക്തമാക്കണം: എന്‍എസ്‌എസ്\nശ്രീപത്മനാഭന്റെ തിരുവാഭരണങ്ങള് പ്രദര്‍ശനവസ്തുവല്ല: വിഎച്ച്പി


കണ്ടതും കേട്ടതും: ഒരു കൊമേഡിയന്റെ ദൈന്യത നിറഞ്ഞ ട്രാജഡി.\nലോക പ്രശസ്ത കൊമേഡിയന് നഗരത്തിലെത്തിയത് ലോകം കണ്ട ഏറ്റവും ഭീകരമായ വൈറസ് രോഗത്തിന്റെ പിടിയിലകപെട്ട നിരാലംബരായ രോഗികള്‍ക്ക് ചികിത്സക്ക് സമ്പത്ത് സ്വരൂപിക്കാന് വേണ്ടിയാണ്. ചാനലുകളായ ചാനലുകളെല്ലാം അദ്ധ്യേഹത്തിന്റെ വരവ് കൊട്ടിഘൊഷിച്ചുകൊണ്ട് വിളംബരം നടത്തി. ചിരിയുടെ രാജാവായ ആ മഹാനെ പത്രങ്ങളായ പത്രങ്ങളൊക്കെയും വാഴ്തിപാടി. ലോകം മുഴുവനും ചിരിപ്പിക്കുന്ന അദ്ധ്യേഹത്തിന്റെ വരവ് നഗരത്തിന്റെ വിഷാദമകറ്റുമെന്നും പുതിയൊരു മന്ദഹാസം നഗരത്തിന് സമ്മാനിക്കുമെന്നും ഭരണ കൂടം അടിയുറച്ചു വിശ്വസിച്ചു. ആ വിശ്വാസം പ്രജകളിലടിച്ചേല്‍പ്പിക്കാന് എല്ലാ ദിവസവും ഭരണകര്‍ത്താക്കളും പ്രതിപക്ഷവും ചാനലുകളില് തമ്മിലടിച്ചു.\nനഗരം കണ്ട ഏറ്റവും വിലയേറിയ പ്രവേശന ഫീസായിരുന്നു ആ പ്രതിഭാശാലിയുടെ സ്റ്റേജ് ഷോയിക്ക് സംഘാടകര് ഈടാക്കിയിരുന്നത്. ഭൂലോക ബ്രാന്‍ഡുകളായ കാറുകള് ഹാളിനു ചുറ്റും വര്‍ണ്ണങ്ങല് വാരി വിതറി അഹങ്കാരത്തോടെ നിരന്ന് കിടന്നു. കോട്ടും സ്യൂട്ടും അണിഞ്ഞ പുരുഷന്മാരാലും വിലയേറിയ ആഭരണങ്ങളാലും വസ്ത്രങ്ങളാലും പൊതിഞ്ഞ അവരുടെ ഭാര്യമാരാലും പരിപാടി തുടങ്ങുന്നതിനും മണിക്കുറുകള്‍ക്ക് മുമ്പേ ഹാള് നിറഞ്ഞു കവിഞ്ഞു. തന്റെ ആരാധകരുടെ ആര്‍ത്തിരമ്പല് പ്രതീക്ഷിച്ചു ആ മഹാനായ കൊമേഡിയന് വേദിയിലേക്കെത്തി.\nവെളിച്ചത്തിന്റെ ധാരാളിത്തത്തില് വേദിയിലെത്തിയ കൊമേഡിയന് അല്പം പരിഭ്രമിച്ചോ എന്ന് സംശയം. സാധാരണ അദ്ധ്യേഹം വേദിയിലേക്കെത്തുമ്പോള് കാണുന്ന ആരവമൊന്നും സദസ്സില് നിന്നുയരുന്നില്ല. ഒരു കയ്യടി പോലുമില്ല. നിശ്ചലം സദസ്സ് മരണവീട് പോലെ. ആമുഖം പറഞ്ഞ് അദ്ധ്യേഹം ആദ്യത്തെ സ്കിറ്റിലേക്ക് കടന്നു.\nലോകനഗരങ്ങളെ കുടു കുടെ ചിരിപ്പിച്ച ആദ്യത്തെ സ്കിറ്റ് വേദിയിലെത്തിയിട്ടും സ്തിതി തഥൈവ. സദസ്സ് നിര്‍വ്വികാരം നിശ്ചലം. കേള്‍ക്കാന് മരിന്നിനൊരു നിശ്വാസം പോലുമില്ല. സദസ്സ് മസില് പിടിച്ചിരിപ്പ് തന്നെ. കൊമേഡിയന് കുഴങ്ങി. എന്താ പറ്റിയത്. അവതരണത്തിലെന്തെങ്കിലും പോരായ്മകള്?\nസ്കിറ്റുകളൊരോന്ന് കഴിഞ്ഞു പൊയ്കൊണ്ടിരുന്നു. സദസ്സിനൊരിളക്കവുമില്ല. ഇടവേള കഴിയുമ്പോഴേക്കും കൊമേഡിയന് ആകെ തളര്‍ന്നിരുന്നു. ഇങ്ങിനെയൊരനുഭവമാദ്യമായാണ്. എവിടെയാണ് തെറ്റിയത്. കൊമേഡിയനൊരു തുമ്പും കിട്ടിയില്ല. തന്റെ കണ്‍കോണുകളുടെ ഒരു ചെറു ചലനം പോലും മഹാനഗരങ്ങളിലെ ജനസഞ്ചയത്തെ നാഴികകള് ചിരിയുടെ പിടിയലമര്‍ത്തുന്നതാണ് പതിവ്. ഇവിടെ തനിക്കെന്താണ് പറ്റിയത്?\nക്രമീകരിച്ചിരുന്ന പരിപാടികളില് സമൂലം മാറ്റം വരുത്തി കൊമേഡിയന് ഏകാംഗ കോമഡികളുമായി രംഗത്തെത്താന് തീരുമാനിച്ചു. ഇടവേളകഴിഞ്ഞു. കൊമേഡിയന് വീണ്ടും വേദിയിലെത്തി. കൊമേഡിയന്റെ കോമഡി ജീവിതത്തിലെ ഏറ്റവും കൂടുതല് ആള്‍ക്കാര് ഏറ്റവും കൂടുതല് നേരം ചിരിച്ച ഏകാംഗ കോമഡി കഴിഞ്ഞിട്ടും സദസ്സ് കാറ്റ് പിടിച്ച് തന്നെ. കൊമേഡിയന് വിയര്‍ത്തു കുളിച്ചു. പരാജയപ്പെടാനദ്ധ്യേഹത്തിന് മനസ്സില്ലായിരുന്നു. ഒന്നൊന്നായി കൊമേഡിയന് തന്റെ മാസ്റ്റര് പീസുകള് പുറത്തെടുത്തുകൊണ്ടേയിരുന്നു. സദസ്സ് അപ്പോഴും പേശി വലിച്ച് മുറുക്കി ശ്വാസം പോലും അളന്ന് മുറിച്ച് ഇരിക്ക തന്നെ.\nകൊമേഡിയന് അപ്പോഴേക്കും ഒരു തരം ഹിസ്റ്റീരിയയുടെ പിടിയിലമര്‍ന്നിരുന്നു. താന് പരാജയമാകുന്നു എന്ന ഒരു തോന്നല് വെള്ളിടിപോലെ അദ്ധ്യേഹത്തിന്റെ മസ്തിഷ്കത്തിലൂടെ കടന്ന് പോയി. പിന്നെ അദ്ധ്യേഹത്തിനൊന്നും ചെയ്യാനുണ്ടായിരുന്നില്ല. ഒരു കോണിയും ഒരു കഷണം കയറും കൊണ്ട് വരാന് അദ്ധ്യേഹം സഹായികളോട് നിര്‍ദ്ദേശിച്ചു. പുതിയ എന്തോ കോമഡിക്ക് കോപ്പു കൂട്ടുകയാണെന്ന് ധരിച്ച സഹായികള് കോണി കൊണ്ട് വന്നു വേദിയില് വെച്ചു.\nകയറുമായി കൊമേഡിയന് കോണിവഴി മുകളിലേക്ക് കയറി. കയറിന്റെ ഒരു തുമ്പ് അദ്ധ്യേഹം വേദിയുടെ കഴുക്കോലില് കെട്ടി. മറ്റേ തുമ്പൊരു കുരുക്കാക്കി കൊമേഡിയന് തന്നെ പരാജയപ്പെടുത്തി കൊണ്ടിരിക്കുന്ന സദസ്സിനെ ഒരു വട്ടം കൂടി നോക്കി. തങ്ങളുടെ യജമാനന്റെ പുതിയ കോമഡികാണാനുള്ള ആകാംഷയോടെ സഹായികള് മിഴിച്ച് നില്‍ക്കവേ തന്റെ കഴുത്തില് കുരിക്കിട്ട് കൊമേഡിയന് കോണിയില് നിന്നും എടുത്ത് ചാടി. സ്വയം ചിരിച്ചും ലോകത്തെ മുഴുവനും ചിരിപ്പിച്ചും ചിരിയുടെ ലോകത്തിന്റെ നെറുകയിലെത്തിയ മഹാനായ ആ കൊമേഡിയന്റെ ശരീരം വേദിയിലെ കഴുക്കോലില് തൂങ്ങിയാടി.\nസഹായികള് അദ്ധ്യേഹത്തെ രക്ഷപെടുത്താന് വേദിയിലേക്ക് ഓടിയടുക്കവേ സദസ്സില് നിന്നും കാതടപ്പിക്കുന്ന ഘരാഘോഷം. സദസ്സ് ഒന്നടങ്കം ഇരിപ്പിടങ്ങള് വിട്ടെഴുന്നേറ്റു. കരാഘോഷം ചിരിക്ക് വഴിമാറി. ചിരിപൊട്ടിചിരിക്കും. പൊട്ടിച്ചിരി അട്ടഹാസത്തിനും. സദസ്സ് ആര്‍ത്തുല്ലസിക്കുകയാണ്.\n“ഉദാത്തം...” വിളികളാല് ഹാള് പ്രകമ്പനം കൊണ്ടു. കയറില് കിടന്ന് പിടക്കുന്ന മഹാനായ ആ കൊമേഡിയന്റെ ശരീരം നിശ്ചലമാകവേ തിരുവനന്തപുരം ടാബോര് തീയറ്ററില് നിന്നും ഒരു നല്ല കോമഡി പ്രോഗ്രാം കണ്ട സാഫല്യത്തോടെ സഹൃദയരും അതിലുപരി പ്രബുദ്ധരുമായ പ്രേക്ഷകര് നഗരത്തിന്റെ തിരക്കുകളിലേക്കിറങ്ങി...\nPosted by അഞ്ചല്‍ക്കാരന് at 1:31 AM\nകഥ വായിച്ച് കഴിഞ്ഞിട്ട് കഥയില്ലായ്മകണ്ട് കയറെടുക്കരുതേ. പേശികളയക്കാത്ത സമൂഹത്തിന് മുന്നില് ഫലിതം പറയുന്നോര് സൂക്ഷിക്കാന് ഒരു കഥയില്ലായ്മ.\nരംഗബോധം ഇല്ലാത്ത കോമാളിയെ കണ്ടെങ്കിലും ജനം ചിരിച്ചല്ലോ\nഇത് മലയാളത്തിലായിരിക്കാന് തരമില്ല. ആയിരുന്നെങ്കില് അദ്ദേഹം അവസാന നിമിഷം കഴുക്കോലില് തൂങ്ങിയാടുന്നതിനുപകരം തന്റെ ഉടുതുണിഉയര്‍ത്തിക്കാട്ടുകയും തല്‍ഫലമായി കാണികള് ചിരിച്ചുമറിയുകയും ചെയ്യുന്നത് കാണാമായിരുന്നു.\nഎം.ടി മാജിക്കുകാരനെക്കുറിച്ച് ഇതു പോലൊരു കഥ എഴുതിയിട്ടുണ്‍ണ്ട്. എന്തു കാണിച്ചാലും “അതില് ട്രിക്ക്ണ്ട്രാ” എന്നു പറയുന്ന കാണികള്. അവസാനം മാജിക്കുകാരന് കത്തിയെടുത്ത് സ്വന്തം ഹൃദയം പുറാത്തെടുത്ത് കാണിക്കുമ്പോഴും ജനം പറയും “ആ കത്തീമ്മല് ട്രിക്ക്ണ്ട്രാ”.\nഈ വഴി വന്നു പോയ സുനീഷിന് നന്ദി.\nഡിങ്കന്‍ജീ: താങ്കളുടെ “രംഗബോധം ഇല്ലാത്ത കോമാളിയെ കണ്ടെങ്കിലും ജനം ചിരിച്ചല്ലോ?” ഈ വരികള് വച്ച് ഞാന് പോസ്റ്റ് തിരുത്തും. ആ പോസ്റ്റിന് അങ്ങിനൊരു അര്‍ത്ഥതലം കൂടിയുണ്ടെന്ന് കാട്ടി തന്നതിന് നന്ദി നംബര് രണ്ട്.\nകാട്ടാളനോട്: അദ്ധ്യേഹം നോണ് മലയാളിയായിരുന്നു. അതു കൊണ്ട് ഉടുമുണ്ട് പ്രയോഗം വശമില്ലായിരുന്നു. അതിനാലാണ് മരിച്ച് കളയാന് തീരുമാനിച്ചത്.\nമൂര്‍ത്തീജി: ഈ എം.ടിയുടെ ഒരു കാര്യമേ. എന്റെ ഈ കഥയും ചുരണ്ടി മാറ്റിയോ?. ശ്ശോ, അദ്ധ്യേഹത്തെ കൊണ്ട് ഞാന് തോറ്റു.\nതറവാടീ: കളിയാക്കി ചിരിച്ചയാണോ. കഥയെഴുതാന് കഴിയുമോ എന്നുള്ള പരീക്ഷണമാ ചങ്ങാതീ.\nവന്നവര്‍ക്കും കണ്ടവര്‍ക്കും അഭിപ്രായം അറിയിച്ചവര്‍ക്കും ഹൃദയം നിറഞ്ഞ നന്ദി.\nഒരു രചന മുഴുവന് വായിക്കാന് പറ്റിയാല് , ഏതെങ്കിലും തരത്തിലുള്ള ഒരു അഭിപ്രായം പ്രകടിപ്പിക്കുക എന്റെ രീതിയാണ്.\nചിരികിട്ടിയാല് അതിനര്‍ത്ഥം , പ്രതേകിച്ചഭിപ്രായമൊന്നുമില്ല , “ വായിച്ചു” എന്നു മാത്രമാണങ്കില് കഷ്ടപ്പെട്ടു വായിച്ചെന്നര്‍ത്ഥം.\nമോശമായി തോന്നിയാല് അതു തുറന്നു പറയും , നന്നായാല് അതും.\nഇത് തകര്‍ത്തു കേട്ടോ ! ഇഷ്ടപ്പെട്ടു!!\nഎന്ത് കമന്റ് ഇടും എന്നറിയാത്ത അവസ്ഥ


കുവൈത്തില് രണ്ട് മലയാളികള് കോവിഡ് ബാധിച്ചു മരിച്ചു |Kuwait two malayali covid death\nHome Gulf Kuwait കുവൈത്തില് രണ്ട് മലയാളികള് കോവിഡ് ബാധിച്ചു മരിച്ചു\nകുവൈത്തില് രണ്ട് മലയാളികള് കോവിഡ് ബാധിച്ചു മരിച്ചു\nകുവൈത്ത് സിറ്റി: കുവൈത്തില് പത്തനംതിട്ട സ്വദേശിയും തിരുവനന്തപുരം സ്വദേശിയായ അധ്യപികയും കോവിഡ് ബാധിച്ചു മരിച്ചു. പത്തനംതിട്ട മല്ലപ്പള്ളി പുതുച്ചേരി തൈക്കൂട്ടത്തില് പരേതനായ രാജപ്പ പണിക്കരുടെ മകന് അജികുമാരന് നായര്(49)ആണ് മരിച്ചത്. കോവിഡ് ചികിത്സയില് കഴിയവേയാണ് മരണം.\nഫോക്കസ് കുവൈത്ത് യൂണിറ്റ് രണ്ടിലെ സജീവ അംഗമായിരുന്നു. മുന് ജോയിന്റ് ട്രഷറര്, ഓഡിറ്റര്, വെല്‍ഫെയര് ജോയിന്റ് കണ്‍വീനര് എന്നീ പദവികള് വഹിച്ചിട്ടുണ്ട്. ഭാര്യ: രാജി ചന്ദ്ര, മക്കള്: അര്‍ജുന്, അശ്വിന്.\nഅബ്ബാസിയ യുനൈറ്റഡ് സ്‌കൂള് അധ്യാപികയും തിരുവനന്തപുരം സ്വദേശിയുമായ മഞ്ജു പ്രേം(50) കോവിഡ് ബാധിച്ച് മരിച്ചു.\nകലാ സാംസ്‌കാരിക രംഗത്ത് സജീവമായിരുന്ന മഞ്ജു പ്രേം ആംസ് ഫോര് യു എന്ന സംഘടനയുടെ ട്രഷററും ജീവകാരുണ്യ പ്രവര്‍ത്തകയുമായിരുന്നു. ഭര്‍ത്താവ്: പ്രേം സുകുമാര് (ഇന്‍ഡസ്ട്രിയല് ബാങ്ക്, കുവൈത്ത്), മക്കള്: വിനയ് പ്രേം, വിസ്മയ പ്രേം.\nkuwait malayali covid death\nPrevious articleയുഎഇയിൽ ഇന്ന് 1,518 പേർക്ക് കോവിഡ് സ്ഥിരീകരിച്ചു;6മരണം\nNext articleകോവിഡ് ബാധിച്ച് മരിച്ച പ്രവാസികള്; എംബസികളുടെ കൈയില് കൃത്യമായ കണക്കില്ല, സര്‍ക്കാര് അവഗണന തുടരുന്നു\nmtp - July 25, 2021, 6:41 pm 0\nകുവൈത്ത് സിറ്റി: കുവൈത്തിലെ അമേരിക്കന് എംബസി സുരക്ഷാ ചുമതലയുള്ള ഇന്ത്യക്കാരന് സ്വയം വെടിവച്ച് മരിച്ചു. ഇന്നലെ രാവിലെ ബയാന് പ്രദേശത്തെ യുഎസ് എംബസി കെട്ടിടത്തിലാണ് ജഗദീഷ്(44) ആത്മഹത്യ ചെയ്തത്. സ്വന്തം പിസ്റ്റള് ഉപയോഗിച്ച്...\nകുവൈത്തില് അമിതമായി മയക്ക് മരുന്ന് ഉപയോഗിച്ച പ്രവാസി മരിച്ചു\nmtp - July 25, 2021, 6:25 pm 0\nകുവൈത്ത് സിറ്റി: കുവൈത്തില് അമിതമായ അളവില് മയക്കുമരുന്ന് ഉപയോഗിച്ച പ്രവാസി മരണപ്പെട്ടു. ഹവല്ലിയില് നാല്‍പ്പത് വയസ്സിന് മുകളില് പ്രായമുള്ള പാകിസ്താന് സ്വദേശിയാണ് മരിച്ചത്. വാഹനത്തിന്റെ സ്റ്റിയറിങ് വീലിന് മുകളില് വീണുകിടന്ന ഇയാളെ വിളിച്ചുണര്‍ത്താന് പരിസരത്തുണ്ടായിരുന്നവര്...\nആഗസ്ത് 1 മുതല് വിദേശികള്‍ക്ക് നിബന്ധനകളോടെ കുവൈത്തില് പ്രവേശനം\nmtp - July 25, 2021, 5:40 pm 0\nകുവൈത്ത് സിറ്റി: വിദേശികള്‍ക്ക് ആഗസ്ത് 1 മുതല് മന്ത്രിസഭ അംഗീകരിച്ച നിബന്ധനകളോട് കുവൈത്തി പ്രവേശിക്കാമെന്ന് പ്രാദേശിക പത്രം റിപ്പോര്‍ട്ട് ചെയ്തു. സാധുതയുള്ള ഇഖാമ, കുവൈത്ത് അംഗീകരിച്ച കോവിഡ് വാക്‌സിനേഷന് സര്‍ട്ടിഫിക്കറ്റ്, 72 മണിക്കൂര് സമയപരിധിക്കകത്തെ...


Story of TP Senkumar IPS | കറുത്തവനായതു കൊണ്ടാണോ കലാഭവൻ മണിയെ വേട്ടയാടുന്നതെന്ന് പൊലീസിനോട് ചോദിച്ച മാനുഷിക ബോധം; സാമ്പത്തികം പഠിച്ച് ഐപിഎസുകരനായി; ആട് തേക്ക് മാഞ്ചിയവും ലിസും-ഫ്രഞ്ച് ചാരക്കേസും വിതുരയും പൊൻതൂവലായി; ആനവണ്ടിക്ക് താങ്ങായ 'എംഡി' കാലം; ജാതി വിവാദത്തിൽ മാതൃഭൂമിയെ മുട്ടുമടക്കിച്ച കാർക്കശ്യം; ടിപി സെൻകുമാർ എന്ന പൊലീസുകാരന്റെ കഥ - MarunadanMalayalee.com\nApril 24, 201712:32 PM IST Permalink\nകൊച്ചി: ജനങ്ങളോടൊപ്പം ചേർന്ന് പ്രവർത്തിച്ച ഐപിഎസുകാരനാണ് ടിപി സെൻകുമാർ. സത്യസന്ധമായ നിലപാട് പൊതുപ്രശ്‌നങ്ങളിലും എടുത്ത ഉദ്യോഗസ്ഥൻ. പോരാട്ടത്തിന്റെ പ്രതീകമായിരുന്നു സെൻകുമാർ എന്നും. ജാതി സർട്ടിഫിക്കറ്റ് വിവാദത്തിൽ തന്നെ പെടുത്തിയപ്പോഴും നിയമപോരാട്ടത്തിലൂടെയാണ് സെൻകുമാർ മുമ്പോട്ട് കുതിച്ചത്. നീതി പീഠത്തിന് മുമ്പിൽ സത്യം ബോധ്യപ്പെടുത്തി അവിടെ വിജയിച്ചു. ഇപ്പോഴിതാ സർക്കാരിനെതിരേയും നിയമപോരാട്ടതിലൂടെ വിജയം.\nനീതി നിർവ്വഹണത്തിൽ ഒരു വിട്ടുവീഴ്ചയ്ക്കും തയ്യാറാകാത്ത ടി.പി സെൻകുമാറിന് സംസ്ഥാന പൊലീസിൽ മികച്ച പ്രതിച്ഛായ ആണ് ഉള്ളത്. ഇടതുപക്ഷ ഭരണ കാലത്ത് ട്രാൻസ്പോർട്ട് കമ്മീഷണർ ആയ സെൻകുമാർ നടത്തിയ പരിഷ്‌കാരങ്ങൾ ഏറെ ശ്രദ്ധേയമായിരുന്നു. യുഡിഎഫ് ഭരണകാലത്ത് സംസ്ഥാന രഹസ്യന്വേഷണ വിഭാഗം മേധാവിയായിരുന്ന സെൻകുമാറാണ് രഹസ്യാന്വേഷണ വിഭാഗത്തെ കൂടുതൽ കാര്യക്ഷമമാക്കിയത്. സാമൂഹിക പ്രശ്നങ്ങളിൽ ശക്തമായ ഇടപെടൽ നടത്തുന്ന സെൻകുമാർ നടൻ കലാഭവന്മണിക്കെതിരെയുള്ള പൊലീസ് നടപടിയെയും ചോദ്യം ചെയ്തിരുന്നു. ജാതിക്കും മതത്തിനും മീതെ നീതിപൂർവ്വമായിരിക്കണം നീതി നിർവ്വഹണമെന്നതാണ് അദ്ദേഹത്തിന്റെ നിലപാട്. ഇതായിരുന്നു കലാഭവൻ മണിയുടെ വിഷയത്തിൽ സെൻകുമാർ എടുത്ത പരസ്യ നിലപാടിന് കാരണവും. ഇത് ഏറെ വിമർശനങ്ങൾക്ക് ഇടവച്ചെങ്കിലും സെൻകുമാർ തന്റെ നിലപാടിൽ ഉറച്ചു നിന്നു.\nചെയ്യുന്ന ജോലിയോട് സത്യസന്ധതയും കൂറും പുലർത്തുന്ന ഉദ്യോഗസ്ഥനായ അദ്ദേഹം തീർത്തും ലളിത ജീവിതത്തിന്റെ ഉടമ കൂടിയാണ്. പലപ്പോഴും നിലപാടുകളിലെ കാർക്കശ്യം കാരണം പൊലീസ് കുപ്പായത്തിൽ നിന്നും മാറ്റപ്പെട്ട വ്യക്തികൂടിയാണ് സെൻകുമാർ. എങ്കിലും തന്റെ കർത്തവ്യത്തോട് മടികാണിക്കാതെ ആത്മർത്ഥതയോടെ ചെയ്യുന്ന ജോലി ഫലപ്രദമായി ചെയ്യുകയായരുന്നു സെൻകുമാർ ചെയ്തത്. കേസുകളിലെ സാക്ഷികൾക്ക് നീതി നിഷേധിക്കുന്ന കോടതിക്കെതിരെ അദ്ദേഹം തുറന്നടിച്ചതും നേരത്തെ ചർച്ചയായിരുന്നു. ഇന്റലിജന്റ്സ് എഡിജിപിയായിരുന്ന വേളയിൽ ജോലിയുടെ പേരിൽ അദ്ദേഹം തീവ്രവാദികളുടെ നോട്ടപ്പുള്ളി ആകുകയും ചെയ്തു. ഇതിന്റെ പേരിൽ പൊലീസ് പ്രത്യേകം സുരക്ഷ വാഗ്ദാനം ചെയ്തപ്പോഴും അദ്ദേഹം അത് നിരസിക്കുകയും ചെയ്്തു. ഇന്റലിജന്റ്സ് സംവിധാനത്തെ ഉടച്ചുവാർക്കുന്ന വിധത്തിലുള്ള പ്രവർത്തനങ്ങൾ അദ്ദേഹം കാഴ്‌ച്ചവച്ചിരുന്നു.\nഇടതു പക്ഷ സർക്കാർ പുറത്താക്കിയപ്പോഴും ആത്മവിശ്വാസമായിരുന്നു അദ്ദേഹത്തിന്റെ വാക്കുകളിൽ ഉണ്ടായിരുന്നത്. പൊലീസ് മേധാവി സ്ഥാനത്ത് നിന്ന് മാറ്റിയപ്പോൾ തന്നെ നിയമപോരാട്ടം മനസ്സിൽ കുറിച്ചു. ഡിജിപി പദവി ഒഴിയുന്നത് പൂർണ സംതൃപ്തിയോടെയെന്ന് സെൻകുമാർ പറഞ്ഞത് ഇടത് സർക്കാരിനെ ലക്ഷ്യമിട്ടുള്ള ഒളിയമ്പായിരുന്നു. സ്ഥാനമാനങ്ങൾക്കായി ആരുടെ പിന്നാലെയും പോയിട്ടില്ലെന്നും ആർക്ക് മുന്നിലും നട്ടെല്ല് വളച്ചിട്ടില്ലെന്നും ടിപി സെൻകുമാർ ഫേസ്‌ബുക്കിൽ കുറിച്ചു. ഇതൊരുപക്ഷെ ഡിജിപി എന്ന നിലയിലുള്ള തന്റെ അവസാന ഫേസ്‌ബുക്ക് പോസ്റ്റായിരിക്കുമെന്ന് വ്യക്തമാക്കിയായിരുന്നു ചിലത് കുറിച്ചത്.\nതാൻ സർവ്വീസിൽ പ്രവേശിച്ചിട്ട് 35 വർഷമായി. ഇതുവരെയും സ്ഥാനമാനങ്ങൾക്കായി ആരുടെ പിന്നാലെയും ശുപാർശയുമായി ചെന്നിട്ടില്ല. ആരേയും പ്രീതിപ്പെടുത്താൻ ശ്രമിച്ചിട്ടില്ല. വഴിവിട്ട ഇടപെടലുകൾ അവസാനം വരെയും എതിർത്തു. സത്യസന്ധതയും നീതിയും എപ്പോഴും മുറുകെപ്പിടിച്ചിരുന്നു. ഒരു കീഴുദ്യോഗസ്ഥനോടും നിയമവിരുദ്ധമായി ഒന്നും ചെയ്യാൻ ആവശ്യപ്പെട്ടിട്ടില്ലെന്ന് ഉത്തമബോധ്യമുണ്ടെന്നും ഫേസ്‌ബുക്ക് പോസ്റ്റിൽ പറഞ്ഞിരുന്നു. ഒരു പക്ഷേ സെൻകുമാറിന് മുമ്പും ശേഷവും ഇത്തരമൊരു നിലപാട് വിശദീകരണം ഒരു സിവിൽ സർവ്വീസ് ഉദ്യോഗസ്ഥനും ചെയ്യാനിടയില്ല. ഇനി ആരെങ്കിലും ഭാവിയിൽ ചെയ്താൽ അതും സെൻകുമാർ ഇഫക്ട് കൊണ്ട് മാത്രമായിരിക്കും.\nടിപിയും ഷൂക്കൂറും കതിരൂർ മനോജും ചർച്ചയാക്കിയ സ്ഥാന ചലനം\nനിയമപോരാട്ടം കടുക്കുന്നുവെന്ന് വ്യക്തമായപ്പോൾ സെൻകുമാറിനെതിരെ രൂക്ഷ വിമർശനവുമായി മുഖ്യമന്ത്രി പിണറായി വിജയൻ തന്നെ രംഗത്ത് വന്നിരുന്നു. സെൻകുമാർ രാഷ്ട്രീയം കളിച്ച് സർക്കാരിനെതിരെ തെറ്റായ കാര്യങ്ങൾ പ്രചരിപ്പിക്കുകയാണെന്ന് പിണറായി നിയമസഭയിൽ ആരോപിച്ചിരുന്നു. ഒരു ഉദ്യോഗസ്ഥൻ രാഷ്ട്രീയം കളിക്കുന്നത് ശരിയല്ല. സെൻകുമാർ ഇപ്പോൾ യുഡിഎഫ് പാളയം വിട്ടു. അത് നിങ്ങൾ മനസിലാക്കണമെന്നും പിണറായി പറഞ്ഞു. യുഡിഎഫ് പാളയത്തിലല്ല സെൻകുമാർ, പുതിയ പാളയത്തിലാണ്. ഇതിന്റെ ഭാഗമായാണ് സർക്കാരിനെ അപകീർത്തിപ്പെടുത്താൻ ശ്രമിക്കുന്നതെന്നും അദ്ദേഹം ആരോപിച്ചു.\nബിജെപിയുടെ പ്രേരണയിലാണ് സെൻകുമാർ സർക്കാരിനെതിരെ തിരിയുന്നതെന്ന പരോക്ഷ ആരോപണമാണ് പിണറായി നടത്തിയത്. താൻ ഡിജിപി ആയിരിക്കെ ഇടത് നേതാക്കൾക്കെതിരെ കേസ് എടുത്തതുകൊണ്ടാണ് തന്നെ ഡിജിപി പദവിയിൽ നിന്ന് മാറ്റിയതെന്നായിരുന്നു് സെൻകുമാറിന്റെ ആരോപണം. സർക്കാരിനെതിരെ വിമർശനവുമായി രംഗത്ത് വന്ന സെൻകുമാറിനെതിരെ ഇടത് യുവജന സംഘടനകൽ പ്രക്ഷോഭത്തിലാണെന്നും പ്രതിഷേധമുണ്ടാകുമെന്നും ഇന്റലിജൻസ് റിപ്പോർട്ട് പുറത്തുവന്നിരുന്നു. ഇതിന്റെ അടിസ്ഥാനത്തിൽ സെൻകുമാറിന്റെ വീടിന് സുരക്ഷ ഏർപ്പെടുത്തിയിട്ടുണ്ട്. സെൻകുമാറിന്റെ വീടിനു നേരെ സി.പി.എം, ഡിവൈഎഫ്‌ഐ പ്രതിഷേധം ഉണ്ടായേക്കുമെന്നായിരുന്നു റിപ്പോർട്ട്. റിപ്പോർട്ടിന്റെ അടിസ്ഥാനത്തിൽ വീടിന് സുരക്ഷ വർദ്ധിപ്പിക്കാൻ നിർദ്ദേശം നൽകി.\nഎൽഡിഎഫ് സർക്കാർ അധികാരത്തിലേറിയതിന് ശേഷം ആദ്യമെടുത്ത നടപടി പൊലീസ് തലപ്പത്തെ അഴിച്ച് പണിയാണ് ഡിജിപി ആയിരുന്ന സെൻകുമാറിനെ മാറ്റി ബഹ്‌റയെ നിയമിച്ചത്. ഡിജിപി സ്ഥാനത്ത് നിന്ന് മാറ്റിയതിന് എതിരെ സെൻകുമാർ സുപ്രീം കോടതിയിയെ സമീപിച്ചു. രാഷ്ട്രീയ കൊലപാതക കേസ്സുകളിൽ സി.പി.എം നേതാക്കൾക്കെതിരെ നടത്തിയ സത്യസന്ധമായ അന്വേഷണം കാരണമാണ് പ്രതികാര നടപടിയെന്നും സെൻകുമാർ ആരോപിച്ചു. ടി.പി. ചന്ദ്രശേഖരൻ വധം, ഷുക്കൂർ വധം, കതിരൂർ മനോജ് വധക്കേസുകളിൽ സ്വീകരിച്ച നടപടികളിൽ ഭരണ കേന്ദ്രങ്ങളെ ഭയപ്പെടുത്തിയെന്നും സെൻകുമാർ അപ്പീലിൽ ആരോപിക്കുന്നു. പൊലീസ് മേധാവിയായി സെൻകുമാറിനെ വീണ്ടും നിയമിക്കുമ്പോൾ ഈ കേസുകളിൽ അദ്ദേഹം എടുക്കാൻ പോകുന്ന തുടർ നടപടികളും നിർണ്ണായകമാകും.\nതൃശൂർ ചാലക്കുടി സ്വദേശിയാണ് സെൻകുമാർ. സാമ്പത്തിക ശാസ്ത്രത്തിൽ ബിരുദവും ബിരുദാനന്തര ബിരുദവും നിയമ ബിരുദവുമുണ്ട്. പിന്നീട് ഡോക്ടറേറ്റും നേടി. ഇന്ത്യൻ എക്കനോമികിസ് സർവീസിൽ ആയിരുന്നു ആദ്യ നിയമനം. തുടർന്ന് 1983ൽ ഐ.പി.എസിൽ എത്തി. കഴിഞ്ഞ 32 വർഷവും കേരളത്തിൽ തന്നെയാണ് സേവനം അനുഷ്ഠിച്ചത്. കൈവച്ച മേഖലകളിലെല്ലാം വ്യക്തിമുദ്ര പതിപ്പിച്ച ഉദ്യോഗസ്ഥനാണ്. പൊലീസ് തലപ്പത്ത് വിശ്വാസ്യതയുടെ പര്യായം കൂടിയാണ് ഈ ഓഫീസർ. കേസ് അന്വേഷണത്തിലുള്ള വിശ്വാസ്യത മാത്രമല്ല, തനിക്ക് സത്യമെന്ന് ബോധ്യപ്പെടുന്ന വിഷയത്തിൽ പരസ്യമായ നടപടി സ്വീകരിക്കാനും മടിക്കാത്ത ഉദ്യോസ്ഥൻ കൂടിയാണ് സെൻകുമാർ.\nപൊലീസിനെ കടമ പഠിപ്പിച്ച ഐപിഎസുകാരൻ\nതിരുവനന്തപുരത്തെ എംജി കോളജിൽ വിദ്യാർത്ഥി സംഘർഷത്തിനിടെ തന്റെ ഉത്തരവ് പാലിക്കാതിരുന്ന ഉദ്യോഗസ്ഥന്റെ കോളറിൽ പിടിച്ച് പരസ്യമായി ചോദ്യം ചെയ്യാനും തൊപ്പി തട്ടിത്തെറിപ്പിക്കാനും സെൻകുമാർ മടിച്ചില്ല. ഉദ്യോഗസ്ഥനെതിരെ സെൻകുമാർ പിന്നീട് അച്ചടക്ക നടപടിയും സ്വീകരിച്ചു. കോളിളക്കം സൃഷ്ടിച്ച വിതുര, പന്തളം പെൺവാണിഭ കേസുകളും ഫ്രഞ്ച് ചാരക്കേസും ലിസ് സാമ്പത്തിക തട്ടിപ്പ് കേസും അന്വേഷിച്ചത് സെൻകുമാറായിരുന്നു. ലിസ് സാമ്പത്തികത്തട്ടിപ്പിനെതിരെ നടപടി സ്വീകരിച്ച് ശ്രദ്ധേയനായിരുന്നു. ആട് മാഞ്ചിയം കേസും അന്വേഷിച്ചതും സെൻകുമാറായിരുന്നു.\n2008ൽ കെ.എസ്.ആർ.ടി.സി എം.ഡിയായി. 2010ൽ കേരള ട്രാൻസ്പോർട്ട് കമ്മിഷണറായി ചുമതല തുടർന്നു. രഹസ്യാന്വേഷണ വിഭാഗത്തിന്റെ മേധാവിയായും പ്രവർത്തിച്ചു. ടി.പി വധക്കേസിലെ പ്രതികൾ ജയിലിൽ മൊബൈൽ ഉപയോഗിച്ച വിവാദത്തെ തുടർന്ന് അന്നത്തെ ജയിൽ ഡി.ജി.പിയെ നീക്കിയാണ് സെൻകുമാറിനെ ആ പദവിയിൽ നിയമിച്ചത്. കോടതികളിൽ സാക്ഷികൾ നേരിടുന്ന ബുദ്ധിമുട്ടുകൾ തുറന്നുപറഞ്ഞ ആദ്യ ഓഫീസറാണ് സെൻകുമാർ. വനംവകുപ്പുമായുള്ള കേസിൽ കലാഭവൻ മണിയെ പൊലീസ് വേട്ടയാടിയതിനെയും പൊലീസ് യോഗത്തിൽ സെൻകുമാർ വിമർശിച്ചിരുന്നു.\n2006ൽ കെ.എസ്.ആർ.ടി.സി. എം.ഡി. ആയി നിയമിതനായി. അന്ന് അന്വേഷകനപ്പുറം തന്റെ ഭരണ പരമായ നേതൃത്വവും പുറത്തെടുത്തു. കെ എസ് ആർ ടി സിയെ ലാഭത്തിലേക്ക് നയിക്കാനുള്ള ശ്രമങ്ങൾ ഈ കാലയളവിൽ സജീവമായി. 2010-ൽ കേരള ട്രാൻസ്‌പോർട്ട് കമ്മിഷണർ ആയിരുന്നു. കേരള പൊലീസിന്റെ രഹസ്യാന്യോഷണ വിഭാഗത്തിന്റെ എ. ഡി. ജി. പി ആയി അദ്ദേഹം സേവനം അനുഷ് ഠിച്ചിട്ടുണ്ട്. ടി. പി ചന്ദ്രശേഖരൻ വധക്കേസിലെ പ്രതികളുടെ വിവാദമായ ഫേസ്‌ബുക്ക് ഉപയോഗത്തെ അനുകൂലിച്ചു ജയിൽ ഡി.ജി.പി അലക്‌സാണ്ടർ ജേക്കബ് വിവാദ പരാമർശം നടത്തുകയും അതിനോടനുബന്ധിച്ചു അലക്‌സാണ്ടർ ജേക്കബിനെ തൽസ്ഥാനത്തു മാറ്റുകയും 2013 ഡിസംബർ ആറാം തിയതി ടി.പി. സെൻകുമാറിനു അധിക ചുമതല നൽകുകയും ചെയ്തു. ജൂൺ 2015 മുതൽ കേരള പൊലീസ് ചീഫായി.\nഇന്ത്യൻ പൊലീസ് തലവന്മാരുടെ സംഘത്തോടൊപ്പം ഇന്ത്യൻ ഇൻസ്റ്റിറ്റ്യൂട്ട് ഓഫ് മനേജ്‌മെന്റും ലണ്ടൻ സ്‌കൂൾ ഓഫ് മനേജ്‌മെന്റും സംയുക്തമായ് നടത്തിയ ലീഡർഷിപ്പ് ട്രെയിനിംഗിൽ പങ്കെടുത്തു ഉദ്യോഗസ്ഥനാണ് സെൻകുമാർ. ഇന്ത്യൻ ഹൈകമ്മീഷൻ അദ്ദേഹത്തെ സ്വീകരിക്കുകയും ആദരിക്കുകയും ചെയ്തിരുന്നു.\nജാതി വിവാദത്തിൽ സെൻകുമാറിനെ കുടുക്കിയത് മാതൃഭൂമി\nഇന്റലിജൻസ് എ ഡി ജി പി ടി പി സെൻകുമാർ ജാതി തിരുത്തിയാണ് നിയമനം നേടിയതെന്ന നട്ടാൽ കുരുക്കാത്ത നുണ പ്രചരണവും സെൻകുമറാനിതെ ഉയർന്നു. അരയ സമുദായക്കാരനായ സെൻകുമാർ മലഅരയ എന്ന രേഖ നൽകി പട്ടികവർഗ സംവരണ അനുകൂല്യത്തോടെയാണ് ഐ പി എസ് നേടിയതെന്ന് മാതൃഭൂമി ദിനപത്രവും അവരുടെ വാർത്താ ചാനലുമാണ് വാർത്ത നൽകിയത്. ഇത് സംബന്ധിച്ച് അന്വേഷിക്കാൻ പട്ടികജാതി-വർഗ്ഗ പ്രിൻസിപ്പൽ സെക്രട്ടറി ഒന്നിലധികം തവണ കീർത്താർഡ്സിനോട് ആവശ്യപ്പെട്ടുവെങ്കിലും അവർ മറുപടി നൽകാതെ വർഷങ്ങളായി ഒളിച്ചുകളിക്കുകയായിരുന്നു എന്നായിരുന്നു പരാതി.\n2001 നവംബർ 30 നാണ് സർക്കാർ കീർത്താർഡ്സിനെ ഇക്കാര്യം അന്വേഷിക്കാൻ ചുമതലപ്പെടുത്തിയത്. ഇതുവരെ ഇക്കാര്യം ആവശ്യപ്പെട്ട് നാല് കത്തുകൾ സർക്കാർ കീർത്താഡ്സിന് നൽകിയെങ്കിലും മറുപടി ലഭിക്കാത്തത് ദുരൂഹമാണ് എന്നും റിപ്പോർട്ടിലുണ്ടായിരുന്നു. സമാനമായൊരു സംഭവത്തിൽ കേരളത്തിൽ തന്നെ ഒരു ഡി വൈ എസ് പിയെ സർവ്വീസിൽ നിന്ന് പിരിച്ചുവിട്ടിട്ടുണ്ട് എന്നും വാർത്ത വ്യക്തമാക്കി. എന്നാൽ ഈ വാർത്ത പെരും നുണയാണെന്ന് തെളിഞ്ഞു. ഈഴവ സുദായാംഗമായ സെൻകുമാർ സംവരണാനുകൂല്യമില്ലാതെയാണ് സിവിൽ സർവീസ് പരീക്ഷ 1983 ൽ ജയിച്ചുകയറിയത്.\nസെൻകുമാറിനെ കുറിച്ചുള്ള പൂർണ്ണ വിവരങ്ങൾ യു പി എസ് സി, കേന്ദ്ര പഴ്സണൽ ആൻഡ് ട്രെയിനിങ് മന്ത്രാലയം എന്നിവയുടെ പക്കലുണ്ട്. കേഡർ തീരുമാനിക്കപ്പെട്ട സിവിൽ സർവ്വീസ് ഉദ്യോഗസ്ഥരുടെ വിവരങ്ങൾ സൂക്ഷിക്കുന്നത് പൊതുഭരണ വകുപ്പാണ്. സെൻകുമാർ ജാതി തിരുത്തിയാണ് നിയമനം നേടിയതെന്ന ആരോപണം അടിസ്ഥാന രഹിതമാണെന്ന് സംസ്ഥാന ചീഫ് സെക്രട്ടറിയും വ്യക്തമാക്കി. ഇതോടെയാണ് ഈ വിഷയം അവസാനിച്ചത്.\nആ വാർത്ത വരുന്നതിന് ഏതാനും മാസങ്ങൾക്ക് മുമ്പ് മുല്ലപ്പെരിയാർ നദീ ജല തർക്കവുമായി ബന്ധപ്പെട്ട വിഷയത്തിൽ ഉണ്ണിക്കൃഷ്ണൻ എന്ന തമിഴ്‌നാട് സർക്കാർ ഉദ്യോഗസ്ഥൻ കേരളത്തിലെ മൂന്ന് പ്രമുഖ പത്രപ്രവർത്തകരുമായി നിരന്തരം ബന്ധപ്പെട്ടിരുന്നുവെന്ന റിപ്പോർട്ട് സർക്കാരിന് നൽകിയത് സെൻകുമാർ ആണ്. ഇതിന്റെ പ്രതികാരമായിരുന്നു ജാതി വിവാദത്തിൽ എത്തിയത്.\n'കറുത്ത വർഗക്കാരനായതുകൊണ്ടാണോ കലാഭവൻ മണിയെ വേട്ടയാടുന്നത്'\nവനംവകുപ്പ് ഉദ്യോഗസ്ഥരെ തല്ലിയ കേസിൽ സിനിമാതാരം കലാഭവൻ മണിക്ക് അപ്രതീക്ഷിതമായ പിന്തുണ നൽകിയും സെൻകുമാർ താരമായിരുന്നു. എ ഡി ജി പി ടി പി സെൻകുമാറാണ് സിനിമാതാരത്തിന് പിന്തുണയുമായി രംഗത്തെത്തിയത്. മണിക്കെതിരെ പരാതി നൽകിയ ഫോറസ്റ്റ് ഉദ്യോഗസ്ഥരെയാണ് സെൻകുമാർ വിമർശിച്ചത്. കലാഭവൻ മണിയെ അറസ്റ്റ് ചെയ്യാനുള്ള പൊലീസിന്റെ തിടുക്കത്തെയും എ ഡി ജിപി എതിർത്തു.\nകറുത്ത വർഗക്കാരനായതുകൊണ്ടാണോ കലാഭവൻ മണിയെ വേട്ടയാടുന്നത് എന്നായിരുന്നു എ ഡി ജി പി സെൻകുമാറിന്റെ ചോദ്യം. കലാഭവൻ മണിക്ക് പകരം മോഹൻലാലോ, മമ്മൂട്ടിയോ, ജയറാമോ, ദിലീപോ പോലെയുള്ള സൂപ്പർ സ്റ്റാറുകൾ ആയിരുന്നെങ്കിൽ ഇതായിരിക്കുമോ നിങ്ങളുടെ നിലപാട് എന്നും സെൻകുമാർ ആരാഞ്ഞു. വെള്ളക്കാരെ സല്യൂട്ട് ചെയ്യുകയും കറുത്തവരെ ചവിട്ടിത്തേക്കുകയും ചെയ്യുന്ന പൊലീസ് മനോഭാവം ഇനിയും മാറിയിട്ടില്ല എന്നും സെൻകുമാർ പറഞ്ഞു. മണിയെ അറസ്റ്റ് ചെയ്യാൻ വേണ്ടി പലയിടത്തും പൊലീസിനെ അയച്ചതിനോടും തനിക്ക് യോജിപ്പില്ല - കൊല്ലത്ത് പൊലീസ് അസോസിയേഷന്റെ സമ്മേളനത്തിൽ സംസാരിക്കുകയായിരുന്നു അദ്ദേഹം.\nഅതിരപ്പിള്ളിയിൽ വെച്ച് വാഹനപരിശോധനയ്ക്കിടെ വനവകുപ്പിലെ മൂന്ന് ഉദ്യോഗസ്ഥരെ കലാഭവൻ മണി മർദ്ദിച്ചു എന്നാണ് കേസ്. മണിക്കെതിരെ ജാമ്യമില്ലാ വകുപ്പ് ചുമത്തി പൊലീസ് കേസെടുത്തിരുന്നു. ഇതിലായിരുന്നു സെൻകുമാർ ആരേയും ഭയക്കാതെ തന്റെ നിലപാട് വിശദീകരിച്ചത്.\nശമ്പളം കേരള വാഴ്‌സിറ്റിയിൽ, ജോലി ശ്രീകണ്ഠൻ നായരുടെ 24 ന്യൂസ് ചാനലിലും; അസിസ്റ്റന്റ് പ്രൊഫസർ അരുൺകുമാർ വാർത്താവതാരകൻ ആയതിൽ പാളിച്ച പറ്റിയത് വിസിക്ക്; ഉഷാ ടൈറ്റസിന്റെ പ്രതികരണത്തിനു പിന്നാലെ പ്രശ്‌നത്തിൽ ഇടപെട്ട് ഉന്നതവിദ്യാഭ്യാസ മന്ത്രിയും; സർവ്വകലാശാലയിൽ എന്താണ് നടക്കുന്നത് എന്ന് അറിയില്ല; വിസിയോടു ചോദിച്ചാൽ അതിനു ക്ലിയർ പിക്ചർ ലഭിക്കും; പ്രശ്‌നത്തിൽ ഉത്തരം പറയേണ്ടത് കേരള വിസിയെന്നു മന്ത്രി കെ.ടി.ജലീൽ മറുനാടനോട്


tips to end fight with partner: ഈ സ്വഭാവം നിങ്ങളുടെ ദാമ്പത്യം തകർക്കും - you should never do this thing after fighting with your partner | Samayam Malayalam\nyou should never do this thing after fighting with your partner\nഈ സ്വഭാവം നിങ്ങളുടെ ദാമ്പത്യം തകർക്കും\nSamayam Malayalam | Updated: 20 Sep 2019, 04:05:00 PM\nവഴക്കിട്ട് പങ്കാളിയോട് മിണ്ടാതിരിക്കുന്നവരാണോ നിങ്ങൾ? കാര്യം നിസ്സാരമെങ്കിലും സ്ഥിരമായി പങ്കാളിയോട് സംസാരിക്കാതിരിക്കുമ്പോൾ തകരുന്നത് നിങ്ങളുടെ പ്രണയമോ ദാമ്പത്യമോ ഒക്കെയാണ്.\nപ്രണയത്തിലായാൽ ചില 'തട്ടലും മുട്ടലും' ഒക്കെ ഉണ്ടാകുക സ്വാഭാവികം. പിണങ്ങിയാൽ അൽപനേരം മിണ്ടാതിരിക്കുന്നത് അത്ര വലിയ കുറ്റമൊന്നുമല്ല. ഇങ്ങനെയൊക്കെ ആളുകൾ പറയുന്നത് കേട്ടിട്ടില്ലേ? എന്നാൽ ഒരു ദിവസം തന്നെ സദാ സമയവും വാഴക്കാണെങ്കിലോ? നിസ്സാരകാര്യങ്ങൾക്ക് പോലും ഒന്നും രണ്ടും പറഞ്ഞ് വഴക്കിടുന്ന എത്രയോ ഭാര്യാഭർത്താക്കന്മാരും കമിതാക്കളും നമുക്കിടയിലുണ്ട്? വഴക്കിനു ശേഷം അല്പസമയം കഴിഞ്ഞ് പലരും കൂട്ടാകുകയും ചെയ്യും.\nപക്ഷെ പല സാഹചര്യങ്ങളിലും ഇതല്ല അവസ്ഥ. വഴക്ക് മാറ്റി പഴയപോലെ സ്നേഹത്തിലാകാൻ പലരുടെയും ഈഗോ സമ്മതിക്കുന്നില്ല. അതുകൊണ്ടാണ് ചില വഴക്കുകൾ തീരാൻ ദിവസങ്ങളും മാസങ്ങളുമൊക്കെഎടുക്കുന്നത്. ഇടയ്ക്കൊക്കെ ദോഷകരമല്ലാത്ത ചില കുഞ്ഞു വഴക്കുകൾ ഉണ്ടാകുന്നത് ബന്ധം ഊട്ടിയുറപ്പിക്കാൻ സഹായിക്കുമെന്ന് ചില പഠനങ്ങൾ പറയുന്നുണ്ട്. അതും ശരി തന്നെ. പിണങ്ങി ദീർഘനേരം മിണ്ടാതെ ഇരിക്കുമ്പോഴാണ് പ്രശ്നം.\nസ്നേഹിക്കുന്നവരെ കൂടുതൽ ദേഷ്യം പിടിപ്പിക്കാനും അതല്ലെങ്കിൽ അവരിൽ ഈ വഴക്കിനെക്കുറിച്ച് കുറ്റബോധം സൃഷ്ടിക്കാനുമൊക്കെയാണ് ഇങ്ങനെ കൂടുതൽ സമയം മിണ്ടാതിരിക്കുന്നത്. ദാമ്പത്യത്തിലും പ്രണയത്തിലും മറ്റ് ബന്ധങ്ങളെ അപേക്ഷിച്ച് ഒരല്പം ഈഗോ മുകളിൽ നിൽക്കും. അക്കാരണത്താൽ തന്നെ വഴക്കിനു ശേഷമുണ്ടാകുന്ന ചില നിശബ്ദയുധങ്ങൾ ബന്ധത്തെ വലിയ രീതിയിൽ ദോഷം ചെയ്യും.\nപിണങ്ങി മിണ്ടാതിരിക്കുമ്പോൾ സംഭവിക്കുന്നത്\nഇങ്ങനെ മിണ്ടാതിരിക്കുന്നത് പങ്കാളിയോട് ചെയ്യുന്ന ഏറ്റവും വലിയ ദ്രോഹമാണത്രേ. ഇത്തരം ശീലം ഭാര്യാഭർത്താക്കന്മാരിലും കമിതാക്കളിലും വർദ്ധിച്ചു വരുന്നതായാണ് പഠനങ്ങൾ തെളിയിക്കുന്നത്. പ്രണയത്തിലാണെങ്കിലും വിവാഹത്തിലാണെങ്കിലും സ്നേഹവും യോജിപ്പും ഒന്നും പെട്ടെന്നുണ്ടാകുന്ന കാര്യങ്ങളല്ല. അഭിപ്രായങ്ങൾ ഉണ്ടെങ്കിലേ അഭിപ്രായവ്യത്യാസങ്ങളും ഉണ്ടാകൂ എന്ന് പറയാറുണ്ട്. അഭിപ്രായവ്യത്യാസങ്ങൾ രൂക്ഷമാകുമ്പോൾ പരസ്പരം മിണ്ടാതെയും കാണാതെയും ഇരിക്കുക എന്ന മാർഗ്ഗം പലരും സ്വീകരിക്കും. ഇത് ആരോഗ്യകരമായ ബന്ധത്തെ കൂടുതൽ വഷളാക്കും.\nഭാര്യയും ഭർത്താവും മാത്രമായി താമസിക്കുന്ന എത്രയോ വീടുകളുണ്ട്. ഇവർക്കിടയിൽ ഒരു വഴക്ക് രൂപപ്പെട്ടാൽ പരസ്പരം സംസാരിക്കാതിരിക്കാനുള്ള സാധ്യത വളരെ കൂടുതലാണ്. മിക്ക സാഹചര്യങ്ങളിലും പുറത്തു നിന്നുള്ള ഒരാളുടെ ഇടപെടൽ ഇല്ലാതെ ഇത്തരം വഴക്കുകൾ തീരില്ല എന്നതാണ് സങ്കടകരം. മുമ്പ് സൂചിപ്പിച്ചത് പോലെ പങ്കാളിയുടെ ഈഗോ മൂലമോ അല്ലെങ്കിൽ മറ്റേയാളിൽ കുറ്റബോധം ജനിപ്പിക്കാനോ ഒക്കെയാണ് മിണ്ടാതിരിക്കുക എന്ന മാർഗ്ഗം സ്വീകരിക്കുന്നത്. വഴക്കിട്ടതിന് തനിക്കുള്ള പ്രതിഷേധം ശക്തമാണെന്ന് അറിയിക്കാനും മിണ്ടാതിരിക്കുക എന്ന മാർഗ്ഗം പല പങ്കാളികളും സ്വീകരിക്കാറുണ്ട്.\nമറ്റൊരു കാര്യം, ഒരാൾ സംസാരിക്കാൻ വന്നാലും മറ്റെയാൾ ഗൗനിക്കാറില്ല എന്നതാണ്. ഇങ്ങനെ പങ്കാളിയെ അവഗണിക്കുന്നത് മറ്റെയാളെ മാനസികമായി ഏറെ തളർത്തും. ഇത്തരം പ്രവർത്തികൾ പങ്കാളിയെ വൈകാരികമായി കൊലപ്പെടുത്തുന്നതിനു തുല്യമാണെന്നാണ് ചില സൈക്കോളജിസ്റ്റുകള് അഭിപ്രായപ്പെടുന്നത്.\nഎത്ര സമയം മിണ്ടാതിരിക്കുന്നുണ്ട്?\nഎത്ര വഴക്കിട്ടായാലും സൂര്യാസ്തമയത്തിനു മുമ്പ് വഴക്ക് തീർത്തിരിക്കണമെന്ന് ചിലർ പറയാറില്ലേ? പിണക്കം അധികനേരം നീണ്ടുപോകുന്നതിന്റെ പ്രത്യാഘാതങ്ങൾ ഒഴിവാക്കാനാണ് ഇങ്ങനെ പറയുന്നത്. വഴക്കിട്ടതിന് ശേഷം പിണങ്ങി മൂന്നോ നാലോ മണിക്കൂറുകൾ മിണ്ടാതിരിക്കുന്നത് അത്ര പ്രശ്നമാക്കേണ്ടതില്ല. എന്നാൽ ഈ പിണക്കവും മിണ്ടാതിരിക്കലും അതിനും മുകളിൽ അതിനും മുകളിൽ പോകാതിരിക്കാൻ പ്രത്യേകം ശ്രദ്ധിക്കുക. അതെ സമയം കുറഞ്ഞ സമയത്തേക്കാണെങ്കിൽ പോലും പിണങ്ങി പങ്കാളിയുടെ സാനിധ്യത്തിൽ നിന്ന് മാറി നിൽക്കുന്നത് ആരോഗ്യകരമായ ബന്ധം വളർത്തിയെടുക്കുന്നതിൽ തടസ്സം സൃഷ്ടിക്കും. ഇത്തരം ചെറിയ പിണക്കങ്ങൾ പോലും പങ്കാളികൾ തമ്മിലുള്ള മാനസിക അകലം വർദ്ധിപ്പിക്കും. അപ്പോൾ പിന്നെ ദിവസങ്ങളോളം മിണ്ടാതിരിക്കുമ്പോൾ ഉണ്ടാകുന്ന അവസ്ഥയെക്കുറിച്ച് പ്രത്യേകം പറയണോ?\nമിണ്ടാതിരിക്കുന്നതിലൂടെ നിങ്ങളുടെ വാശിയും പിണങ്ങിയതിന്റെ ഉദ്ദേശ്യവുമൊക്കെ ഫലം കാണുമെങ്കിലും, ദീര്‍ഘകാലാടിസ്ഥാനത്തില് ഇത്തരം നീക്കങ്ങൾ വിപരീത ഫലമാകും നൽകുക.\nപ്രശ്നങ്ങൾ കൂടുതൽ വഴളാകുന്നു\nപിണങ്ങി മിണ്ടാതിരിക്കുമ്പോൾ നിങ്ങളുടെ പങ്കാളി പറയുന്ന ഒന്നും കേൾക്കാനോ അംഗീകരിക്കാനോ നിങ്ങൾ തയ്യാറാവുന്നില്ല. അവർ കണ്ണീരോടെ നടത്തുന്ന ക്ഷമാപണം പോലും നിങ്ങളുടെ മനസ്സിനെ കുലുക്കില്ല. പിണക്കം മാറ്റാനായി സംസാരിക്കാൻ ശ്രമിക്കുന്ന പങ്കാളിയുടെ വൈകാരികമായ വാക്കുകൾ പോലും നിങ്ങളെ ലവലേശം ബാധിക്കുകയില്ല. പലപ്പോഴും മിണ്ടാതിരിക്കാൻ തീരുമാനമെടുത്ത് കഴിഞ്ഞാൽ, മാനസികമായി തകർന്നു പോകുന്ന മറ്റേ പങ്കാളിയും ഭാവിയിൽ സമാനമായ ശൈലി സ്വീകരിച്ചേക്കാം. അതായത് പിന്നീട് ഉണ്ടാകുന്ന വഴക്കുകളിൽ രണ്ടു പേരും സംസാരിച്ച് പ്രശ്നങ്ങൾക്ക് പരിഹാരം കണ്ടെത്താൻ തയ്യാറാകാതെ വരുമ്പോൾ ബന്ധത്തിന്റെ അകലം വർദ്ധിച്ച് രണ്ടു പേരും പൂർണ്ണമായും അകന്നു പോകുന്ന അവസ്ഥ വരെയുണ്ടാകും.\nവിശ്വാസക്കുറവും തെറ്റിദ്ധാരണകളും വളരുന്നു\nതുടർച്ചയായി ഇത്തരത്തിൽ പരസ്പരം മിണ്ടാതിരിക്കുന്നത് പങ്കാളികൾക്കിടയിൽ പല തെറ്റിദ്ധാരണകളും വളർത്തിയേക്കാം. ഇതിനോടൊപ്പം തന്നെ പങ്കാളിയിൽ വിശ്വാസമില്ലാത്ത അവസ്ഥയും ഇതുണ്ടാക്കും. മാത്രമല്ല, ഉള്ളിലൊതുക്കി വെച്ചതെല്ലാം ഒരു ദിവസം പൊട്ടിത്തെറിച്ചേക്കാം. ഇങ്ങനെ സംഭവിക്കുന്ന അവസരങ്ങളിൽ പങ്കാളികൾ പരസ്പരം കുറ്റങ്ങളും കുറവുകളുമെല്ലാം എല്ലാം പറഞ്ഞ് വലിയ തോതിൽ ഇരു കൂട്ടർക്കും മാനസികപീഡയുണ്ടാക്കും. ചില അവസരങ്ങളിൽ ഇത് ശാരീരിക മർദ്ദനങ്ങൾക്ക് പോലും വഴി തെളിക്കാറുണ്ട്. ഇത്തരം വഴക്കുകളും മിണ്ടാതിരിക്കൽ ശീലങ്ങളുമൊക്കെ യാഥാര്‍ത്ഥ്യത്തെ നേരിടാനുള്ള പങ്കാളികളുടെ ധൈര്യക്കുറവിനെയാണ് കാണിക്കുന്നതെന്നാണ് കുടുംബ കൗൺസിലർമാരുടെ അഭിപ്രായം.\nഇങ്ങനെ മിണ്ടാതിരിക്കുന്നത് ഒഴിവാക്കാം\nവഴക്കിട്ട് മിണ്ടാതിരിക്കുന്നത് എത്രയും വേഗം അവസാനിപ്പിക്കുന്നതാണ് ആരോഗ്യകരമായ ബന്ധം സൂക്ഷിക്കാൻ ഏറ്റവും നല്ലതെന്ന് ഈ ഈ വിഷയത്തിന്മേൽ നടന്നിട്ടുള്ള പഠനങ്ങൾ കാണിക്കുന്നു. പങ്കാളിയോട് പിണക്കത്തിന്റെ ഭാഗമായി മിണ്ടാതിരിക്കാൻ തീരുമാനിച്ചയാൾ എന്തിന് അങ്ങനെ ചെയ്യുന്നു എന്ന് ആദ്യം മനസ്സിലാക്കുക. നിങ്ങളുടെ പങ്കാളി ചെയ്ത എന്തെങ്കിലും കാര്യം നിങ്ങളെ വേദനിപ്പിച്ചിട്ടാണ് ഈ വഴക്കും നിശ്ശബ്ദയുദ്ധവുമെങ്കിൽ നിങ്ങൾ ചെയ്യുന്നത് തീർത്തും അബദ്ധമല്ലേ? ഒന്നാലോചിച്ച് നോക്കൂ? പങ്കാളിയോട് സമാധാനത്തിൽ സംസാരിച്ച് പരിഹരിക്കാവുന്ന കാര്യങ്ങൾ എന്തിനാണ് പിണങ്ങിയും മിണ്ടാതിരുന്നും വഷളാക്കുന്നത്?\nഇനി അതല്ല പങ്കാളി നൽകിയ ആഘാതം നിങ്ങളെ വേദനിപ്പിച്ചു എന്ന് തന്നെയിരിക്കട്ടെ. അത് ചോദിക്കാൻ നിങ്ങൾ ശ്രമിക്കുമ്പോൾ, നിങ്ങളെ വേദനിപ്പിച്ച പങ്കാളി നിങ്ങളോട് അപ്പോൾ സംസാരിക്കാൻ തയ്യാറാകുന്നില്ലെങ്കിൽ കുറച്ച് സമയം കൊടുക്കൂ... ഒരുപക്ഷെ നിങ്ങളോട് സംസാരിക്കാനുള്ള മാനസികാവസ്ഥയിലായിരിക്കില്ല മറ്റെയാൾ. അല്പസമയത്തിനു ശേഷം സംസാരിക്കാമെന്ന് രണ്ടുകൂട്ടരും തീരുമാനിച്ച് അങ്ങനെ ചെയ്‌താൽ ഈ വിഷമിപ്പിച്ചതിന്റെ വേദനയും വഴക്കിനുള്ള സാധ്യതയുമെല്ലാം മഞ്ഞുരുകും പോലെ ഉരുകിപ്പോകും.\nഇനി നിങ്ങളുടെ വാക്കോ പ്രവർത്തിയോ പങ്കാളിയെ വിഷമിപ്പിച്ചെങ്കിൽ മനസ്സ് തുറന്ന് ക്ഷമ ചോദിക്കാൻ തയ്യാറാകുക. ക്ഷമ ചോദിക്കുന്നത് മറ്റാരോടുമല്ലല്ലോ, നിങ്ങളെ ഏറ്റവും കൂടുതൽ അറിയുകയും സ്നേഹിക്കുകയുമൊക്കെ ചെയ്യുന്ന നിങ്ങളുടെ മാത്രമായ പങ്കാളിയോടല്ലേ? ഒരു നാണക്കേടും വിചാരിക്കേണ്ടതില്ല. ഇങ്ങനെ ചെയ്യാൻ തയ്യാറാകുമ്പോൾ ഒഴിവാക്കുന്നത് നിങ്ങൾക്കിടയിൽ ഉണ്ടായേക്കാവുന്ന അകൽച്ചയാണ്.\nദാമ്പത്യത്തില് ഈ വാക്ക് അരുത്...\nജന്മമാസം സ്ത്രീ പുരുഷന്മാരിലെ ലൈംഗിക സ്വഭാവം പറയും...\nദാമ്പത്യം തകര്‍ക്കാന് ഈ ഒറ്റക്കാര്യം.........\nനിങ്ങൾക്കും ഒരു ബെസ്റ്റ് ഫ്രണ്ട് ഉണ്ടായിരിക്കുന്നത് നല്...\nപുരുഷന്മാരുടെ ശ്രദ്ധയ്ക്ക്: സ്ത്രീകൾ നിങ്ങളിൽ കാണാൻ ആഗ്രഹിക്കുന്നത് ഇതൊക്കെയാണ് ആര്‍ട്ടിക്കിള് ഷോ\nദാമ്പത്യവിജയത്തിന് ദാമ്പത്യം തകരാതിരിക്കാൻ tips to end fight with partner things to avoid when fighting with partner healthy ways to fight with your partner\nWeb Title : you should never do this thing after fighting with your partner\nTrendingകാട്ടുതീ പോലെ ട്വിറ്ററിലെ 'ബിനോദ്' തരംഗം, ഏറ്റുപിടിച്ച് പേടിഎം\nHealthവണ്ണം കുറച്ചാല് ഈ രോഗങ്ങള് ഇത്ര ഒഴിഞ്ഞു നില്‍ക്കും...\nNewsജിയോ ഗ്ലാസിൻ്റെ ലോഞ്ച് അടുത്ത വർഷം മാത്രം\nFestivalsKrishna Janmashtami: വ്രതാനുഷ്ഠാനവും പൂജാ മന്ത്രങ്ങളും\nCarsഎതിരാളികളെ ഭയപ്പെടുത്തുന്ന കിയ സോണറ്റിലെ 8 കിടിലൻ ഫീച്ചറുകൾ\nResultsആരും തോല്‍ക്കാതെ തമിഴ്‌നാട് എസ്.എസ്.എല്.സി ഫലം\nNewsഐഫോൺ 12; ഉടനെത്തുന്ന പുത്തൻ ആപ്പിൾ ഫോണിനെപ്പറ്റി അറിയേണ്ടതെല്ലാം\nIndia'ഇതാണ് ശരിയായ സമയം': മോദി സർക്കാർ ജനസംഖ്യാ നിയന്ത്രണ ബിൽ പാസാക്കണമെന്ന് ബിജെപി എംപി\nCelebrity Newsപുത്തൻ ലുക്കിൽ ഞെട്ടിച്ച് വിജയ് സേതുപതി; മേക്കോവർ പുതിയ സിനിമയ്ക്ക് വേണ്ടിയോ എന്ന് ആരാധകർ!\nKozhikodeകരിപ്പൂര് വിമാനാപകടത്തില് മരിച്ച ജാനകിയുടെ അന്ത്യവിശ്രമം അയല്‍വാസിയുടെ ഭൂമിയില്\nKeralaEIA: 'അപമാനകരവും അപകടകരവും'; എതിർപ്പ് അറിയിക്കാൻ ഇനി ഒരു ദിവസം\nThiruvananthapuramപിപിഇ കിറ്റ് ധരിച്ച് മൃതദേഹം സംസ്‌കരിച്ച് ആറ്റിങ്ങൽ നഗരസഭാ ചെയർമാൻ


ഗൂഗിളിന്റെ മേഘത്തിലേറാനൊരുങ്ങി വോഡഫോണ്; ഗൂഗിള് ക്ലൗഡുമായി വോഡഫോണ് കൈകോര്‍ക്കുന്നു | Reporter Live\nBy Web Desk\tNovember 20, 2016 12:48 pm A+ A-\nജി സ്യൂട്ട് സേവനം ഇന്ത്യയില് അവതരിപ്പിക്കുന്നതിനായാണ് ഇരു കമ്പിനികളും തമ്മില് കൈകോര്‍ക്കുന്നത്.\nആഗോള ഇന്റര്‍നെറ്റ് ഭീമനായ ഗൂഗിളിന്റെ ക്ലൗഡ് സേവനമായ ഗൂഗിള് ക്ലൗഡുമായി ചേര്‍ന്ന് പ്രവര്‍ത്തിക്കാന് തങ്ങള് തീരുമാനിച്ചുവെന്ന് വോഡഫോണ് ഇന്ത്യയുടെ എന്റര്‍പ്രൈസ് വിഭാഗമായ വോഡഫോണ് ബിസിനസ് സര്‍വ്വീസ് (വിബിഎസ്) പ്രഖ്യാപിച്ചു. കമ്പനികളിലെ പ്രവര്‍ത്തനം സുഗമമാക്കാനും ജീവനക്കാരെ ഒരു കുടക്കീഴിലാക്കി സ്മാര്‍ട്ടാക്കാനും സഹായിക്കുന്ന ഗൂഗിളിന്റെ ജി സ്യൂട്ട് സേവനം ഇന്ത്യയില് അവതരിപ്പിക്കുന്നതിനായാണ് ഇരു കമ്പനികളും തമ്മില് കൈകോര്‍ക്കുന്നത്.\n‘ഇന്റലിജന്റ് ആപ്ലിക്കേഷനു’കളുടെ ഒരു കൂട്ടമാണ് ജി സ്യൂട്ട്. ഗൂഗിളിന്റെ സേവനങ്ങളായ ജിമെയില്, ഡോക്‌സ്, കലണ്ടര്, ഹാംഗ്ഔട്ട്‌സ് എന്നിവയെല്ലാം ഇതിന് കീഴില് ഉണ്ട്. ജി സ്യൂട്ടിലെ ആപ്ലിക്കേഷനുകള് എല്ലാം ഓരോ നിമിഷവും പരസ്പരബന്ധിതമായാണ് പ്രവര്‍ത്തിക്കുക.\nവോഡഫോണ് എന്റര്‍പ്രൈസിന്റെ ഉപഭോക്താക്കള്‍ക്ക് സൗകര്യപ്രദമായും സുരക്ഷിതമായും ജി സ്യൂട്ട് ഉപയോഗിക്കാന് കഴിയും. ഉപയോഗിക്കുന്നതിനനുസരിച്ച് പണം നല്‍കുന്ന തരം സേവനമായിരിക്കും (എസ്എഎഎസ്- സോഫ്റ്റ്‌വെയര് അസ് എ സര്‍വീസ്) ഇതെന്ന് കമ്പനി പ്രസ്താവനയിലൂടെ അറിയിച്ചു.\nഇന്ത്യയിലെ സംരംഭകരെ സഹായിക്കാനായി ഗൂഗിളുമായി കൈകോര്‍ക്കുന്നതില് സന്തോഷമുണ്ടെന്ന് വോഡഫോണ് ബിസിനസ് സര്‍വ്വീസിന്റെ ഡയറക്ടര് നിക്ക് ഗ്ലിഡന് പറഞ്ഞു. വോഡഫോണ് മുഖേനെ ജി സ്യൂട്ട് ഉപയോഗിച്ച് ഗണ്യമായ ഉല്‍പ്പാദനക്ഷമത നേടാന് സംരംഭകര്‍ക്ക് കഴിയുമെന്നും അദ്ദേഹം പറഞ്ഞു.\nജി സ്യൂട്ട് എന്നത് ക്ലൗഡ് അധിഷ്ഠിത സേവനമാണ്. സംരംഭകര്‍ക്ക് ഇത് സുരക്ഷിതമായി ലഭ്യമാക്കാനും ആക്ടിവേഷന് ഉള്‍പ്പെടെയുള്ള കാര്യങ്ങള്‍ക്കും സംരംഭകരെ വോഡഫോണ് സഹായിക്കും. സംരംഭകര്‍ക്കാവശ്യമായ സേവനങ്ങള് ലഭ്യമാക്കാനായി ക്ലൗഡ് സപ്പോര്‍ട്ട് ടീമും ഉണ്ടാകും.\nNov 20, 2016 12:48 pm\nവാര്‍ത്ത വാസ്തവമാണോ? സംശയം തീര്‍ക്കാന് ഇനി ഗൂഗിള് സഹായിക്കും\nഇന്ത്യയിലെ വ്യവസായ അന്തരീക്ഷം ആശാവഹമല്ല: വോഡഫോണ് സിഇഒ


ഇന്ന് ഫോട്ടോഗ്രാഫി ദിനം\nനിശ്ശബ്ദതയുടെ ശബ്ദങ്ങൾ... ഇത് നസ്രീന്റെ ചിത്രങ്ങൾ\nശബ്ദങ്ങൾ ഇല്ലാത്ത ലോകമാണ് നസ്രീേന്റത്... പക്ഷേ, ആ ക്യാമറയിൽ പകർത്തിയ ചിത്രങ്ങൾ വാചാലമാണ്. ജീവിതത്തിന്റെയും മനോഹര പ്രകൃതിയുടെയും കാഴ്ചകളുടെ ഫ്രെയിമുകൾ. എറണാകുളം സെയ്ൻറ് തെരേസാസ് കോളേജിൽ മൂന്നാംവർഷ ഗണിതശാസ്ത്ര ബിരുദ വിദ്യാർഥിനിയായ നസ്രീൻ എടുത്ത ഫോട്ടോകളുടെ പ്രദർശനം ‘സൗണ്ട് ഓഫ് സൈലൻസ്’ തിങ്കളാഴ്ച കോളേജിൽ നടക്കും.\nകോളേജിലെ മാത്തമാറ്റിക്സ് ആൻഡ് സ്റ്റാറ്റിസ്റ്റിക്സ് വകുപ്പാണ് പരിപാടി ഒരുക്കുന്നത്. രാവിലെ 10-ന് ട്രാവൽ ഫോട്ടോഗ്രാഫർ ഡിപിൻ ജോസഫ് പ്രദർശനം ഉദ്‌ഘാടനം ചെയ്യും. ഡിപിന്റെ ഫോട്ടോകളും ഇതോടൊപ്പം പ്രദർശിപ്പിക്കുന്നുണ്ട്.\nകോളേജിലെ ആർട്ട് ബ്ലോക്കിൽ നടക്കുന്ന പ്രദർശനം ഉച്ചയ്ക്ക് രണ്ടുമുതൽ വൈകീട്ട് അഞ്ചുവരെ പൊതുജനങ്ങൾക്കും ആസ്വദിക്കാം.\nഎറണാകുളം സ്വദേശി സി.എസ്. ജാനിയുടെയും നൂർജഹാന്റെയും മകളാണ് നസ്രീൻ. കേൾവിശക്തിയില്ലാത്തവർക്കായി മുംബൈ ആസ്ഥാനമായ ‘ഓൾ ഇന്ത്യ ഫൗണ്ടേഷൻ ഓഫ് ഡഫ് വുമൺ’ ഒരുക്കിയ ദേശീയ ഫോട്ടോഗ്രാഫി മത്സരത്തിൽ നസ്രീൻ ഒന്നാംസ്ഥാനം നേടിയിട്ടുണ്ട്.


"സിനിമയിൽ ഞാൻ ഒരിക്കലും ഐറ്റം ഡാൻസ് ചെയ്യുകയില്ല..." ശക്തമായ നിലപാടുകൾ വ്യക്തമാക്കിക്കൊണ്ട് നടി രജിഷാ വിജയൻ !! - Online Peeps\n“സിനിമയിൽ ഞാൻ ഒരിക്കലും ഐറ്റം ഡാൻസ് ചെയ്യുകയില്ല…” ശക്തമായ നിലപാടുകൾ വ്യക്തമാക്കിക്കൊണ്ട് നടി രജിഷാ വിജയൻ !!\nതങ്ങളുടെ നിലപാടുകൾ വ്യക്തമാക്കുകയും അത് തുറന്നു പറയുകയും ചെയ്യുന്നത് പൊതുവേ മലയാള സിനിമയിലെ നായികമാർക്ക് ഇല്ലാത്ത ഒരു പ്രവണതയാണ്. പല നടിമാരും പല തുറന്നുപറച്ചിലും നടത്തിയിട്ടുള്ളത് വലിയ വിവാദങ്ങൾക്കും വഴിയൊരുക്കിയിട്ടുണ്ട് എന്നതാണ് യാഥാർത്ഥ്യം. പ്രേക്ഷകരുടെ ഇഷ്ട നടി രജിഷ വിജയൻ അത്തരത്തിലുള്ള ഒരു തുറന്നുപറച്ചിൽ നടത്തിയിരിക്കുകയാണ് ഇപ്പോൾ. തനിക്ക് ചെയ്യാൻ ആഗ്രഹമുള്ള സ്വപ്ന കഥാപാത്രങ്ങളെക്കുറിച്ച് താരം മുൻപു പലയിടങ്ങളിലും തുറന്നു പറച്ചിലുകൾ നടത്തിയിട്ടുണ്ട്. എന്നാൽ താൻ ഒരിക്കലും ചെയ്യില്ല എന്ന തീരുമാനിച്ചിട്ടുള്ള ഒരു കഥാപാത്രത്തെക്കുറിച്ച് വെളിപ്പെടുത്തിയിരിക്കുകയാണ് രജിഷ വിജയൻ. ഒരു പ്രമുഖ ഓൺലൈൻ മീഡിയയ്ക്കും നൽകിയ അഭിമുഖത്തിലാണ് താരം മനസ്സുതുറന്ന്. സിനിമയിൽ രജിഷാ എന്താണ് ചെയ്യില്ല എന്ന് തീരുമാനിച്ചിട്ടുള്ളത് എന്ന ചോദ്യത്തിന് താൻ ഒരിക്കലും ഐറ്റം ഡാൻസ് ചെയ്യില്ല എന്നാണ് രജീഷ വിജയൻ പ്രതികരിച്ചത്. ഒരു നല്ല സിനിമയിൽ ഈ ഐറ്റം ഡാൻസിന് നല്ല ഒരു റോളാണ് ഉണ്ടെങ്കിൽ ആ സിനിമ നിഷേധിക്കുമോ എന്ന അവതാരികയുടെ മറുചോദ്യത്തിന് താൻ ചിലപ്പോൾ ആ കഥാപാത്രത്തെ ചെയ്യുമായിരിക്കാം എന്നാൽ ആ ചിത്രത്തിൽ ഐറ്റം ഡാൻസ് ചെയ്യില്ല എന്നാണ് മറുപടി നൽകിയത്. ഒരു ഐറ്റം ഡാൻസറുടെ ജീവിത കഥ പറയുന്ന ചിത്രം ആണെങ്കിൽ കൂടിയും ആ ചിത്രത്തിൽ ഐറ്റം ഡാൻസ് ഉണ്ടാവണമെന്നില്ല, അതുകൊണ്ട് ഐറ്റം ഡാൻസ് ഞാൻ ചെയ്യില്ല എന്ന് രജിഷ തുറന്നു പറഞ്ഞിരിക്കുകയാണ്. അത്തരം കാര്യങ്ങൾ സിനിമയിൽ ചെയ്യാനുള്ള ആഗ്രഹം തനിക്കില്ലെന്നും താരം വെളിപ്പെടുത്തി.\nഅഭിനയിച്ച ആദ്യ ചിത്രത്തിലൂടെ തന്നെ മികച്ച നടിക്കുള്ള സംസ്ഥാന പുരസ്കാരം നേടിയ നടിയാണ് രജിഷ വിജയൻ. ജൂൺ, ഫൈനൽസ് തുടങ്ങിയ ചിത്രങ്ങളിലൂടെ നായികാപ്രാധാന്യമുള്ള സിനിമകൾ വിജയിപ്പിച്ചു കൊണ്ട് ഏറ്റവും മൂല്യമുള്ള നടിമാരുടെ പട്ടികയിൽ മുൻപന്തിയിൽ തന്നെ രജിഷ വിജയൻ ചുരുങ്ങിയ കാലഘട്ടം കൊണ്ട് സ്ഥാനം പിടിച്ചു. മാറിയ മലയാളസിനിമയുടെ ഒരു മുഖം തന്നെയാണ് രജിഷാ വിജയൻ. എന്നാൽ മലയാള സിനിമയിൽ ഹോളിവുഡിൽ നിന്നു പോലും നിരവധി താരങ്ങളാണ് ഐറ്റം ഡാൻസിനായി എത്തുന്നത്. ഒരു കാലത്ത് മലയാളസിനിമയിൽ ഐറ്റം ഡാൻസുകൾ സജീവമായി ഉണ്ടായിരുന്നു. എന്നാൽ പിൽക്കാലത്ത് സിനിമയിലെ അത്തരം കാര്യങ്ങൾ പൂർണ്ണമായും ഒഴിവാക്കപ്പെടുന്നു.\nഎന്നാൽ സമീപകാലത്തായി ഉറങ്ങുന്ന സൂപ്പർതാര ചിത്രങ്ങളിൽ അടക്കം ഐറ്റം ഡാൻസ്കളുടെ സാന്നിധ്യം സജീവമായി പോരുന്നുണ്ട്. മധുര രാജ, ലൂസിഫർ, ആട്2തുടങ്ങി നിരവധി ബ്രഹ്മാണ്ട ചിത്രങ്ങളിൽ വലിയ മുതൽ മുടക്കിൽ തന്നെയാണ് ഐറ്റം ഡാൻസുകൾ അണിയിച്ചൊരുക്കുന്നത്. സിനിമ കൂടുതൽ ആസ്വാദ്യകരമാക്കാൻ സിനിമയ്ക്കുള്ളിൽ ചേർക്കുന്ന ഒരു മസാല ചേരുകയാണ് ഐറ്റം ഡാൻസുകൾ. ലോകവ്യാപകമായി സിനിമയിലെ ഐറ്റം ഡാൻസുകളെ അനുകൂലിച്ചും പ്രതികൂലിച്ചും വലിയ ചർച്ചകൾ തന്നെ നടക്കുന്നുണ്ട്. മുഖ്യധാര നായിക നടിമാരുടെ ഇത്തരത്തിലുള്ള തുറന്നു സിനിമാ രംഗത്തെ പുതിയ മാറ്റങ്ങൾക്ക് വഴിവെക്കുമെന്നാണ് പ്രേക്ഷകരുടെ നിഗമനം.


യു.പിയില് കൂട്ടബലാത്സംഗത്തിനിരയായ പെണ്‍കുട്ടി മരിച്ചു - KasaragodTimes\nSep 29, 2020 10:47 447 0\nകാണ്‍പൂര്(www.kasaragodtimes.com 29.09.2020): ഉത്തര്‍പ്രദേശിലെ ഹത്റാസില് കൂട്ടബലാത്സംഗത്തിനിരയായ പെണ്‍കുട്ടി മരിച്ചു. ഈ മാസം 14ന് ആണ് നാല് പേര് ചേര്‍ന്ന് പെണ്‍കുട്ടിയെ കൂട്ടബലാത്സംഗത്തിരയാക്കിയത്. ആരോഗ്യനില മോശമായതോടെ പെണ്‍കുട്ടിയെ വിദഗ്ധ ചികിത്സക്കായി ദില്ലി എംയിസിലേക്ക് മാറ്റിയിരുന്നു. എയിംസില് വച്ചാണ് അന്ത്യം.\nഅമ്മയൊക്കൊപ്പം പുല്ല് വെട്ടാന് പോയതിനിടെയാണ് പെണ്‍കുട്ടിയെ നാല് പേര് ചേര്‍ന്ന് തട്ടിക്കൊണ്ടുപോയി ക്രൂരപീഡനത്തിനിരയാക്കിയത്. പെണ്‍കുട്ടിയെ പിന്നീട് ശരീരത്തിലെ വിവിധ ഭാഗങ്ങളില് മുറിവേറ്റ നിലയില് ഗ്രാമത്തിലെ ഒഴിഞ്ഞ പ്രദേശത്ത് നിന്ന് കണ്ടെത്തിയിരുന്നു. പെണ്‍കുട്ടിയുടെ നാക്ക് മുറിച്ചെടുത്ത നിലയിലായിരുന്നു.\nഗുരുതരാവസ്ഥയില് പെണ്‍കുട്ടിയെ ആദ്യം ഹത്റാസിലെ സര്‍ക്കാര് ആശുപത്രിയില് തീവ്ര പരിചരണ വിഭാഗത്തിലാണ് ആദ്യം പ്രവേശിപ്പിച്ചു. ആരോഗ്യനില വീണ്ടും മോശമായതോടെയാണ് പെണ്‍കുട്ടിയെ കൂടുതല് ദില്ലി എംയിസിലേക്ക് മാറ്റിയത്. നിലവില് കൈയും കാലും തളര്‍ന്ന അവസ്ഥയിലായിരുന്നു പെണ്‍കുട്ടി.\nക്രൂര പീഡനത്തിനാണ് പെണ്‍കുട്ടി ഇരയായതെന്നാണ് ഡോക്ടര്‍മാര് വിശദമാക്കിയത്. സംഭവത്തില് നാല് പേരെ അറസ്റ്റ് ചെയ്തെന്നാണ് പൊലീസ് വാദം. അന്വേഷണം എത്രയും വേഗം പൂര്‍ത്തിയാക്കുമെന്നും അതിവേഗ കോടതിക്ക് കേസ് വിടാന് എസ്പി ശുപാര്‍ശ ചെയ്തിട്ടുണ്ടെന്നും യുപി പൊലീസ് അറിയിച്ചു. അതെസമയം പരാതിയുമായി പൊലീസിന് മുന്നില് എത്തിയിട്ടും നടപടിയെടുക്കാന് പൊലീസ് വൈകിയെന്ന് കുടുംബം ആരോപിക്കുന്നത്\nകോവിഡ് രോഗികളുടെ എണ്ണം 61 ലക്ഷം കടന്നു; 70,588 പേര്‍ക്ക് കൂടി രോഗം\nരണ്ട് ജീവനക്കാര്‍ക്ക് കോവിഡ് : ഉദുമ ടെക്‌സ്റ്റൈല് മില് അടച്ചു\nNov 15, 202003709\nരാജ്യത്തെ കോവിഡ് മരണസംഖ്യ ഒരു ലക്ഷത്തിലേക്ക് അടുക്കുന്നു\nOct 1, 20200513\nവോട്ടെണ്ണൽ അവസാനഘട്ടത്തിലേക്ക്; ഇതുവരെ എണ്ണി കഴിഞ്ഞത് 91%...\nNov 10, 20200271\nദില്ലി കലാപത്തിനിടെ പൊലീസിന് നേരെ വെടിവെച്ചയാള് അറസ്റ്റില്\nMar 3, 20200847\nപുനർവിവാഹത്തെ എതിർത്തു; യുവതിയുടെ മൂക്കും നാക്കും മുറിച്ചു\nNov 19, 20200349


വിളക്കുകള് കത്തുന്ന രാത്രി - Hrudayavayal\nവിളക്കുകള് കത്തുന്ന രാത്രി\nBy administrator on April 12, 2015, 2:43 am 1 Comment\n‘ആരൊക്കെ വന്നില്ലെങ്കിലും നീ വരണമായിരുന്നു…! നീ ഇത്ര മനുഷ്യത്വമില്ലാത്തവനാണെന്ന് ഞാനറിഞ്ഞിരുന്നില്ല. ഇപ്പോളെനിക്ക് ലജ്ജ തോന്നുന്നു, നിന്നെക്കുറിച്ച്…!’\nമര്‍ത്താ ഇത്ര സങ്കടത്തോടും രോഷത്തോടു കൂടെ സംസാരിക്കുന്നത് നാളിതുവരെ കേട്ടിട്ടില്ല. എന്നിട്ടും ലാസറിലത് യാതൊരു ഭാവഭേദവും ഉണ്ടാക്കിയില്ല. അയാളുടെ മുഖത്തു നിന്ന് പ്രശാന്തത മാഞ്ഞതുമില്ല.\n‘നിനക്കൊന്ന് കരയാന് പോലും തോന്നുന്നില്ലേ? നീ മനുഷ്യനാണോ?’ മര്‍ത്താ വികാരമടക്കാനാവാതെ പൊട്ടിത്തെറിച്ചു കൊണ്ട് അകത്തേക്കു കയറിപ്പോയി. മറിയം അകത്തളങ്ങളില് എവിടെയോ തേങ്ങിക്കൊണ്ടിരുന്നു. അകത്തു നിന്നു മര്‍ത്താ പിന്നെയും പിറുപിറുത്തു കൊണ്ടിരുന്നു: ‘നല്ല കാലത്ത് എല്ലാവര്‍ക്കും വേണമായിരുന്നു ഗുരുവിനെ. എത്ര പേര്‍ക്ക് എന്തെല്ലാം ഉപകാരം ചെയ്തവനാണ്. നമുക്ക് തന്നെ എത്രയധികം! എത്ര സ്‌നേഹമായിരുന്നു, നമ്മെ… ലാസറേ, നിനക്കാണ് അവന് ഏറ്റവും നന്മ ചെയ്തത്. ജീവന് തിരിച്ചു തരുന്നതിനേക്കാള് വലിയ എന്തു നന്‍മയുണ്ട്!…ദുഷ്ടാ, എന്നിട്ടും, എല്ലാവരും കൂടെ ഗുരുവിനെതല്ലിച്ചതച്ചു കൊന്നപ്പോള് ഒന്നു പിടിച്ചു മാറ്റാന് പോലും നീ വന്നില്ലല്ലോ… !’\nമര്‍ത്തായുടെ ശബ്ദം വികാരത്തള്ളിച്ചയാല് വല്ലാതെ ഉയര്‍ന്നു. കോപാവേശത്തോടെ ഒരിക്കല് കൂടെ ലാസറിന്റെ മുമ്പിലേക്ക് ഓടി വന്നിട്ടാണ് അവള് അവസാനത്തെ വാക്ക് പറഞ്ഞത്. മര്‍ത്താ ലാസറിന്റെ മുന്നില് നിന്നു കിതച്ചു, കിതപ്പും തേങ്ങലും പിന്നെ അലമുറയായി….ആരൊക്കെയോ ചേര്‍ന്ന് അവളെ അകത്തേക്ക് പിടിച്ചു കൊണ്ടു പോയി. വിലാപങ്ങള്‍ക്കിടയില് മറിയത്തിന്റെ നേര്‍ത്ത തേങ്ങലുകള് മുങ്ങിപ്പോയി.\nലാസര് ഇരുളുന്ന ചക്രവാളത്തിലേക്ക് നോക്കിയിരുന്നു. സായാഹ്നമായി വരുന്നതേ ഉണ്ടായിരുന്നുള്ളൂ. എന്നിട്ടും, സൂര്യന് മറഞ്ഞു കഴിഞ്ഞിരുന്നു. ആരോ ഒരാള് വിളക്ക് കത്തിച്ച് ഉമ്മറത്ത് വച്ചു. ലാസര് ചക്രവാളത്തിലേക്ക് നോക്കി നിര്‍വികാരതയോടെ പിറുപിറുത്തു:\n‘നാളെ രാവിലെ സൂര്യന് വീണ്ടും ഉദിക്കും…’\n‘നാളെ സൂര്യന് ഉദിക്കുമെന്ന് എനിക്കറിയാം. പക്ഷേ, ഇപ്പോള് വെട്ടം കാണണമെങ്കില് ഈ വിളക്ക് വേണം.’\nലാസറിന്റെ ഭാഷ്യം അത്ര രസിച്ചിട്ടില്ലെന്നതു പോലെ വിളക്കുമായി വന്നയാള് പറഞ്ഞു. ലാസര് മുഖമുയര്‍ത്തി നോക്കി. മനാസ്സേയാണ്. ജറുസലേമില് അയാള്‍ക്ക് ഒരു മുന്തിരിത്തോപ്പുണ്ട്. ഗുരുവിന്റെ പ്രഭാഷണം കേള്‍ക്കാന് പലപ്പോഴും ഇവിടെ വന്നിട്ടുണ്ട്. അങ്ങനെയുള്ള പരിചയമാണ്. മനാസ്സെയുടെ മുഖത്ത് നല്ല നീരസമുണ്ട്. നീരസത്തിന്റെ കാരണം വിളക്കോ മറഞ്ഞ സൂര്യനോ അല്ലെന്ന് വ്യക്തം.\n‘മര്‍ത്താ പറഞ്ഞത് തന്നെയാണ് എനിക്കും ചോദിക്കാനുള്ളത്. താനിത്ര നന്ദിയില്ലാത്തവനാകുമെന്ന് ഞാന് കരുതയില്ല. നാല് നാള് ചീഞ്ഞു കിടന്ന തനിക്ക് ഗുരു ജീവന് തന്നപ്പോള് ഞാനും ഇവിടെ ഉണ്ടായിരുന്നു. ഇപ്പോള് എനിക്ക് തന്നെ കുറിച്ച് ലജ്ജ തോന്നുന്നു. ഗുരു മരിക്കുമ്പോള് ഒന്നു പോയി കാണാനെങ്കിലും തനിക്ക് തോന്നിയില്ലല്ലോ….’ മനാസ്സെയുടെ അസ്വസ്ഥത വാക്കുകളായി.\nലാസര് പിന്നെയും ശാന്തനായിരുന്നു. അയാള് വിളക്കിന്റെ നാളത്തില് കണ്ണുനട്ടിരുന്നു. പിന്നെ പതുക്കെ മൊഴിഞ്ഞു:\n‘എനിക്ക് മരണത്തെ വികാരപരമായി കാണാനാവില്ല, സുഹൃത്തേ..’\nമനാസ്സെ വിളക്കിന്റെ നാളം വീണു തിളങ്ങുന്ന ലാസറിന്റെ കണ്ണുകളിലേക്ക് ഉറ്റുനോക്കി നിന്നു.\n‘മരിക്കുന്വോള് ദുഃഖിക്കേണ്ട എന്നാണോ നീ പറയുന്നത്, ലാസറേ?’ ആഷേറാണ് ചോദിച്ചത്. ഇപ്പോള് ലാസറിന്റെ ചുറ്റും മനാസ്സെയെ കൂടാതെ നാലഞ്ചു പേര് കൂടിയിരുന്നു.\n‘എന്തിനാണ് ദുഃഖിക്കുന്നത്, സുഹൃത്തുക്കളേ? മരണത്തിന്റെ മാത്രമല്ല, ജീവിതത്തിന്റെയും മറുപുറം കണ്ടവനാണ് ഞാന്. ഇനി എനിക്കെങ്ങനെ കരയാന് കഴിയും? ഓരോ ജീവിതത്തിലും ഞാന് മരണം കാണുന്നു, ഓരോ മരണത്തിലും ഞാന് ജീവിതവും കാണുന്നു. അപ്പോള് ജീവിക്കുന്നവരെയോര്‍ത്ത് ഞാന് കരയണോ, അതോ മരിക്കുന്നവരെയോര്‍ത്ത് സന്തോഷിക്കണോ? പറയൂ, സുഹൃത്തുക്കളേ…’\nഎല്ലാവരും മുഖത്തോട് മുഖം നോക്കി. ഓരോ നോട്ടങ്ങളിലും ഓരോ അര്‍ത്ഥങ്ങളായിരുന്നു. ചിലര് അര്‍ത്ഥമാക്കിയത് ഇവന് ഭ്രാന്ത് തുടങ്ങി എന്നായിരുന്നു. മറ്റു ചിലര് ഒന്നും മനസിലാകുന്നില്ലല്ലോ എന്ന അര്‍ത്ഥത്തില്. ആരോ മനസ്സില് പറഞ്ഞു, ഇവന്റെ വാക്കുകളില് ഏതോ വിളക്കുകള് കത്തുന്നു. പലതരം ചിന്തകളോടെ, പലതരം വികാരങ്ങളോടെ അവര് അവന്റെ വാക്കിന് കാതോര്‍ത്തിരുന്നു.\nകാറ്റില് വിളക്കിന്റെ നാളമൊന്നു പാളിയപ്പോള് ലാസര് കണ്ടു, മര്‍ത്താ വന്ന് വാതില്‍പടിയില് ചാരി നില്‍ക്കുന്നു.\n‘കടലിന്റെ തീരത്ത് നില്‍ക്കുന്നവന് കടല് ഒരു നിഗൂഢതയാണ്. അടങ്ങാത്ത ഭീതിയാണ്. കരകാണാക്കടല്… കടലുകള്‍ക്കും കരകള്‍ക്കും ഉപരി സഞ്ചരിക്കാന് കഴിവുണ്ടായിരുന്നെങ്കില്…\nരാപകലുകള് കടലില് യാത്ര ചെയ്യുന്നവന് കടല് എന്താണ്? അതില് എന്തു നിഗൂഢത? എല്ലാ ദുഖവും, എല്ലാ പേടിയും അജ്ഞത നീങ്ങും വരെ മാത്രമേയുള്ളൂ. അറിഞ്ഞു കഴിയുമ്പോള്, എല്ലാത്തിന്റെയും മറുപുറം കണ്ടു കഴിയുമ്പോള് മനസ്സ് താനെനിര്‍വികാരമാവുന്നതിലെന്തു തെറ്റ്? ഞാന് നിങ്ങളെ പോലെ അലമുറയിട്ടു കരയാത്തതോ എന്റെ തെറ്റ്? പറയൂ…’\nലാസര് ഓരോരുത്തരുടെയും മുഖത്തേക്ക് നോക്കി. ആരും മറുപടി പറഞ്ഞില്ല. ഓരോരുത്തരും അവരവരുടെ മരിച്ചവരെ കുറിച്ചോര്‍ത്തു. അവരവരുടെ വരാനിരിക്കുന്ന മരണങ്ങളെ കുറിച്ചും ഓര്‍ത്തു ചിന്താധീനരായിരുന്നു. എങ്കിലും ഗുരുവിന് സംഭവിച്ചതു പോലെ ഭീകരമായ മരണം ചിലരുടെ മനസ്സുകളില് നടുക്കമായി തന്നെ തുടര്‍ന്നു. സൂര്യന് മറഞ്ഞുപോയ ചക്രവാളത്തിനരികെ കരകാണാക്കടലിന്റെ ഇരുളിലേക്ക് നോക്കി അവര് ഒന്നും മനസിലാകാതെ നിന്നു. മൗനം അവിടെ തളം കെട്ടി നിന്നു.\nപെട്ടെന്ന് വാതില് തുറന്ന് അതു വരെ അകത്തിരുന്ന് അവരുടെ സംഭാഷണം ശ്രദ്ധിച്ചു കൊണ്ടിരുന്ന മറിയം ഉമ്മറത്തേക്ക് ഇറങ്ങി വന്നു. അവളുടെ കൈയില് കത്തുന്ന ഒരു മെഴുകുതിരിയുണ്ടായിരുന്നു. അവളുടെ തേങ്ങല് അടങ്ങിയിരുന്നില്ല. ലാസര് പെങ്ങളുടെ മുഖത്തേക്ക് നോക്കി. ഇവരെല്ലാം കരച്ചില് നിര്‍ത്തിയതു കണ്ടില്ലേ? നിനക്കും നിര്‍ത്തിയാലെന്ത്? എന്നൊരു ചോദ്യം ആ നോട്ടത്തിലുണ്ടായിരുന്നു.\n‘ലാസര്, എനിക്കൊരു കാര്യം പറയാനുണ്ട്….’ വിഷാദം കൊണ്ടു ക്ഷീണിച്ചതെങ്കിലും ദൃഢമായ സ്വരത്തില് മറിയം പറഞ്ഞു തുടങ്ങി. എല്ലാവരും കാതു കൂര്‍പ്പിച്ചിരുന്നു.\n‘എന്താ പെങ്ങളേ…?’ ലാസര് ചോദിച്ചു\nഉരുകിയൊലിക്കുന്ന മെഴുകിനെ വിരല് കൊണ്ടു തഴുകിയിട്ട് മറിയം പറഞ്ഞു തുടങ്ങി:\n‘ഏറെ കാലമായിട്ടില്ല… ഇവിടെ ഒരു മരണം നടന്നു. എന്റെ ആങ്ങളയുടെ മരണം. നാലു നാള് ഞങ്ങള്, ഞാനും ചേച്ചിയും, ചിന്തിയ കണ്ണീരിന് കണക്കില്ല. നാലാം നാളാണ് ഗുരു എത്തിയത്. എന്റെ ആങ്ങള, എന്റെ മുന്നിലിരിക്കുന്ന നീ, അന്നേരം ചീഞ്ഞ് ദുര്‍ഗന്ധം വമിച്ചു തുടങ്ങിയിരുന്നു. വരാന് വൈകിയതിന് ഞാന് ഗുരുവിനോട് പരിഭവിക്കുക പോലും ചെയ്തു. നാലുനാള് അഴുകിയവന് എങ്ങനെതിരിച്ചു വരാന്? നിന്റെ ശവകുടീരത്തിങ്കല് വച്ച് അവന്റെ മുന്നില് നിന്ന് ഞാന് തേങ്ങിത്തേങ്ങിക്കരഞ്ഞു. എന്റെ മനസ്സ് അവന് മനസ്സിലായി. എന്റെ കണ്ണീരിന്റെ ആഴങ്ങളിലെ സ്‌നേഹത്തിന്റെ ഉറവ അവന് മാത്രം കണ്ടു. നിന്നെ ഉയര്‍പ്പിക്കാന് കഴിയുമെന്ന് ഉറപ്പുണ്ടായിട്ടും അവന് എന്റെയും ഇക്കാണുന്നവരുടെയുമെല്ലാം മുന്നില് വച്ച് തേങ്ങിക്കരഞ്ഞു! ഇനി നീ പറയൂ ലാസര്, മരണത്തിന്റെ അര്‍ത്ഥമറിഞ്ഞതു കൊണ്ടും അറിവിന്റെ മറുകര കണ്ടതു കൊണ്ടും കണ്ണീര് പാടില്ലെന്നോ? പറയൂ, നിന്നെ ജീവനിലേക്ക് കൊണ്ടു വരാന് കഴിവുള്ളവനായിരുന്ന ഗുരു നിന്റെ കുഴിമാടത്തില് കണ്ണീര് പൊഴിച്ചതെന്തിന്? എനിക്ക് ഉത്തരം തരൂ…’\nലാസര് മറിയത്തിന്റെ ഈറന്‍മിഴികള്‍ക്കുള്ളിലേക്കു നോക്കി പകച്ചു നിന്നു. അവളുടെ കൈയിലിരുന്ന മെഴുകുതിരിയുടെ നാളം ജ്വലിച്ച് ഉരുകിയൊലിച്ച മെഴുക് ക്രിസ്തുവിന്റെ മുഖത്തെ കണ്ണീര്‍ച്ചാലുകള് പോലെ അവന്റെ ആത്മാവിലേക്ക് വീണു.\nലാസര് വാവിട്ടു നിലവിളിച്ചു.\nമറിയമൊഴികെ മറ്റെല്ലാവരും അമ്പരന്നു നില്‍ക്കെ വിളക്കുകളുടെ നാളങ്ങള് രാത്രിയിലേക്ക് ജ്വലിച്ചിറങ്ങിക്കൊണ്ടിരുന്നു… മെഴുക് പ്രവാഹം പോലെ ഉരുകി വീണുകൊണ്ടിരുന്നു…\nവിളക്കുകള് കത്തുന്ന രാത്രി added by administrator on April 12, 2015, Time: 2:43 am\nOne Response to "വിളക്കുകള് കത്തുന്ന രാത്രി"\nminijames April 13, 2015 at 6:23 am


ഏതന്വേഷണത്തെയും നേരിടും: പി. ജെ ജോസഫ് | Graft charges baseless, says P J Joseph - Malayalam Oneindia\n9 min ago വിജയം ഉറപ്പിച്ച് അമിത് ഷാ.... എന്‍ഡിഎ പാര്‍ട്ടികള്‍ക്ക് അത്താഴവിരുന്നുമായി ബിജെപി അധ്യക്ഷന്!!\n15 min ago പ്രീ പോളും എക്സിറ്റ് പോളും തട്ടിപ്പാണെന്ന് പ്രതിപക്ഷം, ന്യൂസ് 18 മാത്രം ഇടത് വിജയം പ്രതീക്ഷിക്കുന്നു\n19 min ago എക്സിറ്റ് പോളുകളെ തള്ളി മുഖ്യമന്ത്രി പിണറായി വിജയൻ; ഒരു ഊഹത്തെ പറ്റി മറ്റൊരു ഊഹം പറയേണ്ടതില്ല\n22 min ago ശബരിമല വോട്ടായി? നാലിടത്ത് കുതിച്ച് കയറി ബിജെപി! അന്തിച്ച് ഇടത്-വലത് മുന്നണികള്\nഏതന്വേഷണത്തെയും നേരിടും: പി. ജെ ജോസഫ്\nതിരുവനന്തപുരം: മൈത്രി ഭവനനിര്‍മ്മാണ പദ്ധതി വകമാറ്റി ചിലവഴിച്ചുവെന്ന ആരോപണത്തില് ഏതന്വേഷണവും നേരിടാന് തയ്യാറാണെന്ന് പൊതുമരാമത്ത് മന്ത്രി പി ജെ ജോസഫ് പറഞ്ഞു.\nതുക വകമാറ്റിയെന്ന ആരോപണം അടിസ്ഥാനരഹിതമാണ്. മൈത്രി പദ്ധതിക്കുവേണ്ടി 731.61 രൂപയാണ് ഹഡ്കോയില് നിന്ന് കടമെടുത്തത്. 725.30 കോടിരൂപ പദ്ധതിപ്രകാരം അര്‍ഹരായവര്‍ക്കു വിതരണം ചെയ്തു. 606.16കോടി ഹഡ്കോയില് തിരിച്ചടക്കുകയും ചെയ്തിട്ടുണ്ട്. ഈ യാഥാര്‍ത്ഥ്യങ്ങള്‍കാണാതെയാണ് 437 കോടിരൂപയുടെ അഴിമതി നടന്നിട്ടുണ്ടെന്ന് ആരോപണം ഉയര്‍ന്നിരിക്കുന്നത്.\nഭവനനിര്‍മാണ ബോര്‍ഡിന്റെ ഇപ്പോഴത്തെ സെക്രട്ടറി പി എം ജോണിനെതിരെ ഗുരുതരമായ ആരോപണങ്ങള് ഉണ്ടായതിനെത്തുടര്‍ന്ന് താന് മന്ത്രിയായിരിക്കുമ്പോള് ജോണിനെ സസ്പന്റ് ചെയ്തിരുന്നു. അതിന്റെ പകതീര്‍ക്കാനാണ് പബ്ലിക് അക്കൗണ്ട്സ് കമ്മറ്റിക്കുമുമ്പാകെ അദ്ദേഹം തെറ്റായ കണക്കുകള് നല്‍കിയത്- മന്ത്രി പറഞ്ഞു.\nഭവനനിര്‍മാണ ബോര്‍ഡ് സ്വയം ഭരണസ്ഥാപനമാണ്.അതിന്റെ ദൈനംദിന പ്രവര്‍ത്തനത്തില് മന്ത്രിക്കു പങ്കില്ല. പുഷ്പകൃഷിയുമായി ബന്ധപ്പെട്ട് ദിവസങ്ങള്‍ക്കു മുമ്പ് തനിക്കെതിരെയുണ്ടായ ആരോപണവും അടിസ്ഥാനരഹിതമാണെന്നും ഇതുസംബന്ധിച്ച സഭാ സമിതി റിപ്പോര്‍ട്ടില് തനിക്കെതിരെ പരാമര്‍ശങ്ങളില്ലെന്നും മന്ത്രി അറിയിച്ചു.


മലയാളം - സൂറ സുഖ്റുഫ്\nവിശുദ്ധ ഖുര്‍ആന് » മലയാളം » സൂറ സുഖ്റുഫ്\nസൂറ സുഖ്റുഫ് - छंद संख्या 89\n(കാര്യങ്ങള്) വിശദമാക്കുന്ന വേദഗ്രന്ഥം തന്നെയാണ,\nതീര്‍ച്ചയായും നാം ഇതിനെ അറബി ഭാഷയിലുള്ള ഒരു ഖുര്‍ആന് ആക്കിയിരിക്കുന്നത് നിങ്ങള് ചിന്തിച്ചു മനസ്സിലാക്കുവാന് വേണ്ടിയാകുന്നു.\nതീര്‍ച്ചയായും അത് മൂലഗ്രന്ഥത്തില് നമ്മുടെ അടുക്കല് (സൂക്ഷിക്കപ്പെട്ടതത്രെ.) അത് ഉന്നതവും വിജ്ഞാനസമ്പന്നവും തന്നെയാകുന്നു.\nഅപ്പോള് നിങ്ങള് അതിക്രമകാരികളായ ജനങ്ങളായതിനാല് (നിങ്ങളെ) ഒഴിവാക്കി വിട്ടുകൊണ്ട് ഈ ഉല്‍ബോധനം നിങ്ങളില് നിന്ന് മേറ്റീവ്ക്കുകയോ?\nപൂര്‍വ്വസമുദായങ്ങളില് എത്രയോ പ്രവാചകന്‍മാരെ നാം നിയോഗിച്ചിട്ടുണ്ട്.\nഏതൊരു പ്രവാചകന് അവരുടെ അടുത്ത് ചെല്ലുകയാണെങ്കിലും അവര് അദ്ദേഹത്തെ പരിഹസിക്കുന്നവരാകാതിരുന്നിട്ടില്ല.\nഅങ്ങനെ ഇവരെക്കാള് കനത്ത കൈയ്യൂക്കുണ്ടായിരുന്നവരെ നാം നശിപ്പിച്ചു കളഞ്ഞു. പൂര്‍വ്വികന്‍മാരുടെ ഉദാഹരണങ്ങള് മുമ്പ് കഴിഞ്ഞുപോയിട്ടുമുണ്ട്.\nആകാശങ്ങളും ഭൂമിയും സൃഷ്ടിച്ചതാരാണെന്ന് നീ അവരോട് ചോദിച്ചാല് തീര്‍ച്ചയായും അവര് പറയും; പ്രതാപിയും സര്‍വ്വജ്ഞനുമായിട്ടുള്ളവനാണ് അവ സൃഷ്ടിച്ചത് എന്ന്.\nഅതെ, നിങ്ങള്‍ക്ക് വേണ്ടി ഭൂമിയെ ഒരു തൊട്ടിലാക്കുകയും നിങ്ങള് നേരായ മാര്‍ഗം കണ്ടെത്താന് വേണ്ടി നിങ്ങള്‍ക്കവിടെ പാതകളുണ്ടക്കിത്തരികയും ചെയ്തവന്.\nആകാശത്ത് നിന്ന് ഒരു തോത് അനുസരിച്ച് വെള്ളം വര്‍ഷിച്ചു തരികയും ചെയ്തവന്. എന്നിട്ട് അത് മൂലം നാം നിര്‍ജീവമായ രാജ്യത്തെ പുനരുജ്ജീവിപ്പിച്ചു. അത് പോലെ തന്നെ നിങ്ങളും (മരണാനന്തരം) പുറത്തു കൊണ്ടു വരപ്പെടുന്നതാണ്.\nഎല്ലാ ഇണകളെയും സൃഷ്ടിക്കുകയും നിങ്ങള്‍ക്ക് സവാരി ചെയ്യാനുള്ള കപ്പലുകളും കാലികളെയും നിങ്ങള്‍ക്ക് ഏര്‍പെടുത്തിത്തരികയും ചെയ്തവന്.\nഅവയുടെ പുറത്ത് നിങ്ങള് ഇരിപ്പുറപ്പിക്കാനും എന്നിട്ട് നിങ്ങള് അവിടെ ഇരിപ്പുറപ്പിച്ചു കഴിയുമ്പോള് നിങ്ങളുടെ രക്ഷിതാവിന്‍റെ അനുഗ്രഹം നിങ്ങള് ഓര്‍മിക്കുവാനും, നിങ്ങള് ഇപ്രകാരം പറയുവാനും വേണ്ടി: ഞങ്ങള്‍ക്ക് വേണ്ടി ഇതിനെ വിധേയമാക്കിത്തന്നവന് എത്ര പരിശുദ്ധന്! ഞങ്ങള്‍ക്കതിനെ ഇണക്കുവാന് കഴിയുമായിരുന്നില്ല.\nതീര്‍ച്ചയായും ഞങ്ങള് ഞങ്ങളുടെ രക്ഷിതാവിങ്കലേക്ക് തിരിച്ചെത്തുന്നവര് തന്നെയാകുന്നു.\nഅവന്‍റെ ദാസന്‍മാരില് ഒരു വിഭാഗത്തെ അവരതാ അവന്‍റെ അംശം (അഥവാ മക്കള്) ആക്കിവെച്ചിരിക്കുന്നു. തീര്‍ച്ചയായും മനുഷ്യന് പ്രത്യക്ഷമായിത്തന്നെ തികച്ചും നന്ദികെട്ടവനാകുന്നു.\nഅതല്ല, താന് സൃഷ്ടിക്കുന്ന കൂട്ടത്തില് നിന്ന് പെണ്‍മക്കളെ അവന് (സ്വന്തമായി) സ്വീകരിക്കുകയും, ആണ്‍മക്കളെ നിങ്ങള്‍ക്ക് പ്രത്യേകമായി നല്‍കുകയും ചെയ്തിരിക്കുകയാണോ?\nഅവരില് ഒരാള്‍ക്ക്, താന് പരമകാരുണികന്ന് ഉപമയായി എടുത്തുകാണിക്കാറുള്ളതിനെ (പെണ്‍കുഞ്ഞിനെ) പ്പറ്റി സന്തോഷവാര്‍ത്ത അറിയിക്കപ്പെട്ടാല് അവന്‍റെ മുഖം കരുവാളിച്ചതാകുകയും അവന് കുണ്ഠിതനാവുകയും ചെയ്യുന്നു.\nആഭരണമണിയിച്ച് വളര്‍ത്തപ്പെടുന്ന, വാഗ്വാദത്തില് (ന്യായം) തെളിയിക്കാന് കഴിവില്ലാത്ത ഒരാളാണോ (അല്ലാഹുവിന് സന്താനമായി കല്‍പിക്കപ്പെടുന്നത്?)\nപരമകാരുണികന്‍റെ ദാസന്‍മാരായ മലക്കുകളെ അവര് പെണ്ണുങ്ങളാക്കിയിരിക്കുന്നു. അവരെ (മലക്കുകളെ) സൃഷ്ടിച്ചതിന് അവര് സാക്ഷ്യം വഹിച്ചിരുന്നോ? അവരുടെ സാക്ഷ്യം രേഖപ്പെടുത്തുന്നതും അവര് ചോദ്യം ചെയ്യപ്പെടുന്നതുമാണ്.\nപരമകാരുണികന് ഉദ്ദേശിച്ചിരുന്നെങ്കില് ഞങ്ങള് അവരെ (മലക്കുകളെ) ആരാധിക്കുമായിരുന്നില്ല. എന്ന് അവര് പറയുകയും ചെയ്യും. അവര്‍ക്ക് അതിനെ പറ്റി യാതൊരു അറിവുമില്ല. അവര് ഊഹിച്ച് പറയുക മാത്രമാകുന്നു.\nഅതല്ല, അവര്‍ക്ക് നാം ഇതിനു മുമ്പ് വല്ല ഗ്രന്ഥവും നല്‍കിയിട്ട് അവര് അതില് മുറുകെപിടിച്ച് നില്‍ക്കുകയാണോ?\nഅല്ല, ഞങ്ങളുടെ പിതാക്കള് ഒരു മാര്‍ഗത്തില് നിലകൊള്ളുന്നതായി ഞങ്ങള് കണ്ടെത്തിയിരിക്കുന്നുഠീര്‍ച്ചയായും ഞങ്ങള് അവരുടെ കാല്‍പാടുകളില് നേര്‍മാര്‍ഗം കണ്ടെത്തിയിരിക്കയാണ്. എന്നാണ് അവര് പറഞ്ഞത്.\nഅത് പോലെത്തന്നെ നിനക്ക് മുമ്പ് ഏതൊരു രാജ്യത്ത് നാം താക്കീതുകാരനെ അയച്ചപ്പോഴും ഞങ്ങളുടെ പിതാക്കളെ ഒരു മാര്‍ഗത്തില് നിലകൊള്ളുന്നവരായി ഞങ്ങള് കണ്ടെത്തിയിരിക്കുന്നു; തീര്‍ച്ചയായും ഞങ്ങള് അവരുടെ കാല്‍പാടുകളെ അനുഗമിക്കുന്നവരാകുന്നു. എന്ന് അവിടെയുള്ള സുഖലോലുപന്‍മാര് പറയാതിരുന്നിട്ടില്ല.\nഅദ്ദേഹം (താക്കീതുകാരന്) പറഞ്ഞു: നിങ്ങള് നിങ്ങളുടെ പിതാക്കളെ ഏതൊരു മാര്‍ഗത്തില് കണ്ടെത്തിയോ, അതിനെക്കാളും നല്ല മാര്‍ഗം കാണിച്ചുതരുന്ന ഒരു സന്ദേശവും കൊണ്ട് ഞാന് നിങ്ങളുടെ അടുത്ത് വന്നാലും (നിങ്ങള് പിതാക്കളെത്തന്നെ അനുകരിക്കുകയോ?) അവര് പറഞ്ഞു; നിങ്ങള് ഏതൊരു സന്ദേശവും കൊണ്ട് അയക്കപ്പെട്ടിരിക്കുന്നുവോ അതില് തീര്‍ച്ചയായും ഞങ്ങള് വിശ്വാസമില്ലാത്തവരാകുന്നു.\nഅതിനാല് നാം അവര്‍ക്ക് ശിക്ഷ നല്‍കി. അപ്പോള് ആ സത്യനിഷേധികളുടെ പര്യവസാനം എങ്ങനെയായിരുന്നു വെന്ന് നോക്കുക.\nഇബ്രാഹീം തന്‍റെ പിതാവിനോടും ജനങ്ങളോടും ഇപ്രകാരം പറഞ്ഞ സന്ദര്‍ഭം (ശ്രദ്ധേയമാകുന്നു:) തീര്‍ച്ചയായും ഞാന് നിങ്ങള് ആരാധിക്കുന്നതില്‍നിന്ന് ഒഴിഞ്ഞു നില്‍ക്കുന്നവനാകുന്നു.\nഎന്നെ സൃഷ്ടിച്ചവനൊഴികെ. കാരണം തീര്‍ച്ചയായും അവന് എനിക്ക് മാര്‍ഗദര്‍ശനം നല്‍കുന്നതാണ്.\nഅദ്ദേഹത്തിന്‍റെ പിന്‍ഗാമികള് (സത്യത്തിലേക്കു) മടങ്ങേണ്ടതിനായി അതിനെ (ആ പ്രഖ്യാപനത്തെ) അദ്ദേഹം അവര്‍ക്കിടയില് നിലനില്‍ക്കുന്ന ഒരു വചനമാക്കുകയും ചെയ്തു.\nഅല്ല, ഇക്കൂട്ടര്‍ക്കും അവരുടെ പിതാക്കള്‍ക്കും ഞാന് ജീവിതസുഖം നല്‍കി. സത്യസന്ദേശവും, വ്യക്തമായി വിവരിച്ചുകൊടുക്കുന്ന ഒരു ദൂതനും അവരുടെ അടുത്ത് വരുന്നത് വരെ.\nഅവര്‍ക്ക് സത്യം വന്നെത്തിയപ്പോഴാകട്ടെ അവര് പറഞ്ഞു: ഇതൊരു മായാജാലമാണ്. തീര്‍ച്ചയായും ഞങ്ങള് അതില് വിശ്വാസമില്ലാത്തവരാകുന്നു.\nഈ രണ്ട് പട്ടണങ്ങളില് നിന്നുള്ള ഏതെങ്കിലും ഒരു മഹാപുരുഷന്‍റെ മേല് എന്തുകൊണ്ട് ഈ ഖുര്‍ആന് അവതരിപ്പിക്കപ്പെട്ടില്ല എന്നും അവര് പറഞ്ഞു.\nഅവരാണോ നിന്‍റെ രക്ഷിതാവിന്‍റെ അനുഗ്രഹം പങ്ക് വെച്ചു കൊടുക്കുന്നത്? നാമാണ് ഐഹികജീവിതത്തില് അവര്‍ക്കിടയില് അവരുടെ ജീവിതമാര്‍ഗം പങ്ക് വെച്ചുകൊടുത്തത്. അവരില് ചിലര്‍ക്ക് ചിലരെ കീഴാളരാക്കി വെക്കത്തക്കവണ്ണം അവരില് ചിലരെ മറ്റു ചിലരെക്കാള് ഉപരി നാം പല പടികള് ഉയര്‍ത്തുകയും ചെയ്തിരിക്കുന്നു. നിന്‍റെ രക്ഷിതാവിന്‍റെ കാരുണ്യമാകുന്നു അവര് ശേഖരിച്ചു വെക്കുന്നതിനെക്കാള് ഉത്തമം.\nമനുഷ്യര് ഒരേ തരത്തിലുള്ള (ദുഷിച്ച) സമുദായമായിപ്പോകുകയില്ലായിരുന്നെങ്കില് പരമകാരുണികനില് അവിശ്വസിക്കുന്നവര്‍ക്ക് അവരുടെ വീടുകള്‍ക്ക് വെള്ളി കൊണ്ടുള്ള മേല്‍പുരകളും, അവര്‍ക്ക് കയറിപോകാന് (വെള്ളികൊണ്ടുള്ള) കോണികളും നാം ഉണ്ടാക്കികൊടുക്കുമായിരുന്നു.\nഅവരുടെ വീടുകള്‍ക്ക് (വെള്ളി) വാതിലുകളും അവര്‍ക്ക് ചാരിയിരിക്കാന് (വെള്ളി) കട്ടിലുകളും\nസ്വര്‍ണം കൊണ്ടുള്ള അലങ്കാരവും നാം നല്‍കുമായിരുന്നു. എന്നാല് അതെല്ലാം ഐഹികജീവിതത്തിലെ സുഖഭോഗം മാത്രമാകുന്നു. പരലോകം തന്‍റെ രക്ഷിതാവിന്‍റെ അടുക്കല് സൂക്ഷ്മത പാലിക്കുന്നവര്‍ക്കുള്ളതാകുന്നു.\nപരമകാരുണികന്‍റെ ഉല്‍ബോധനത്തിന്‍റെ നേര്‍ക്ക് വല്ലവനും അന്ധത നടിക്കുന്ന പക്ഷം അവന്നു നാം ഒരു പിശാചിനെ ഏര്‍പെടുത്തികൊടുക്കും. എന്നിട്ട് അവന് (പിശാച്) അവന്ന് കൂട്ടാളിയായിരിക്കും\nതീര്‍ച്ചയായും അവര് (പിശാചുക്കള്) അവരെ നേര്‍മാര്‍ഗത്തില് നിന്ന് തടയും. തങ്ങള് സന്‍മാര്‍ഗം പ്രാപിച്ചവരാണെന്ന് അവര് വിചാരിക്കുകയും ചെയ്യും.\nഅങ്ങനെ നമ്മുടെ അടുത്ത് വന്നെത്തുമ്പോള് (തന്‍റെ കൂട്ടാളിയായ പിശാചിനോട്) അവന് പറയും: എനിക്കും നിനക്കുമിടയില് ഉദയാസ്തമനസ്ഥാനങ്ങള് തമ്മിലുള്ള അകലം ഉണ്ടായിരുന്നെങ്കില് എത്ര നന്നായിരുന്നേനെ. അപ്പോള് ആ കൂട്ടുകാരന് എത്ര ചീത്ത!\nനിങ്ങള് അക്രമം പ്രവര്‍ത്തിച്ചിരിക്കെ നിങ്ങള് ശിക്ഷയില് പങ്കാളികളാകുന്നു എന്ന വസ്തുത ഇന്ന് നിങ്ങള്‍ക്ക് ഒട്ടും പ്രയോജനപ്പെടുകയില്ല.\nഎന്നാല് (നബിയേ,) നിനക്ക് ബധിരന്‍മാരെ കേള്‍പിക്കാനും, അന്ധന്‍മാരെയും വ്യക്തമായ ദുര്‍മാര്‍ഗത്തിലായവരെയും വഴി കാണിക്കാനും കഴിയുമോ?\nഇനി നിന്നെ നാം കൊണ്ടു പോകുന്ന പക്ഷം അവരുടെ നേരെ നാം ശിക്ഷാനടപടി എടുക്കുക തന്നെ ചെയ്യുന്നതാണ്.\nഅഥവാ നാം അവര്‍ക്ക് താക്കീത് നല്‍കിയത് (ശിക്ഷ) നിനക്ക് നാം കാട്ടിത്തരികയാണെങ്കിലോ നാം അവരുടെ കാര്യത്തില് കഴിവുള്ളവന് തന്നെയാകുന്നു.\nആകയാല് നിനക്ക് ബോധനം നല്‍കപ്പെട്ടത് നീ മുറുകെപിടിക്കുക. തീര്‍ച്ചയായും നീ നേരായ പാതയിലാകുന്നു.\nതീര്‍ച്ചയായും അത് നിനക്കും നിന്‍റെ ജനതയ്ക്കും ഒരു ഉല്‍ബോധനം തന്നെയാകുന്നു. വഴിയെ നിങ്ങള് ചോദ്യം ചെയ്യപ്പെടുന്നതുമാണ്.\nനിനക്ക് മുമ്പ് നമ്മുടെ ദൂതന്‍മാരായി നാം അയച്ചവരോട് ചോദിച്ചു നോക്കുക. പരമകാരുണികന് പുറമെ ആരാധിക്കപ്പെടേണ്ട വല്ല ദൈവങ്ങളേയും നാം നിശ്ചയിച്ചിട്ടുണ്ടോ എന്ന്.\nമൂസായെ നമ്മുടെ ദൃഷ്ടാന്തങ്ങളുമായി ഫിര്‍ഔന്‍റെയും അവന്‍റെ പൌരമുഖ്യന്‍മാരുടെയും അടുത്തേക്ക് നാം അയക്കുകയുണ്ടായി. എന്നിട്ട് അദ്ദേഹം പറഞ്ഞു: തീര്‍ച്ചയായും ഞാന് ലോകരക്ഷിതാവിന്‍റെ ദൂതനാകുന്നു.\nഅങ്ങനെ അദ്ദേഹം നമ്മുടെ ദൃഷ്ടാന്തങ്ങളുമായി അവരുടെ അടുത്ത് ചെന്നപ്പോള് അവരതാ അവയെ കളിയാക്കി ചിരിക്കുന്നു.\nഅവര്‍ക്ക് നാം ഓരോ ദൃഷ്ടാന്തവും കാണിച്ചുകൊടുത്തു കൊണ്ടിരുന്നത് അതിന്‍റെ ഇണയെക്കാള് മഹത്തരമായിക്കൊണ്ട് തന്നെയായിരുന്നു. അവര് (ഖേദിച്ചു) മടങ്ങുവാന് വേണ്ടി നാം അവരെ ശിക്ഷകള് മുഖേന പിടികൂടുകയും ചെയ്തു.\nഅവര് പറഞ്ഞു: ഹേ, ജാലവിദ്യക്കാരാ! താങ്കളുമായി താങ്കളുടെ രക്ഷിതാവ് കരാര് ചെയ്തിട്ടുള്ളതനുസരിച്ച് ഞങ്ങള്‍ക്ക് വേണ്ടി താങ്കള് അവനോട് പ്രാര്‍ത്ഥിക്കുക. തീര്‍ച്ചയായും ഞങ്ങള് നേര്‍മാര്‍ഗം പ്രാപിക്കുന്നവര് തന്നെയാകുന്നു.\nഎന്നിട്ട് അവരില് നിന്ന് നാം ശിക്ഷ എടുത്തുകളഞ്ഞപ്പോള് അവരതാ വാക്കുമാറുന്നു.\nഫിര്‍ഔന് തന്‍റെ ജനങ്ങള്‍ക്കിടയില് ഒരു വിളംബരം നടത്തി. അവന് പറഞ്ഞു: എന്‍റെ ജനങ്ങളേ, ഈജിപ്തിന്‍റെ ആധിപത്യം എനിക്കല്ലേ? ഈ നദികള് ഒഴുകുന്നതാകട്ടെ എന്‍റെ കീഴിലൂടെയാണ്. എന്നിരിക്കെ നിങ്ങള് (കാര്യങ്ങള്) കണ്ടറിയുന്നില്ലേ?\nഅല്ല, ഹീനനായിട്ടുള്ളവനും വ്യക്തമായി സംസാരിക്കാന് കഴിയാത്തവനുമായ ഇവനെക്കാള് ഉത്തമന് ഞാന് തന്നെയാകുന്നു.\nഅപ്പോള് ഇവന്‍റെ മേല് സ്വര്‍ണവളകള് അണിയിക്കപ്പെടുകയോ, ഇവനോടൊപ്പം തുണയായികൊണ്ട് മലക്കുകള് വരികയോ ചെയ്യാത്തതെന്താണ്?\nഅങ്ങനെ ഫിര്‍ഔന് തന്‍റെ ജനങ്ങളെ വിഡ്ഢികളാക്കി. അവര് അവനെ അനുസരിച്ചു. തീര്‍ച്ചയായും അവര് അധര്‍മ്മകാരികളായ ഒരു ജനതയായിരുന്നു.\nഅങ്ങനെ അവര് നമ്മെ പ്രകോപിപ്പിച്ചപ്പോള് നാം അവരെ ശിക്ഷിച്ചു. അവരെ നാം മുക്കി നശിപ്പിച്ചു.\nഅങ്ങനെ അവരെ പൂര്‍വ്വമാതൃകയും പിന്നീട് വരുന്നവര്‍ക്ക് ഒരു ഉദാഹരണവും ആക്കിത്തീര്‍ത്തു.\nമര്‍യമിന്‍റെ മകന് ഒരു ഉദാഹരണമായി എടുത്തുകാണിക്കപ്പെട്ടപ്പോള് നിന്‍റെ ജനതയതാ അതിന്‍റെ പേരില് ആര്‍ത്തുവിളിക്കുന്നു.\nഞങ്ങളുടെ ദൈവങ്ങളാണോ ഉത്തമം, അതല്ല, അദ്ദേഹമാണോ എന്നവര് പറയുകയും ചെയ്തു. അവര് നിന്‍റെ മുമ്പില് അതെടുത്തു കാണിച്ചത് ഒരു തര്‍ക്കത്തിനായി മാത്രമാണ്. എന്നു തന്നെയല്ല അവര് പിടിവാശിക്കാരായ ഒരു ജനവിഭാഗമാകുന്നു.\nഅദ്ദേഹം നമ്മുടെ ഒരു ദാസന് മാത്രമാകുന്നു. അദ്ദേഹത്തിന് നാം അനുഗ്രഹം നല്‍കുകയും അദ്ദേഹത്തെ ഇസ്രായീല് സന്തതികള്‍ക്ക് നാം ഒരു മാതൃകയാക്കുകയും ചെയ്തു.\nനാം ഉദ്ദേശിച്ചിരുന്നെങ്കില് (നിങ്ങളുടെ) പിന്‍തലമുറയായിരിക്കത്തക്കവിധം നിങ്ങളില് നിന്നു തന്നെ നാം മലക്കുകളെ ഭൂമിയില് ഉണ്ടാക്കുമായിരുന്നു.\nതീര്‍ച്ചയായും അദ്ദേഹം അന്ത്യസമയത്തിന്നുള്ള ഒരു അറിയിപ്പാകുന്നു. അതിനാല് അതിനെ (അന്ത്യസമയത്തെ) പ്പറ്റി നിങ്ങള് സംശയിച്ചു പോകരുത്. എന്നെ നിങ്ങള് പിന്തുടരുക. ഇതാകുന്നു നേരായ പാത.\nപിശാച് (അതില് നിന്ന്) നിങ്ങളെ തടയാതിരിക്കട്ടെ. തീര്‍ച്ചയായും അവന് നിങ്ങള്‍ക്ക് പ്രത്യക്ഷശത്രുവാകുന്നു.\nവ്യക്തമായ തെളിവുകളും കൊണ്ട് ഈസാ വന്നിട്ട് ഇപ്രകാരം പറഞ്ഞു: തീര്‍ച്ചയായും വിജ്ഞാനവും കൊണ്ടാണ് ഞാന് നിങ്ങളുടെ അടുത്ത് വന്നിരിക്കുന്നത്. നിങ്ങള് അഭിപ്രായഭിന്നത പുലര്‍ത്തികൊണ്ടിരിക്കുന്ന കാര്യങ്ങളില് ചിലത് ഞാന് നിങ്ങള്‍ക്ക് വിവരിച്ചുതരാന് വേണ്ടിയും. ആകയാല് നിങ്ങള് അല്ലാഹുവിനെ സൂക്ഷിക്കുകയും എന്നെ അനുസരിക്കുകയും ചെയ്യുവിന്.\nതീര്‍ച്ചയായും അല്ലാഹു തന്നെയാകുന്നു എന്‍റെ രക്ഷിതാവും, നിങ്ങളുടെ രക്ഷിതാവും. അതിനാല് അവനെ നിങ്ങള് ആരാധിക്കുക. ഇതാകുന്നു നേരായ പാത.\nഎന്നിട്ട് അവര്‍ക്കിടയിലുള്ള കക്ഷികള് ഭിന്നിച്ചു. അതിനാല് അക്രമം പ്രവര്‍ത്തിച്ചവര്‍ക്ക് വേദനയേറിയ ഒരു ദിവസത്തെ ശിക്ഷ മൂലം നാശം!\nഅവര് ഓര്‍ക്കാതിരിക്കെ പെട്ടെന്ന് ആ അന്ത്യസമയം അവര്‍ക്ക് വന്നെത്തുന്നതിനെയല്ലാതെ അവര് നോക്കിയിരിക്കുന്നുണ്ടോ?\nസുഹൃത്തുക്കള് ആ ദിവസം അന്യോന്യം ശത്രുക്കളായിരിക്കും. സൂക്ഷ്മത പാലിക്കുന്നവരൊഴികെ.\nഎന്‍റെ ദാസന്‍മാരേ, ഇന്ന് നിങ്ങള്‍ക്ക് യാതൊരു ഭയവുമില്ല. നിങ്ങള് ദുഃഖിക്കേണ്ടതുമില്ല.\nനമ്മുടെ ദൃഷ്ടാന്തങ്ങളില് വിശ്വസിക്കുകയും കീഴ്പെട്ടു ജീവിക്കുന്നവരായിരിക്കുകയും ചെയ്തവരത്രെ(നിങ്ങള്)\nനിങ്ങളും നിങ്ങളുടെ ഇണകളും സന്തോഷഭരിതരായികൊണ്ട് സ്വര്‍ഗത്തില് പ്രവേശിച്ചു കൊള്ളുക.\nസ്വര്‍ണത്തിന്‍റെ തളികകളും പാനപാത്രങ്ങളും അവര്‍ക്ക് ചുറ്റും കൊണ്ടു നടക്കപ്പെടും. മനസ്സുകള് കൊതിക്കുന്നതും കണ്ണുകള്‍ക്ക് ആനന്ദകരവുമായ കാര്യങ്ങള് അവിടെ ഉണ്ടായിരിക്കും. നിങ്ങള് അവിടെ നിത്യവാസികളായിരിക്കുകയും ചെയ്യും.\nനിങ്ങള് പ്രവര്‍ത്തിച്ചുകൊണ്ടിരുന്നതിന്‍റെ ഫലമായി നിങ്ങള്‍ക്ക് അവകാശപ്പെടുത്തിത്തന്നിട്ടുള്ള സ്വര്‍ഗമത്രെ അത്.\nനിങ്ങള്‍ക്കതില് പഴങ്ങള് ധാരാളമായി ഉണ്ടാകും. അതില് നിന്ന് നിങ്ങള്‍ക്ക് ഭക്ഷിക്കാം.\nതീര്‍ച്ചയായും കുറ്റവാളികള് നരകശിക്ഷയില് നിത്യവാസികളായിരിക്കും.\nഅവര്‍ക്ക് അത് ലഘൂകരിച്ച് കൊടുക്കപ്പെടുകയില്ല. അവര് അതില് ആശയറ്റവരായിരിക്കും.\nനാം അവരോട് അക്രമം ചെയ്തിട്ടില്ല. പക്ഷെ അവര് തന്നെയായിരുന്നു അക്രമകാരികള്.\nഅവര് വിളിച്ചുപറയും; ഹേ, മാലിക്! താങ്കളുടെ രക്ഷിതാവ് ഞങ്ങളുടെ മേല് (മരണം) വിധിക്കട്ടെ. അദ്ദേഹം (മാലിക്) പറയും: നിങ്ങള് (ഇവിടെ) താമസിക്കേണ്ടവര് തന്നെയാകുന്നു.\n(അല്ലാഹു പറയും:) തീര്‍ച്ചയായും നാം നിങ്ങള്‍ക്ക് സത്യം കൊണ്ടു വന്ന് തരികയുണ്ടായി. പക്ഷെ നിങ്ങളില് അധിക പേരും സത്യത്തെ വെറുക്കുന്നവരാകുന്നു.\nഅതല്ല, അവര് (നമുക്കെതിരില്) വല്ല കാര്യവും തീരുമാനിച്ചിരിക്കയാണോ? എന്നാല് നാം തന്നെയാകുന്നു തീരുമാനമെടുക്കുന്നവന്.\nഅതല്ല, അവരുടെ രഹസ്യവും ഗൂഢാലോചനയും നാം കേള്‍ക്കുന്നില്ല എന്ന് അവര് വിചാരിക്കുന്നുണ്ടോ? അതെ, നമ്മുടെ ദൂതന്‍മാര് (മലക്കുകള്) അവരുടെ അടുക്കല് എഴുതിയെടുക്കുന്നുണ്ട്.\nനീ പറയുക: പരമകാരുണികന് സന്താനമുണ്ടായിരുന്നെങ്കില് ഞാനായിരിക്കും അതിനെ ആരാധിക്കുന്നവരില് ഒന്നാമന്.\nഎന്നാല് ആകാശങ്ങളുടെയും ഭൂമിയുടെയും രക്ഷിതാവ്, സിംഹാസനത്തിന്‍റെ നാഥന് അവര് പറഞ്ഞുണ്ടാക്കുന്നതില് നിന്ന് എത്രയോ പരിശുദ്ധനത്രെ.\nഅതിനാല് നീ അവരെ വിട്ടേക്കുക. അവര്‍ക്കു താക്കീത് നല്‍കപ്പെടുന്ന അവരുടെ ആ ദിവസം അവര് കണ്ടുമുട്ടുന്നതു വരെ അവര് അസംബന്ധങ്ങള് പറയുകയും കളിതമാശയില് ഏര്‍പെടുകയും ചെയ്തുകൊള്ളട്ടെ.\nഅവനാകുന്നു ആകാശത്ത് ദൈവമായിട്ടുള്ളവനും, ഭൂമിയില് ദൈവമായിട്ടുള്ളവനും.അവനാകുന്നു യുക്തിമാനും സര്‍വ്വജ്ഞനും.\nആകാശങ്ങളുടെയും, ഭൂമിയുടെയും, അവയ്ക്കിടയിലുള്ളതിന്‍റെയും ആധിപത്യം ഏതൊരുവന്നാണോ അവന് അനുഗ്രഹപൂര്‍ണ്ണനാകുന്നു. അവന്‍റെ പക്കല് തന്നെയാകുന്നു ആ (അന്ത്യ) സമയത്തെപറ്റിയുള്ള അറിവ്. അവന്‍റെ അടുത്തേക്ക് തന്നെ നിങ്ങള് മടക്കപ്പെടുകയും ചെയ്യും.\nഅവന്നു പുറമെ ഇവര് ആരെ വിളിച്ചു പ്രാര്‍ത്ഥിക്കുന്നുവോ അവര് ശുപാര്‍ശ അധീനപ്പെടുത്തുന്നില്ല; അറിഞ്ഞു കൊണ്ടു തന്നെ സത്യത്തിന് സാക്ഷ്യം വഹിച്ചവരൊഴികെ.\nആരാണ് അവരെ സൃഷ്ടിച്ചതെന്ന് നീ അവരോട് ചോദിച്ചാല് തീര്‍ച്ചയായും അവര് പറയും: അല്ലാഹു എന്ന്. അപ്പോള് എങ്ങനെയാണ് അവര് വ്യതിചലിപ്പിക്കപ്പെടുന്നത്?\nഎന്‍റെ രക്ഷിതാവേ! തീര്‍ച്ചയായും ഇക്കൂട്ടര് വിശ്വസിക്കാത്ത ഒരു ജനതയാകുന്നു എന്ന് അദ്ദേഹം (പ്രവാചകന്) പറയുന്നതും (അല്ലാഹു അറിയും.)\nഅതിനാല് നീ അവരെ വിട്ടു തിരിഞ്ഞുകളയുക. സലാം! എന്ന് പറയുകയും ചെയ്യുക. അവര് വഴിയെ അറിഞ്ഞു കൊള്ളും.


RTI activist dead after exposing sand mafia\nമഹാരാഷ്ട്ര: മണല് മാഫിയക്കെതിരേ പ്രവര്‍ത്തിക്കുന്ന നാന്ദേഡില് നിന്നുള്ള വിവരാവകാശ പ്രവര്‍ത്തകനായ രാമദാസ് ഗെയ്ദ്ഗവാക്കറെ ദുരൂഹ സാഹചര്യത്തില് മരിച്ച നിലയില് കണ്ടെത്തി.\nശിവസേന നേതാവും ജില്ല ക്ഷീര വില്‍പ്പന അസോസിയേഷന്റെ പ്രസിഡന്റുമാണ് രാമദാസ്. പരിസരത്തെ മണല്‍മാഫിയയെക്കുറിച്ച് വിവരാവകാശനിയമം കൊണ്ടു നേടിയ വിവരങ്ങള് വച്ച മണല്‍മാഫിയക്കെതിരേ പൊരുതുകയായിരുന്നു രാമദാസ്. ഇദ്ദേഹത്തിന്റെ പരാതിയില് പ്രാദേശിക ഭരണകൂടം മണല് മാഫിയക്കെതിരേ ശക്തമായ നടപടികള് എടുത്തിരുന്നു. മരണത്തില് സി ബി ഐ അന്വേഷണം ആവശ്യപ്പെട്ട് ശിവസേന രംഗത്ത് വന്നിട്ടുണ്ട്.


നിഴലിലെ കുട്ടി താരം ഇനി ഹോളിവുഡിലേക്ക്. സന്തോഷവാർത്തയുമായി താരത്തിന്റെ മാതാപിതാക്കൾ. - Heal Of News\nനിഴലിലെ കുട്ടി താരം ഇനി ഹോളിവുഡിലേക്ക്. സന്തോഷവാർത്തയുമായി താരത്തിന്റെ മാതാപിതാക്കൾ.\nഅപ്പു ഭട്ടതിരി സംവിധാനം ചെയ്ത നിഴൽ എന്ന ചിത്രത്തിലൂടെ സിനിമാരംഗത്ത് അരങ്ങേറ്റം കുറിച്ച നിധിൻ എന്ന കുഞ്ഞു താരം ഇനി ഹോളിവുഡിലേക്ക്. അബുദാബിയിലെ പരസ്യമോഡലിൽ നിന്ന് മലയാളക്കര ഏറ്റെടുത്ത കഥാപാത്രമായി മാറാൻ ഐസിന് പെട്ടന്ന് കഴിഞ്ഞു. ഫാഷൻ ലോകത്ത് തന്റെ അഭിനയ കഴിവ് കാണിച്ചു കഴിഞ്ഞ ശേഷം മലയാള സിനിമയിലേക്ക് എത്തിച്ചേർന്ന താരത്തിന്റെ മികച്ച പ്രകടനമായിരുന്നു ചിത്രത്തിൽ കാണാൻ കഴിഞ്ഞത്.\nനോർത്ത് ഓഫ് ദി ടെൻ എന്ന ചിത്രത്തിലൂടെയാണ് താരം ബോളിവുഡിലേക്ക് അരങ്ങേറ്റം കുറിക്കുന്നത്. സോഷ്യൽ മീഡിയ പ്ലാറ്റ്ഫോം മുകളിലൂടെ തന്റെ വിശേഷങ്ങൾ എല്ലാം ആരാധകരുമായി പങ്കുവയ്ക്കുന്ന ഐസിൻ പുതിയ ലൊക്കേഷനിലെ വിശേഷങ്ങൾ ആരാധകരുമായി ഇപ്പോൾ പങ്കുവെച്ചിരിക്കുകയാണ്. അബുദാബിയിലും ചിക്കാഗോയിലും ആയി ചിത്രീകരണം പുരോഗമിക്കുന്ന സിനിമയിലെ കേന്ദ്രകഥാപാത്രത്തെ ആണ് ഐസ് അവതരിപ്പിക്കുന്നത്.\nമലയാളികളായ മാതാപിതാക്കളുടെ മകനായ ഐസിൻ ഇപ്പോൾ അബുദാബിയിൽ സ്ഥിര താമസമാക്കിയിരിക്കുകയാണ്. രാജ്യാന്തര തലത്തിൽ ഐസി നിരവധി പരസ്യചിത്രങ്ങൾ ശ്രദ്ധിക്കപ്പെട്ടിരുന്നു. ദുബായ് ടൂറിസത്തിന്റെയും, ദുബായ് അബുദാബി ഗവൺമെന്റ് പരസ്യത്തിലും സ്ഥിരം സാന്നിധ്യമായ ഐസിനെ ഇന്ന് രാത്രി ബോയ് എന്നാണ് അറിയപ്പെടുന്നത്. ഇനിയും മികച്ച സിനിമകളുടെ ഭാഗമായി സിനിമാ രംഗത്ത് തന്നെ സജീവമാകാൻ ഐസിന് സാധിക്കട്ടെ സജീവമാകാൻ ഐസിന് സാധിക്കട്ടെ.


കമ്പനിയുടമ മുങ്ങിയെന്ന് പരാതി : മലയാളികൾ ഉൾപ്പെടെ 13,000 തൊഴിലാളികൾ പ്രതിസന്ധിയിൽ | 10Sep2021\nകമ്പനിയുടമ മുങ്ങിയെന്ന് പരാതി : മലയാളികൾ ഉൾപ്പെടെ 13,000 തൊഴിലാളികൾ പ്രതിസന്ധിയിൽ\nഷാർജ : വൻതുക ബാങ്കുകളിൽനിന്ന് വായ്പ വാങ്ങിച്ചും മാസങ്ങളോളം തൊഴിലാളികൾക്ക് ശമ്പളം നൽകാതെയും മലയാളിയായ കമ്പനിയുടമ മുങ്ങിയതായി ജീവനക്കാരുടെ പരാതി. അബുദാബി, ദുബായ്, ഷാർജ, അജ്മാൻ, ഉമ്മുൽഖുവൈൻ, റാസൽഖൈമ എന്നീ എമിറേറ്റുകൾ കേന്ദ്രീകരിച്ചുപ്രവർത്തിക്കുന്ന 12-ഓളം സ്ഥാപനങ്ങളുടെ ഉടമയാണ് കടന്നുകളഞ്ഞതായി പരാതി ഉയർന്നിരിക്കുന്നത്. കൊച്ചി സ്വദേശിയായ ഉടമയ്ക്കെതിരേ തൊഴിലാളികൾ പോലീസിൽ പരാതി നൽകിയിരിക്കുകയാണ്.\n13,000-ത്തോളം തൊഴിലാളികൾ ജോലിചെയ്യുന്ന സ്ഥാപനങ്ങളാണ് കൊച്ചി സ്വദേശി നടത്തിയിരുന്നത്. തൊഴിലാളികളിൽ ഭൂരിഭാഗവും മലയാളികളാണ്. ജെബൽ അലി, സോനാപൂർ, ഖിസൈസ്, ഉമ്മുൽഖുവൈൻ എന്നിവിടങ്ങളിലെല്ലാം കമ്പനിയിലെ ആയിരക്കണക്കിന് തൊഴിലാളികൾ താമസിക്കുന്നുണ്ട്. സാധാരണ തൊഴിൽമുതൽ ഉയർന്ന തസ്തികകളിൽ വരെ ജോലിചെയ്യുന്നവരുണ്ട്. ഓഫീസ് ജീവനക്കാർക്ക് നാലുമാസത്തേയും തൊഴിലാളികൾക്ക് രണ്ടുമാസത്തേയും ശമ്പളം ലഭിക്കാനുണ്ട്.\nകെട്ടിടനിർമാണമടക്കമുള്ള പ്രവൃത്തികളാണ് കമ്പനി ഏറ്റെടുത്ത് നടത്തിയിരുന്നത്. കൂടാതെ യു.എ.ഇ.യിലെ വിവിധ കമ്പനികൾക്ക് ഉപ കരാറുകളും നൽകിവരുന്നു. യു.എ.ഇ.യിലെ വൻകിട കമ്പനികളുടെ നിർമാണ പദ്ധതികൾ ഏറ്റെടുത്ത് മുൻകൂറായി പണം വാങ്ങിയതായും തൊഴിലാളികൾ പറയുന്നു. കമ്പനിയുടമയെ കൂടാതെ ഉയർന്ന തസ്തികയിലുള്ള ഉദ്യോഗസ്ഥരും സ്ഥലംവിട്ടതായാണ് തൊഴിലാളികളുടെ അന്വേഷണത്തിൽ മനസ്സിലായത്. ബാങ്ക് വായ്പയും മറ്റു സാമ്പത്തിക ബാധ്യതകളുമുള്ള തൊഴിലാളികളുമുണ്ട്. ഉടമ തിരിച്ചുവരികയോ മറ്റാരെങ്കിലും കമ്പനി ഏറ്റെടുക്കുകയോ ചെയ്യുമെന്ന പ്രതീക്ഷയിലാണ് തൊഴിലാളികൾ. പരാതി ലഭിച്ചതനുസരിച്ച് വ്യാഴാഴ്ച പോലീസ് ക്യാമ്പുകളിലെത്തി തൊഴിലാളികളിൽനിന്ന് വിവരങ്ങൾ ശേഖരിച്ചിരുന്നു.


Send those who are opposing savarkkar to Andaman jail, Sanjay Raut | സവർക്കറെ എതിർക്കുന്നവരെ ആൻഡമാൻ ജയിലിലേക്ക് അയക്കൂ, വിവാദ പരാമർശവുമായി വീണ്ടും ശിവസേനാ നേതാവ് - Malayalam Oneindia\n1 min ago ഇന്ത്യയുടെ ഷോക് ട്രീറ്റ്‌മെന്റ്!! ആ രണ്ടു സംഭവങ്ങളാണ് ചൈനയെ പ്രകോപിപ്പിച്ചത്... അവസരം കാത്തിരുന്നു\n19 min ago സംസ്ഥാനത്ത് ഒരു കൊവിഡ് മരണം കൂടി, മരിച്ചത് മുന് സന്തോഷ് ട്രോഫി താരം ഹംസക്കോയ\n24 min ago 'ബിജെപിയുടെ ഡിഎന്‍എയിലുള്ള വൈറസാണിത്; എംഎല്‍എമാര് അതിന്റെ ഇരകള്'; രാജിയില് കപില് സിബല്\nPublished: January 18 2020, 14:24 [IST]\nമുംബൈ: സവർക്കർക്ക് ഭാരത് രത്ന നൽകുന്നതിനെ എതിർക്കുന്നവരെ കുറച്ചു ദിവസം ആൻഡമാൻ ജയിലിലേക്ക് അയക്കാൻ ശിവസേനാ നേതാവ് സഞ്ജയ് റാവുത്ത്. സവർക്കർ കഴിഞ്ഞ ആൻഡമാൻ സെല്ലുലർ ജയിലിൽ രണ്ട് ദിവസം താമസിച്ചാൽ അദ്ദേഹം രാജ്യത്തിന് വേണ്ടി അനുഷ്ഠിച്ച ത്യാഗം എന്താണെന്ന് വിമർശകർക്ക് മനസിലാകുമെന്ന് സഞ്ജയ് റാവുത്ത് പറഞ്ഞു. എഎൻഐയോടായിരുന്നു പ്രതികരണം.\n'വീർ സവർക്കറെ എതിർക്കുന്നവർ, അവർ ഏത് പാർട്ടിയിൽ നിന്നോ ഏത് പ്രത്യയശാസ്ത്രത്തിൽ വിശ്വസിക്കുന്നവരോ ആകട്ടെ, അവരെ അദ്ദേഹം കഴിഞ്ഞിരുന്ന ആൻഡമാൻ ജയിലിൽ രണ്ട് ദിവസത്തേയ്ക്ക് അയക്കുക, എങ്കിൽ മാത്രമെ രാജ്യത്തിന് വേണ്ടി അദ്ദേഹം സഹിച്ച ത്യാഗം മനസിലാവുകയുള്ളു'- സഞ്ജയ് റാവുത്ത് പറഞ്ഞു.\nമുൻ പ്രധാനമന്ത്രി ഇന്ദിരാ ഗാന്ധി തന്റെ മുംബൈ സന്ദർശനങ്ങൾക്കിടയിൽ അധോലോക കുറ്റവാളി കരിം ലാലയെ സന്ദർശിച്ചിരുന്നുവെന്ന സഞ്ജയ് റാവുത്തിന്റെ പരാമർശം വലിയ വിവാദങ്ങൾക്ക് ഇടയാക്കിയിരുന്നു. ഇതോടെ അദ്ദേഹം പ്രസ്താവന പിൻവലിച്ചിരുന്നു. ഇതിന് പിന്നാലെയാണ് പുതിയ വിവാദം.\nശിവസേനയും കോൺഗ്രസും എൻസിപിയും ഒന്നിച്ചുളള മഹാവികാസ് അഘാടിയാണ് മഹാരാഷ്ട്രയിൽ ഭരണത്തിലിരിക്കുന്നത്. ശിവസേനാ നേതാവിന്റെ പ്രസ്താവനകൾ സഖ്യത്തിൽ വിള്ളൽ വീഴ്ത്താൻ സാധ്യതയുണ്ട്. സവർക്കർക്ക് ഭാരത് രത്ന നൽകണമെന്നത് ശിവസേനയുടെ ദീർഘനാളത്തെ ആവശ്യമാണ്. എന്നാൽ കോൺഗ്രസ് ഇതിനെ എതിർക്കുകയാണ്.\nsavarkar shivsena maharashtra മഹാരാഷ്ട്ര ശിവസേന\nSend those who are opposing savarkkar to Andaman jail, Sanjay Raut


എന്റെ ബ്ലോഗ് - അ രു ണ കി ര ണ ങ്ങ ള് : രസക്കയര് അറ്റു (നര്‍മ്മം)\nഈയിടെ ഒരു സുഹൃത്ത് കഥകളിയെപ്പറ്റിയും, അതിന്റെ ആസ്വാദനത്തെ പറ്റിയും മറ്റും എഴുതിയപ്പോള്, ഒരു നമ്പൂതിരി ഫലിതം ഓര്‍മ്മവരികയാണ്.\nഇന്നത്തെ കാലത്ത്,പ്രത്യേകിച്ച് ചെറുപ്പക്കാര്‍ക്കുള്ള ക്രിക്കെറ്റ്/ഫുട്ബാള് കമ്പം പോലെയായിരുന്നു കുറെ മുമ്പ്കഥകളിയിലുള്ള ഭ്രമം. നമ്പൂതിരിമാര്‍ക്കിടയില് കഥകളി ആസ്വദിക്കാനറിയാത്തവര് വളരെ കുറവ്.\nഅങ്ങനെയിരിക്കെ, അന്തര്‍ജനത്തിന്റെ ഇല്ലത്ത്, പുതുതായി വേളികഴിച്ച തിരുമേനിക്കും വേളിക്കും ഒരിക്കല് തങ്ങേണ്ടി വന്നു. അന്നാകട്ടെ അടുത്തുള്ള അമ്പലത്തില് കഥകളിയും നടക്കുന്നു. അന്തര്‍ജ്ജനം, തിരുമേനിയെ കഥകളി പോയി കാണുവാന് നിര്‍ബന്ധിച്ചു. അവിടെ കഥകളി കണ്ടു രസിക്കുന്ന തിരുമേനി തന്റെതാണ് എന്ന് മറ്റുള്ളവര് അറിയട്ടെ എന്നാണ് ഉള്ളിലിരുപ്പ്. എന്നാല്, നമ്മുടെ തിരുമേനിക്ക് കഥകളിയെപ്പറ്റി ഒരു ചുക്കും അറിയില്ല എന്നാണ് പറഞ്ഞത്.\nഅന്തര്‍ജനത്തിനാകട്ടെ നേരെ മറിച്ചും. അപ്പോള് അങ്ങനെ വിട്ടാല് പറ്റില്ലല്ലോ. തന്റെ കണവന് യോഗ്യനാണ് എന്ന് മറ്റുള്ളവര് പറയുന്നത് കേള്‍ക്കാനുള്ള ഏതൊരു തരുണീമണിയുടെയും ആഗ്രഹമാണേയ്.\nഅന്തര്‍ജ്ജനം ഒരു വിദ്യ പ്രയോഗിച്ചു. തിരുമേനിയുടെ മുണ്ടിന്റെ പുറകില് ഒരു കയര് കെട്ടി, അതിന്റെ അറ്റം മതിലിന്റെ ദ്വാരത്തിലൂടെ ഇട്ടു തന്റെ കയ്യില് പിടിക്കുക. എന്നിട്ട് കളിയില് രസമുള്ള ഭാഗം വരുമ്പോള്, കയര് ഒന്ന് ചെറുതായി വലിച്ചാല്, തിരുമേനി മനസ്സിലാക്കിക്കോളണം.\nഅങ്ങനെ, പറഞ്ഞപ്രകാരം, കളി തുടങ്ങി, രസകരമായ ഭാഗങ്ങളില്, അന്തര്‍ജ്ജനം കയര് വലിക്കും. അപ്പോള് നമ്പൂതിരി തലയാട്ടി ആസ്വാദനശേഷി മറ്റുള്ളവരെ അറിയിക്കും. ചിലര് അടക്കം പറഞ്ഞു - ഉണ്ണിമാങ്ങടെ...\nഅല്ല ഉണ്ണിമായടെ നമ്പൂതിരി ആള് കേമന് തന്നെ. പക്ഷെ, അതാ ഒരു സന്ദര്‍ഭത്തില് അന്തര്‍ജ്ജനം കയര് വലിച്ചത് അല്പം ബലത്തിലായിപ്പോയി. കയര് പൊട്ടുക മാത്രമല്ല, തിരുമേനിയുടെ മുണ്ടും അഴിഞ്ഞു. കൌപീനധാരിയായ തിരുമേനി, പരിഭ്രാന്തനായി കഥകളി സംഘത്തിനു നേരെ വിളിച്ചു പറഞ്ഞു:\n"ഹേ, കളി അങ്കട് നിര്‍ത്തിക്കോള്വാ - നൊമ്മടെ രസക്കയര് അറ്റിരിക്ക്ണു."\nPosted by ഡോ. പി. മാലങ്കോട് at 9:36 AM\nശ്രീ 2012, ഡിസംബർ 21 12:37 AM\nഹഹ, അതു കൊള്ളാം :)\nPremakumaran Nair Malankot 2012, ഡിസംബർ 21 12:59 AM\nശ്രീ, ബ്ലോഗ് വായിച്ചു അഭിപ്രായം പറഞ്ഞതില് സന്തോഷം, നന്ദി.\nക്രിസ്മസ് & പുതുവത്സരാശംസകള്.\nരഘുനാഥന് 2012, ഡിസംബർ 21 1:16 AM\nഹ ഹ നര്‍മ്മം കൊള്ളാം\nPremakumaran Nair Malankot 2012, ഡിസംബർ 21 2:19 AM\n@Raghunathan: ബ്ലോഗ് വായിച്ചു അഭിപ്രായം പറഞ്ഞതില് സന്തോഷം, നന്ദി\nali pm 2013, മേയ്712:43 PM\nരസച്ചരട് അറ്റ നമ്പൂതിരിയുടെ കാര്യം ..പിന്നെ\nഹോ..!! ബഹു കേമായിക്കാനും.. ഹി ഹി ഹീ.. :)\nഡോ. പി. മാലങ്കോട് 2013, മേയ് 8 12:44 PM\nJoselet Joseph 2013, മേയ് 8 1:08 AM\nകുട്ടികള്‍ക്കും മുതിര്‍ന്നവര്‍ക്കും ആസ്വദിക്കാവുന്ന ഡോക്ടറുടെ മരുന്ന്. :)\nഡോ. പി. മാലങ്കോട് 2013, മേയ് 8 12:45 PM


ആസ്റ്റ്രേസീ എന്ന കുടുംബത്തിൽപ്പെട്ട ഒരു ചെടിയാണു് ധൃതരാഷ്ട്രർ പച്ച അമേരിക്കൻ വള്ളി, കൈപ്പുവള്ളി, വയറ എന്നീ പേരുകളിലും ഇത് അറിയപ്പെടുന്നുണ്ട് . ഇതിന്റെ ശാസ്ത്രീയ നാമം Mikania micrantha എന്നാണ്. ജൊഹാൻ ക്രിസ്റ്റ്യൻ മൈക്കൻ എന്ന ചെക്ക് സസ്യശാസ്ത്രജ്ഞന്റെ ബഹുമാനാർത്ഥമാണ് മൈക്കേനിയ എന്ന പേര് ഈ സസ്യത്തിന് നൽകിയത്. ഉഷ്ണമേഖലാ പ്രദേശങ്ങളിൽ വളരെ വേഗം പടർന്നുപിടിക്കുന്ന ഈ സസ്യത്തിന്റെ സ്വദേശം മധ്യ അമേരിക്കയും തെക്കേ അമേരിക്കയും ആണ്.\nhttp://www.doacs.state.fl.us/pi/enpp/botany/images/mikania-pest-fact-sheet-APFISN.pdf Archived 2010-12-02 at the Wayback Machine.\n"https://ml.wikipedia.org/w/index.php?title=ധൃതരാഷ്ട്രപ്പച്ച&oldid=3694430" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:33,2ഡിസംബർ 2021.


ഇന്ത്യ അഞ്ചുവിക്കറ്റിന് തോറ്റു | New Zeland defeated India - Malayalam Oneindia\nഇന്ത്യ അഞ്ചുവിക്കറ്റിന് തോറ്റു\nക്രൈസ്റ് ചര്‍ച്ച്: ഇന്ത്യയ്ക്കെതിരായ മൂന്നാം ഏകദിനത്തില് ന്യൂസിലാന്റ് അഞ്ച് വിക്കറ്റിന്റെ ജയം നേടി. ഇതോടെ ഏഴ് ഏകദിനങ്ങളുടെ പരമ്പരയില് ന്യൂസിലാന്റ് 3-0ന് മുന്നിട്ട് നില്ക്കുകയാണ്.\nജയിക്കാന് 109റണ്‍സ് വേണ്ടിയിരുന്ന ന്യൂസിലാന്റ് വെറും 26.5 ഓവറില് അഞ്ച് വിക്കറ്റ് നഷ്ടത്തില് ലക്ഷ്യം നേടി. 32 റണ്‍സെടുത്ത നാഥന് ആസ്ലെയാണ് ന്യൂസിലാന്റിന്റെ വിജയശില്പി.\nനേരത്തെ ബാറ്റ് ചെയ്ത ഇന്ത്യയ്ക്ക് 41.1 ഓവറില് 108 റണ്‍സിന് മുഴുവന് വിക്കറ്റുകളും നഷ്ടമായി. രാഹുല് ദ്രാവിഡാണ് ഇന്ത്യയ്ക്ക് വേണ്ടി ഏറ്റവും കൂടുതല് റണ്‍സെടുത്തത്- 20 റണ്‍സ്. ഇന്ത്യന് ബാറ്റ്സ്മാന്‍മാര് വിക്കറ്റ് തുലയ്ക്കുന്നതില് മത്സരിക്കുകയായിരുന്നു.\nഇന്ത്യയ്ക്ക്വേണ്ടി അജിത് അഗാര്‍ക്കര് മൂന്ന് വിക്കറ്റ് നേടി. സച്ചിന് ടെണ്ടുല്‍ക്കര് കളിക്കാനിറങ്ങുമെന്ന് നേരത്തെ പ്രഖ്യാപിച്ചിരുന്നെങ്കിലും കളിച്ചില്ല. ജനവരി ഒന്ന് ബുധനാഴ്ച രാവിലെ സച്ചിന്റെ പരിക്ക് ഭേദമായില്ലെന്ന് ഡോക്ടര് പ്രഖ്യാപിക്കുകയായിരുന്നു.